
Forord. 


I  dette  Skrift  har  vi  søgt  at  give  en  historisk 
Redegørelse  for  det  Arbejdes  Begyndelse  og  Grund¬ 
læggelse,  der  fra  den  dansk-lutherske  Kirkes  Side 
er  øvet  for  og  iblandt  udvandrede  Landsmænd 
her  i  Landet  for  at  samle  dem  om  Ordet  og  Sa¬ 
kramenterne  paa  det  danske  Sprog  og  paa  den 
evangelisk-lutherske  Bekendelses  Grund.  Det  har 
ikke  været  vor  Hensigt  at  skrive  en  udførlig  Hi¬ 
storie,  hvor  Hovedsagen  altfor  ofte  tabes  iaf  Syne 
over  de  mange  Enkeltheder,  og  heller  ikke  at  give 
en  saakaldt  kort  Oversigt,  der  gerne  overser  den 
Forbindelse,  hvori  en  Sag  maa  ses  for  at  kunne 
forst  aas.  Vort  Formaal  var  at  give  en  sandfærdig, 
upartisk  og  alsidig  Redegørelse  af  Sagen.  Det  er 
vort  Haab,  at  den  forenede  danske  evangelisk  lu¬ 
therske  Kirke  i  Amerika,  der  paalagde  os  at  ud¬ 
arbejde  et  Festskrift  i  Anledning  af  Firehundred- 
aarsfesten  for  den  lutherske  Reformation,  vil  finde 
den  os  stillede  Opgave  fyldestgjort  ved  dette  lille 
Skrift,  der  handler  om  Begyndelsen  til  det  Arbej¬ 
de,  hvis  Fortsættelse  er  vort  Kirkesamfunds  Op¬ 
gave  og  Forudsætning  for,  at  vi  som  dansk  lu¬ 
thersk  Kirkesamfund  i  Amerika  kan  være  med  til 
at  fejre  den  forestaaende  Mindefest  for  den  krist¬ 
ne  Kirkes  Reformation.  Ligeledes  haaber  vi,  at 


skønsomme  Læsere  vil  finde,  at  dette  Skrift  om  den 
dansk-lutherske  Missions.  Begyndelse  her  i  Landet 
er  i  god  Overensstemmelse  med  den  Begivenhed, 
som  er  den  egentlige  Genstand  for  Mindefesten  i 
den  lutherske  Kirke  i  alle  Lande  i  det  Herrens 
Aar  1917.  Denne  Begivenhed  er  jo  nemlig:  den 
første  famlende,  men  betydningsfulde  Begyndelse 
til  det  store  Aandens  eg  Ordets  Værk  i  denne 
sidste  Verdens  Tid:  den  kristne  Kirkes  Reforma¬ 
tion  —  til  Guds  Ære  og  Sjæles  Frelse! 

For  Festskrift  Komiteen: 

P.  S.  VIG, 

M.  N.  ANDREASEN, 

C.  C.  KLOTH. 


Biair  i  Marts  1917. 


Indledning. 


Den  evangelisk  lutherske  Kirke  i  Amerika  er  en 
Frugt  af  den  lutherske  Diaspora-Mission,  der,  lige¬ 
som  den  lutherske  Hedninge-Mission,  fra  først  af 
havde  sit  Arnested  i  Halle  i  Sachen,  og  særlig  ved 
det  derværende  Universitet.  Hvor  meget  man  end, 
med  Rette  eller  Urette,  mener  at  kunne  indvende 
mod  Pietismen,  en  Ting  kan  man  ikke  nægte,  at 
nemlig  den  Kærlighed  til  Sjælenes  Frelse,  som  den 
særlig  var  Talsmand  for,  har  drevet  dens  Tilhæn¬ 
gere  ud  paa  Missionsmarken,  baade  i  kristne  og 
hedenske  Lande  til  Mission  blandt  udvandrede 
Landsmænd  og  Hedninger. 

Som  det  fra  først  af  var  tyske  Pietister,  der 
arbejdede  mest  og  bedst  blandt  indvandrede  ty¬ 
ske  Lutheranere  i  Amerika,  saaledes  var  det  deres 
Aandsfrænder,  der  begyndte  Missionen  blandt 
Norske  og  Svenske  her  i  Landet.  Synes  det  maa- 
ske  at  være  noget  anderledes  blandt  indvandrede 
Danske  i  Amerika,  saa  er  det  vistnok  blot  tilsyne¬ 
ladende,  i  Virkeligheden  er  det  ogsaa  der  Mænd 
med  pietistisk  Anstrøg,  som  bliver  de  første  paa 
Arbejdsmarken,  og  som  længst  har  holdt  ud  paa 
den. 

Men  den  protestantiske  Pietisme  med  dens 
stærke  Følelse  af  den  enkelte  Sjæls  Værdi,  er  en 
.Frugt  af  den  lutherske  Reformation,  der  genopli- 

vede  personlig  Kristendom  i  Stedet  for  Kristen¬ 
dom  paa  anden  Haand,  satte  Troen  paa  Kristus  i 
Stedet  for  Lydighed  mod  Kirken  og  viste,  at  Kær¬ 
ligheden  er  ikke  en  Støtte  for  Troen,  men  en 
Frugt  af  Troen,  der  viser  sig  i  gode  Gerninger, 
det  vil  sige:  saadanne  Gerninger,  som  i  Sandhed 
tjener  til  -Næstens  sande  Gavn  til  Legem  og  Sjæl. 
Derfor  er  det  i  sin  gode  og  rette  Orden,  at  de  lu¬ 
therske  Diaspora-Kirker,  Kirkesamfund,  der  er  en 
Frugt  af  denne  Mission,  nu,  da  saa  mange  og  store 
Mindedage  i  den  lutherske  Reformationshistorie 
nærmer  isig,  er  med  til  at  fejre  disse  store  Dage. 

Og  hvorledes  kunde  det  vel  gøres  bedre  for 
vort  Vedkommende  end  ved  en  Beretning  om, 
hvorledes  det  evangeliske  Arbejde,  over  hvilket 
vi  alle  glædes,  tog  sin  Begyndelse  blandt  vort 
Folk  her  i  det  fjerne  Vesterland,  hvis  Opdagelse 
ligger  saa  nær  op  til  Reformationens  Frembrud,, 
at  det  vistnok  er  mer  end  en  Tilfældighed.  En  saa- 
dan  kortfattet  og  saa  vidt  mulig  paalidelig  Beret¬ 
ning  var  det  Hensigten  at  give  paa  de  følgende 
Blade  som  et  muligt  første  Kapitel  i  en  fremtilig 
mere  udførlig  Historie  af  vort  Kirkesamfund. 

Den  forenede  danske  evangelisk-lutherske 
Kirke  i  Amerika  er  vistnok  iblandt  de  mindste  og 
yngste  Afdelinger  af  den  lutherske  Kirke  i  Ver¬ 
den.  Men  ogsaa  den  har  baade  sin  Historie  og  sin 
Forhistorie,  og  er  Historien  end  ikke  ret  lang,  saa 
er  Forhistorien  saa  meget  længere,  og  det  bliver- 
derfor  den,  vi  her  særlig  skal  dvæle  ved. 


Blade  af  Forhistorien. 


Naar  der  ses  lien  til  de  smaa  Kirkeafdelinger, 
der  i  1896  sluttede  sig  sammen  som  „Den  forenede 
danske  evangelisk-lutherske  Kirke  i  Amerika”, 
saa  var  der  jo  ingen  af  disse  Kirkeafdelinger,  der 
havde  nogen  særdeles  lang  Levetid  bag  sig,  idet 
den  ældste  af  dem  var  stiftet  i  1884  og  den  yng¬ 
ste  i  1894,  og  deres  Historie,  som  er  den  forenede 
Kirkes  Forhistorie,  kunde  snart  fortælles.  Det  er 
dog  ikke  denne  Forhistorie,  der  her  særlig  tænkes 
paa.  Forud  for  „Det  danske  evangelisk-lutherske 
Kirkesamfund  i  Amerika”  af  1884  maa  „Den 
norsk-danske  Konference  for  den  evangelisk-lu¬ 
therske  Kirke  i  Amerika”  af  1870  nævnes;  thi  af 
sidstnævnte  Samfund  var  de,  som  stiftede  Kirke¬ 
samfundet  i  1884,  jo  tidligere  Medlemmer.  Og 
forud  for  „Den  danske  evangelisk-lutherske  Kirke 
i  Nordamerika”  af  1894  maa  nævnes  „Den  danske 
evangelisk-lutherske  Kirke  i  Amerika”,  som  selv 
daterer  sin  Tilværelse  fra  1874,  da  „Nordkirkens” 
Grundlæggere  jo  tidligere  tilhørte  dette  Samfund. 

Men  at  sætte  Forhistoriens  Begyndelse  enten 
i  1870  eller  1874  vilde  efter  min  Mening  ikke  væ¬ 
re  tilstrækkelig  for  den  rette  Forstaaelse  af  den 
danske  evangelisk-lutherske  Mission  i  Amerika  i 
det  hele  eller  af  den  danske  Kirkes  Tilblivelse 
som  særskilt  Kirkesamfund.  Der  maa  gaas  bety¬ 
deligt  længere  tilbage  i  Tiden,  mener  jeg,  saale- 
des  som  det  er  forsøgt  paa  de  følgende  Blade. 


Den  danske  Indvandring  til  Amerika. 


En  Oversigt  over  denne  hører  naturligt  med 
til  Missionens  Forhistorie,  da  den  jo  udgør  Mis¬ 
sionsmarken.  Den  danske  Indvandring  til  Amerika 
er  baade  lille  og  ny  i  Sammenligning  med  f.  Ska¬ 
den  tyske,  hvilket  naturligvis  hænger  sammen 
med  Forhold  i  Europa,  som  det  her  ligger -  uden 
for  vor  Opgave  at  komme  ind  paa.  Ligeledes  er 
den  danske  Indvandring  til  Amerika,  hvad  det 
store  Flertal  af  Danske  angaar,  baade  ny  og  lille 
i  Sammenligning  med  den  svenske  og  norske.  Vi 
taler  her  om  Indvandringen  i  det  19de  Aarhundre- 
de.  De  forenede  Stater  har  ingen  Statistik  over 
Indvandrere  før  1820.  I  1820  oversteg  den  danske 
Indvandring  baade  den  norske  og  svenske,  idet 
der  nemlig  i  nævnte  Aar  var  20  Danske  i  Ameri¬ 
ka,  men  kun  3  fra  Sverrig-Norge.  I  1830  var  der 
189  Danske  i  de  forenede  Stater,  men  kun  94 
Svensk-norske.  Men  fra  1830  vender  Bladet  sig  til 
Sverrig-Norges  Fordel;  i  Ti-Aaret  1831 — 1840  ind¬ 
vandrede  1063  Danske,  men  1161  Svensk-norske,  og  i 
næste  Tiaar  1841 — 1850  gaar  Danmark  endnu  mere 
tilbage;  der  indvandrede  i  nævnte  Tidsrum  kun 
539  Danske  imod  13,903  Svensk-norske.  I  Tiaaret 
1851 — 60  kom  der  3,739  Danske  til  Amerika,  men 
20,931  Svensk-norske.  Fra  1861 — 1868  kom  der 
9,362  Danske,  men  42,357  Svensk-norske  til  Ameri- 

ka.  Tager  vi  Aaret  1871,  da  de  første  Arbejdere  i 
Missionen  i  Amerika  kom  her  til  Landet  fra  Dan¬ 
mark,  saa  fortæller  Statistikken  os,  af  fra  1820 — 
1870  var  der  indvandret  her  til  Landet  22,634 
Danske  imod  145,397  Svensk-norske.  I  disse  Tal 
er  indbefattet  Mænd,  Kvinder  og  Børn  fra  de 
nævnte  Lande.  Der  er  ingen  Tvivl  om,  at  Tallene 
er  for  smaa,  idet  de  kun  omfatter  de  Immigranter, 
som  landede  i  amerikanske  Havne.  Men  det  kan 
bevises,  at  en  Mængde  Immigranter  til  de  forenede 
Stater  landede  i  Canada.  Den  norske  Statistik  si¬ 
ger,  at  fra  1820 — 1870  udvandrede  der  152,278 
Personer  fra  Norge  til  Amerika.  Og  den  svenske 
Statistik,  som  er  af  senere  Dato  end  den  norske, 
siger,  at  fra  1851  til  1870  udvandrede  der  93,774 
Personer  fra  Sverrig  til  de  forenede  Stater.  Som 
man  ser,  bringer  dette  Antallet  paa  Svensk-Nor¬ 
ske  i  Amerika  i  1870  stærkt  op  imod  250,000. 
Danmarks  Statistik  over  Udvandrere  er  af  saa  sen 
Dato,  at  den  ikke  kan  være  os  til  nogen  Hjælp, 
men  der  er  ingen  Tvivl  om,  at  hvis  man  sætter 
Tallet  paa  Danske,  som  indvandrede  til  Amerika 
fra  1820  til  1870,  til  henimod  30,000  saa  kommer 
man  ikke  i  Strid  med  de  virkelige  Forhold. 

Da  vi  her  søger  at  udfinde  Tallet  paa  Dan¬ 
skerne  i  Amerika  i  1871  med  Henblik  paa  den 
lutherske  Mission,  er  der  en  betydningsfuld  Be¬ 
mærkning  at  gøre  med  Hensyn  til  Tallet  30,000, 
nemlig  denne,  at  der  i  1870  fandtes  4,957  Danske 
i  Utah  Territorium,  altsaa  Mormoner,  indvandrede 
fra  Danmark ;  der  var  nemlig  forholdsvis  kun  faa 
Danske,  der  blev  Mormoner,  efter  at  de  var  kom¬ 
ne  til  Amerika,  men  derimod  mange,  som  faldt 
fra  Mormonismen  her  i  Landet.  Men  ikke  alle 

■danske  Mormoner  i  Amerika  fandtes  i  Utah.  Der 
fandtes  ikke  faa  af  dem  i  det  vestlige  Iowa  og  i 
det  østlige  Nebraska  o.  a.  Stater. 

'Ser  man  efter  i  Mormonernes  Statistik  over 
Emigrationen  fra  Skandinavien,  saa  finder  man, 
at  der  fra  Ilte  Marts  1852  til  14de  September 
1870  udvandrede  11,817  Mormoner  fra  Skandina¬ 
vien  til  Amerika  —  i  30  Skibsladninger.  Men 
det  er  vitterligt,  at  de  allerfleste  af  de  skandina¬ 
viske  Mormoner  var  Danske.  Det  'kan  man  bl.  a. 
ogsaa  se  deraf,  at  af  de  7,360  Skandinaver,  som 
i  1870  fandtes  i  Territoriet  Utak,  var  4,957  Dan¬ 
ske,  613  Norske  og  1,790  Svenske,  altsaa  langt 
over  Halvdelen  Danske.  I  1870  var  der  altsaa 
mellem  20  og  25,000  Danske,  som  ikke  var  eller 
havde  været  Mormoner  fra  Danmark. 

Det  er  af  Interesse,  at  se  hvorledes  Dansker¬ 
ne  i  Amerika  uden  for  Utah  var  fordelte  mellem 
de  forskellige  Stater  i  1870 — 71.  Dette  Spørgsmaal 
besvarer  de  forenede  Staters  Statistik,  idet  den 
siger,  at  i  1870  fandtes  der 

i  California  1,837  Danske, 
i  Illinois  3,711  Danske, 
i  Iowa  2,827  Danske, 
i  Kansas  502  Danske, 
i  Michigan  1,354  Danske, 
i  Minnesota  1,910  Danske, 
i  Missouri  665  Danske, 
i  Nebraska  1,129  Danske, 
i  New  Jersey  510  Danske, 
i  New  York  1,698  Danske, 
i  Pennsylvania  561  Danske, 
i  Wisconsin  5,212  Danske. 

I  de  øvrige  Stater  fandtes  fra  315  (Indiana)  til 
8  (N-orth  Carolina)  Danske.  De  fleste  Danske  i  Ca- 
lifornia  var  vistnok  Guldsøgere  og  Søfolk;  kun 
forholdsvis  faa  var  Landbrugere.  Mange  af  Dan¬ 
skerne  i  Iowa  var  Mormoner,  f.  Eks.  i  Council 
Bluffs  og  Omegn,  og  det  samme  var  Tilfældet  i 
Neb  raska,  f.  Eks.  i  Omaha  og  nærmeste  Omegn 
samt  i  Fremont  o.  a.  St.  særlig  med  de  tidligste 
Danske. 

De  anførte  Tal  viser,  at  Flertallet  af  Danske 
i  Amerika,  der  ikke  var  Mormoner,  i  1870 — 71 
fandtes  i  Staterne  Wisconsin,  Illinois  og  Iowa. 
Det  var,  som  bekendt,  ogsaa  i  disse  Stater,  at  de 
første  dansk-lutherske  Menigheder  blev  stiftede  af 
■de  fra  Danmark  udsendte  Missionærer. 

Det  er,  for  den  rette  Forstaaelse  af  Missionens 
Arbejde,  ikke  uvigtigt  at  søge  at  udfinde,  om  Ind¬ 
vandringen  i  de  Stater  og  paa  de  Steder,  hvor 
hine  Menigheder  dannedes,  var  forholdsvis  ny  el¬ 
ler  ældre.  For  de  nævnte  Staters  Vedkommende 
kan  dette  tildels  udfindes,  ved  at  se  efter  Stati¬ 
stikken  over  Danskernes  Antal  og  Fordeling  i 
1860  og  saa  sammenligne  denne  med  Statistik¬ 
ken  for  1870,  som  den  er  anført  foran.  —  Ifølge 
de  forenede  Staters  Statistik  fandtes  der  i  1860 
9962  Danske  i  de  forenede  Stater.  Tager  vi  kun 
de  Stater,  hvor  der  fandtes  400  Danske  og  der¬ 
over,  saa  ser  Fordelingen  saaledes  ud : 

I  California  fandtes  1328  Danske  —  Forøgelse  i 
10  Aar  507. 

I  Illinois  fandtes  712  Danske  —  Forøgelse  i  10“ 
Aar  2999. 

I  Iowa  fandtes  661  Danske  —  Forøgelse  i  10 
Aar  2166. 

I  New  York  fandtes  1196  Danske  —  Forøgelse  i 
10  Aar  502. 

I  Wisconsin  fandtes  1150  Danske  —  Forøgelse  i 
10  Aar  4162. 

I  Utah  Territorium  fandtes  1824  Danske  —  For¬ 
øgelse  i  10  Aar  3133. 

For  at  medtage  ogsaa  de  øvrige  Stater,  som 
er  nævnt  ved  Anførelsen  af  Statistikken  for  1870, 
skal  nævnes,  at  i  1860  var  der 

i  Kansas  70  Danske  —  altsaa  Forøgelse  i  10  Aar 
432. 

i  Michigan  192  Danske  —  altsaa  Forøgelse  i  10 
Aar  1162. 

i  Minnesota  170  Danske  —  altsaa  Forøgelse  i  10 
Aar  1740. 

i  Missouri  464  Danske  —  altsaa  Forøgelse  i  10 
Aar  201. 

i  Nebraska  150  Danske  —  altsaa  Forøgelse  i  10 
Aar  979. 

I  New  Jersey  175  Danske  —  altsaa  Forøgelse  i 
10  Aar  325. 

i  Pennsylvania  234  Danske  —  altsaa  Forøgelse  i 
10  Aar  327. 

En  Sammenligning  mellem  de  to  Rækker  af 
Tal  vil  vise,  at  —  Utah  fraregnet  —  er  det  i 
Mellemstaterne,  at  Danskernes  Antal  er  blevet 
forøget  i  Tiiaaret  1860—70,  hvorimod  baade  i 
Cailifomia  og  New  York  Forøgelsen  er  forholds¬ 
vis  lille.  —  Angaaende  de  Steder,  hvor  de  nye 
Menigheder  stiftedes,,  skal  her  kun  bemærkes,  at 

som  Regel  havde  norsk-lutherske  Præster  arbej¬ 
det  der,  før  de  danske  Missionærer  kom.  Den 
eneste  Undtagelse  herfra  er  Trinitatis  Menighed 
i  Chicago,  saa  vidt  jeg  ved.  Den  er  nemlig  stiftet 
af  Pastor  A.  Dan.  Ellers  synes  Regelen  at  være, 
at  hvor  enten  den  enkelte  Person  eller  en  Koloni 
i  længere  Tid  har  vænnet  sig  til  at  kunne  und¬ 
være  Kirken,  der  er  Missionen  næsten  umulig,  el¬ 
ler  med  andre  Ord:  Jo  yngre  Indvandringen  er, 
desto  større  Haab  er  der  om,  at  Kirken  kan  ar¬ 
bejde. 

Dersom  Spørgsmaalet  bliver,  om  den  forholds¬ 
vis  store  danske  Indvandring  i  Tiaaret  1861 — 1870 
gik  til  Byerne  eller  Landdistrikterne,  saa  maa 
Svaret  blive :  særlig  til  Byerne.  Her  var  det  nem¬ 
lig  lettest  for  Kvinder  og  Haandværkere  at  finde 
Arbejde.  En  Mængde  danske  Bondekarle  fandt 
Arbejde  i  Savmølle-Byerne  i  Michigan,  Wiscon- 
sin  og  Iowa,  mange  Søfolk  fandt  Arbejde  paa  de 
store  Søer,  særlig  Lake  Michigan.  Mange  unge 
Danske  fandt  Arbejde  ved  Fabrikkerne  i  de  store 
Byer  f.  Eks.  Chicago  og  Racine,  samt  ved  Jern- 
baneanlægene  i  Illinois,  Iowa,  Wisconsin  og  Min¬ 
nesota,  mange  naturligvis  med  det  Maal  for  Øje, 
en  Gang  i  Fremtiden  at  komme  i  Besiddelse  af 
et  Stykke  Land  og  der  bygge  eget  Hjem.  Som 
en  Følge  af  disse  Forhold  blev  de  første  dansk¬ 
lutherske  Menigheder  i  Amerika  By-  og  Landsby- 
Menigheder,  og  først  isenere  kom  Landdistrik¬ 
terne  med,  først  som  Annekser  til  Bymenighe¬ 
derne,  senere  som  selvstændige  Menigheder,  ef- 
terhaanden  som  vort  Folk  fik  bygget  egne  Hjem 
paa  Landet. 

Der  er  vist  ingen  Tvivl  om,  at  selv  i  By- 

Menigli ederne  var  det  den  danske  Landbefolkning, 
som  udgjorde  det  største  Medlemsantal.  Det  er 
den  danske  Landbefolkning,  der  er  gaaet  i  Spid¬ 
sen  i  det  kirkelige  Arbejde  i  Amerika,  hvorimod 
Bybefolkningen  fra  Danmark  er  gaaet  i  Spidsen 

for  Dannelsen  af  de  danske  Foreninger. 

#  #  # 

Kilder:  De  anførte  statistiske  Oplysninger 
er  tagne  fra  O.  N.  Nelson:  History  of  Scandinav- 
ians,  Vol.  I,  Side  243  flg.,  samt  for  Mormonernes 
Vedkommende  fra  „Morgenstjernen”,  3die  Aar- 
gang,  Side  271. 


II. 


Den  danske  indvandring  betragtet  fra  et 
kirkeligt  Synspunkt.  De  første  danske  Missio¬ 
nærer  blandt  danske  Indvandrere 
her  i  Landet. 

Baade  i  -det  18de  og  19de  Aarhundrede  var 
der  ikke  faa  Danske,  der  af  religiøse  Grunde  ud¬ 
vandrede  til  Amerika.  Det  var  for  det  18de  Aar- 
hundredes  Vedkommende  Tilfældet  med  de  ikke 
faa  Danske,  der  fandtes  i  Brødrekirkens  Menig- 
iheder  i  Pennsylvania,  North  Carolina  o.  a.  St., 
baade  Præster  og  Lægfolk.  Det  blev  dem  for 
trangt  i  Statskirken  i  Danmark ;  de  tog  saa 
Vandringsstaven  og  drog,  først  til  Tyskland,  og 
derfra  til  Amerika.  Der  siges,  at  nogle  af  de  tid¬ 
ligste  danske  Indvandrere  til  Pennsylvania  i  det 
19de  Aarhundrede  var  Baptister,  som  kom  hertil 
fra  Sjælland.  At  danske  Mormoner  udvandrede 
til  Amerika  af  religiøse  Grunde,  kan  der  for  Læg¬ 
folkets  Vedkommende  ikke  være  Tvivl  om:  de 
vilde  til  Zion,  Profetens  By,  de  helliges  Stad  ved 
den  store  Saltsø.  Der  er  heller  ingen  Tvivl  om,  at 
mange  af  vore  Landsmænd,  som  i  tidligere  Dage 
tog  den  Beslutning  at  udvandre  til  det  fjærne  Ame¬ 
rika,  ikke  tog  dette  Skridt  letsindigt,  men  at  de, 
saa  godt  de  forstod  det,  bad  Gud  om  at  være  med 
dem  paa  den  lange,  farefulde  Rejse  og  i  det  -store, 
fremmede  Land.  Ogsaa  herom  er  ikke  faa  Vid¬ 
nesbyrd  bevarede. 

Det  var  dog  vist  langtfra  bevidst  religiøse 
Grunde,  der  bevægede  det  store  Flertal  af  Dan¬ 
ske,  der  rejste  til  Amerika  i  nyere  Tid.  Dog  maa 
vi  aldrig  glemme,  at  Trangen  til  Uafhængighed 
og  Selvstændighed,  ogsaa  i  økonomisk  og  social 
Henseende,  er  en  af  den  kristne  Religions  Frug¬ 
ter,  som  vi  ikke  har  Raad  til  at  foragte ;  om  vi 
ellers  i  Sandhed  er  protestantiske  Kristne,  kan 
vi  ikke  være  uvidende  om,  at  denne  Følelse,  og¬ 
saa  i  vort  Folk,  er  en  Frugt  af  den  lutherske 
Reformation.  Og  nævnte  Følelse  eller  Trang  var 
det  dog  vel,  der  drev  saa  mange  Danske  til  Ame¬ 
rika,  naar  denne  Sag  skal  betragtes  fra  sin  bedste 
Side,  og  hvorfor  skulde  den  ikke  det? 

De  allerfleste  af  dem,  der  drog  ud,  var  vel, 
hvad  personlig  Religion  angaar,  den  danske  Fol¬ 
kekirkes  Børn,  omtrent  som  de  andre,  der  blev 
derhjemme.  Da  de  fleste  af  dem  tilhørte  den  ar¬ 
bejdende,  oversete  Klasse,  var  flere  af  dem  maaske 
tilbøjelige  til  at  mene,  at  de  kun  havde  lidt  at  takke 
Kirken  for,  og  at  de  nok  kunde  klare  Sagen,  og¬ 
saa  i  Amerika,  uden  Kirkens  Hjælp,  om  de  over¬ 
hovedet  tænkte  paa  den  Ting.  Nogle,  baade  fra 
Byerne  og  fra  Landet,  havde  maaske  lært  at  se 
paa  Præsterne  og  Kirken  som  saadanne,  der  holdt 
Folket  nede  i  Uvidenhed  og  Afhængighed  af  de 
højere  Klasser,  og  var  derfor  Kirkens  erklærede 
Fjender.  Dog,  af  den  Slags  var  der  ikke  mange 
i  den  ældre  Indvandring  til  Amerika,  naar  M.  A. 
Sommers  Tilhængere  fraregnes. 

Ser  man  hen  til  de  Mænd,  der  i  Halvtredserne 
og  Tredserne  af  forrige  Aarhundrede  var  Ledere 
for  mange  af  deres  Landsmænd  til  Amerika,  nem¬ 
lig  den  tidligere  Skolelærer,  Lægprædikant  og 

Folkethingsmand  Rasmus  Møller  Sørensen  (død 
1865)  og  ligeledes  tidligere  Skolelærer,  Sam¬ 
fundsreformator,  Fotograf,  Læge  o.  s.  v.  Mogens 
Abraham  Sommer  (død  ca.  1905),  —  da  var  de 
vistnok  begge,  i  hvert  Fald  til  en  Tid,  stærkt  re¬ 
ligiøse  Mænd ;  det  faar  man  en  bestemt  Følelse 
af  ved  at  læse,  hvad  de  har  skrevet.  Men  der  var 
ingen  af  dem,  der  havde  meget  tilovers,  hverken 
for  den  lutherske  Kirke  eller  for  Folkekirken  i 
Danmark. 

Det  er  den  reformerte  Kirke,  som  i  religiøs 
Henseende  har  givet  Amerika  sit  stærkeste  Præg, 
baade  hvad  Sprog,  Tankegang  og  Levesæt  an- 
gaar.  Det  kunde  vel,  na  ar  man  tænker  sig  om, 
næsten  ikke  være  anderledes,  naar  der  ses  hen  til 
Landets  Historie.  —  Det  var  ogsaa  den  reformerte 
Kirke,  der  for  en  Del  øvede  den  tidligste  Mis¬ 
sion  blandt  de  indvandrede  Danske  i  Amerika, 
nemlig  Baptismen,  Methodismen  og  Adventismen, 
der  alle  er  Affødninger  af  reformert  Tankegang 
eg  hver  paa  sin  Maade  og  fra  sin  Side  er  Udtryk 
for  den  reformerte,  gammeltestamentlige  Lov¬ 
mæssighedens  Aand,  omend  i  kristelig  Dragt  og 
med  evangelisk  Røst.  —  Jeg  har  ingen  Sten  at 
kaste  efter  den  reformerte  Mission,  heller  ikke 
i  de  nævnte  Skikkelser,  thi  allevegne,  hvor  Guds 
Ord  er,  selv  blandet  med  Slagger,  er  der  ogsaa 
Frelsesmulighed  for  den  enfoldige  Tro.  Alligevel 
er  det  saare  beklageligt,  at  nogle  af  de  første 
Arbejdere  blandt  de  til  Amerika  udvandrede 
Danske,  var  af  nævnte  Aandsretning,  da  det  ofte 
var  de  alvorligste  Folk,  der  fangedes  af  dem. 
Denne  Beklagelse  retter  jeg  hverken  mod  Bap¬ 
tister,  Methodister  eller  Adventister,  men  meget 


18 


mere  mod  dem,  der  skulde  og  burde  have  været 
det  lutherske  Folks,  ogsaa  det  udvandrede  luther¬ 
ske  Folks  Hyrder  og  Ledere.  Dog,  det  er  for 
silde  at  klage.  Af  de  reformerte  Missionærer 
blandt  de  til  Amerika  indvandrede  Danske  maa 
Baptisterne  nævnes  forst,  ikke  blot  fordi  de  var 
de  første,  men  fordi  deres  Høst  har  været  den 
største. 

Baptismen  i  Danmark  i  det  19de  Aarhundrede 
er  kommen  dertil  fra  Amerika,  men  ad  Vejen  over 
Hamburg.  Den  amerikanske  Baptistpræst,  Pro¬ 
fessor  Barnas  Sears  (dod  1880),  som  i  1831 — 35 
studerede  i  Tyskland,  havde  af  det  amerikanske 
(baptistiske)  Missionsselskab  faaet  Paalæg  om  at 
udfinde,  om  der  var  en  Vej  aaben  for  Baptismen  i 
Tyskland.  Han  fandt  en  saadan  Vej  i  Hamburg, 
hvor  han  i  1834  døbte  Johan  Gerhard  Oncken 
(død  1884)  og  6  andre  og  saaledes  stiftede  den 
første  tyske  Baptistmenighed  i  nyere  Tid.  J.  G. 
Oncken  døbte  i  1836  i  Hamburg  den  danske,  jø- 
diskfddte  Julius  Kobner  (f.  i  Odense  1806),  der  for 
ikke  længe  siden  var  omvendt  til  Kristendommen. 
J.  Købner,  der  oprindelig  var  Gravør,  blev  som 
Baptist  en  meget  virksom  Mand  baade  som  Taler 
og  Skribent.  Det,  der  her  særlig  interesserer  os, 
er,  at  Købner  i  1839  stiftede  den  forste  danske 
Baptistmenighed  i  København  med  Gravør  Peter 
Mønster  som  Forstander,  og  i  1840  Baptistmenig¬ 
heden  paa  Langeland,  af  hvilken  den  blinde,  se¬ 
nere  saa  bekendte  Evangelist,  Jens  Sørensen  Dyr¬ 
holm,  var  Medlem.  Mønster,  der  en  Tid  havde 
været  en  af  Grundtvigs  Disciple,  oprettede  ogsaa 
Baptistmenigheden  i  Aalborg.  Da  han  paa  Grund 
af  Uorden  i  Pengesager  blev  udstødt  af  den  re- 

gulære  Baptistmenighed  (i  København),  samlede 
han  en  ny  Menighed  om  sig.  Det  var  gennem 
denne  sidste  Menighed,  at  Mormonmissionen  vandt 
sine  første  Tilhængere  i  Danmark,  idet  Menig¬ 
hedens  fleste  Medlemmer  gik  over  til  denne  ny 
Religion.  Ogsaa  Baptistmenjigheden  i  Aalborg 
gav  Mormonismen  mange  Proselytter.  —  Den  før¬ 
ste  Dansker,  som  blev  døbt  til  Mormon  i  Danmark, 
den  12te  August  1850,  var  Ole  Ulrik  Christian  Møn¬ 
ster,  "vistnok  en  Broder  til  P.  Mønster.  Samme 
O.  U.  C.  Mønster,  der  var  født  paa  G-ammel-Estrup 
ved  Grenaa,  var  Medlem  af  den  mønsterske  Bap¬ 
tistmenighed  i  København,  blev  efter  sin  Daab 
til  Mormon  ordineret  til  Præst  og  i  1852  Leder 
for  det  første  Emigrantselskab  af  Mormoner  fra 
Danmark  til  Utah,  hvor  han  var  bosat  i  Salt 
Lake  City  til  1858,  da  han  flyttede  til  Manti,  San 
Pete  Co.,  Utah,  hvor  han  døde  13de  Maj  1884,  ef¬ 
ter  at  han  i  flere  Aar  havde  været  blind  og  døv, 
i  sin  eneste  Søns,  Adolf  Valdemars  Hjem. 

Angaaende  den  baptistiske  Mission  blandt 
indvandrede  Danske,  som  vi  ellers  ikke  nærmere 
kan  indlade  os  paa,  skal  jeg  kun  sige  saa  meget, 
at  fra  1856  til  1870  var  der  i  Amerika  bleven  op¬ 
rettet  ca.  12  dansk-norske  Baptistmenigheder,  i 
Staterne  Wisconsin,  Illinois,  Iowa,  Minnesota  og 
Nebraska.  De  ældste  af  disse  er  Menighederne  i 
Raymond,  Wis.  (1856)  Waushara  Co.,  Wis.  (ca. 
1858),  New  Denmark,  Wis.  (1859),  Clarks  Grove, 
Minn.  (1863)  og  Racine,  Wis.  (ca.  1864).  Des¬ 
uden  var  der  Baptistmenigheder  i  Chicago,  111., 
Shelby  Co.,  Iowa,  Omaha,  Nebr.,  Council  Bluffs, 
Iowa,  Albert  Lea,  Minn.,  og  Neenah,  Wis.  De  fle¬ 
ste  af  disse  Menigheder  var  kun  smaa.  Skønt  de 

kaldtes  skandinaviske  eller  dansk-norske,  var  deres 
fleste  Medlemmer  danske,  af  hvilke  nogle  var 
(Baptister  fra  Danmark,  men  deres  Tilvækst  fik  de 
væsentlig  fra  lutherske  Emigranter,  der  forstod 
deres  Sprog.  Den  virksomste  Missionær  for  Bap¬ 
tismen  blandt  de  Danske  i  de  Dage,  var  vistnok 
Fynboen  Lars  Jørgensen,  nu  kendt  under  Navnet 
L.  J.  Hauge  (f.  i  Stige  ved  Odense  1837).  Han, 
der  i  1858  kom  til  Amerika,  blev  vistnok  vundet 
for  Baptismen  ved  sin  Landsmand  (ogsaa  fra  Sti¬ 
ge)  Sømanden  F.  L.  Rymkjær,  der  selv  var  vun¬ 
det  for  Baptismen  i  Amerika,  hvorfra  han  var 
sendt  til  Danmark  som  Missionær  for  Baptismen. 
Det  hedder  sig,  at  Rymkjær  var  en  veltalende  og 
virksom  Mand ;  det  samme  var  Tilfældet  med  L. 
J.  Hauge,  der  endnu  lever  som  mangeaarig  Mis¬ 
sionær  blandt  Indianerne  i  N.  Dakota.  Saavidt  jog 
ved,  kom  han  til  en  Tid  ikke  saa  lidt  paa  Kant 
med  sine  Brødre  blandt  de  danske  Baptister.  Fra 
1866  maatte  de  danske  Baptistmenigheder  i  Ame¬ 
rika  afgive  ikke  saa  faa  Proselytter  til  den  ny 
amerikanske  Religion:  7de  Dags  Adventismen,  hvis 
veltalende  Talsmand,  den  tidligere  Baptist  John 
G.  Matheson,  drog  ikke  faa  af  sine  tidligere  Tros- 
brødre  med  sig.  —  Ved  den  til  Methodismen  om¬ 
vendte  tidligere  danske  Sømand,  Chr.  Willerups 
Virksomhed  blev  der  fra  oa.  1850  af  dannet  en 
Del  srnaa  norsk-danske  Methodistmenigheder  i 
Mellemstaterne.  I  disse  var  de  fleste  Medlemmer 
imidlertid  norske.  Dog  var  der  en  Del  vels taa ende 
Danske,  særlig  i  de  østlige  Stater,  som  blev  vun¬ 
det  for  Methodismen  og  gav  store  Summer  til 
dens  Mission  i  Danmark.  Saaledes  f.  Eks.  dansk 
Konsul  i  New  York,  Købmand  Harald  Chr  Døliner 
(død  1884). 

Vistnok  allerede  i  Tredserne  v<ar  den  Mand 
1  Virksomhed  som  Prædikant,  der  har  været  hos 
de  fleste  Danske  d  Mellemstaterne,  nemlig  N.  P. 
Lang  fra  Lolland.  Han  var  nærmest,  hvad  man 
nu  om  Dage  kalder  frimissionsk,  kaldte  sig  Jesu 
Ven  og  ansaa  Daaben  og  Nadveren  for  blotte 
Ceremonier,  der  i  og  for  sig  ikke  havde  noget 
med  sand  Kristendom  at  gøre.  Lang,  der  i  sin 
Tid  boede  i  Chicago,  har  udgivet  en  Samling  af 
gudelige  Sange,  som  han  kaldte  „Den  lille  San¬ 
ger”. 

Om  Lang  nogensinde  har  været  Baptist,  ved 
jeg  ikke.  Det  var  derimod  Tilfældet  med  Chr. 
Westerby,  der  kom  til  Amerika  i  1866.  Efter  at 
have  været  Lægprædikant  i  henved  20  Aar,  siger 
han,  lod  han  sig  døbe  og  optage  i  Baptistmenig¬ 
heden  i  Aalborg.  Det  varede  dog  ikke  længe,  før 
han  fik  Øjnene  op  for,  at  Baptistmenigheden  var 
meget  langt  fra  at  være  Jesu  sande  Kirke.  Han 
blev  udelukket  af  Menigheden.  Og  her  i  Ame¬ 
rika,  hvor  han  var  med  til  at  stifte  en  dansk  Bap¬ 
tistmenighed  i  Cuppy  ’s  Grove,  Shel'by  Co.,  Iowa, 
blev  han  ogsaa  uenig  med  sine  Brødre,  som  han 
saa  bad  slette  sit  Navn  af  Baptistsamfundet.  Der¬ 
med  ophørte  han  dog  ikke  at  vidne  for  sine 
Landsmænd,  saa  vidt  hans  Alder  og  Kræfter  tillod 
det. 

Men  at  ikke  flere  af  vore  Landsmænd  i  Ame¬ 
rika  blev  Baptister  og  Adventister,  end  Tilfældet 
var,  det  skyldes  deres  Børnelærdom  oig  den  fra 
Fædrene  nedarvede  Ærbødighed  for  Daaben,  samt 
de  norsk-lutherske  Præsters  Vidnesbyrd  imod 
nævnte  Aandsretning. 


Luthersk  Mission  blandt  Danske  i  Amerika 
før  1870. 


Det  er  en  bekendt  Sag,  at  i  Sognemenighe¬ 
derne  i  Danmark,  i  ældre  Dage,  kom  de  fleste 
til  Kirken  for  at  faa  Børnene  døbte  og  konfirme¬ 
rede,  de  unge  ægteviede  og  de  døde  begravede. 
Derimod  var  der  mange,  der  kun  hørte  Prædiken 
paa  de  store  Højtidsdage,  særlig  Jule-  og  Nyt- 
aarsdag.  Der  er  mange  Vidnesbyrd  om,  at  Dan¬ 
ske  i  Amerika  kun  brød  sig  om  at  vide,  hvor  de 
kunde  finde  en  Præst,  da  de  selv  fik  Børn,  der 
skulde  døbes,  for  Børnene  skulde  gerne  døbes, 
især  da  de  første.  Jeg  har  i  sin  Tid  konfirmeret 
Børn,  danske  Børn,  der  var  døbte  af  engelske 
Episk  op  al-Præster,  nogle  af  Methodist-Præster,. 
nogle  af  lutherske  Præster,  norske,  svenske  og  ty¬ 
ske.  I  et  Tilfælde  fortalte  en  Fader  mig,  at  den 
tyske  Præst  absolut  vilde,  at  Barnet  skulde  have 
Faderens  Fornavn  til  Efternavn,  som  det  jo  ogsaa 
var  Skik  i  Danmark  i  gamle  Dage,  —  og  Præsten 
fik  sin  Villie !  —  Fra  patalidelig  Kilde  ved  jeg,  at 
blandt  en  Del  danske  Familier  fra  Nordslesvig, 
som  midt  i  Halvtredserne  i  forrige  Aarhundrede 
indvandrede  til  Staten  Missouri,  havde  den  ældste 
Mand  i  Kolonien  sørget  for  at  faa  en  Afskrift  af 
Daabsformularen  i  den  danske  Alterbog  med  sig 

til  Amerika,  Efter  denne  Afskrift  døbte  han  saa 
Børnene  i  Kolonien,  efterhaanden  som  de  kom  til 
Verden.  For  Børnene  skulde  døbes  og  ikke  være 
Hedninger. 

Der  var  ikke  faa  af  de  indvandrede  Danske,  som 
ikke  blot  vilde  have  Børnene  døbt,  men  ønskede 
at  høre  Guds  Ord  forkyndt,  saa  vidt  muligt  paa  et 
Sprog,  de  kunde  forstaa.  Der  var,  ogsaa  før  1870, 
ikke  faa  Danske,  der  stod  som  Medlemmer,  virk¬ 
somme  Medlemmer,  af  de  norsk-lutherske  Menig¬ 
heder  i  Illinois,  Wisconsin,  Iowa  og  Minnesota, 
og  ofte  var  med  til  at  stifte  saadanne  Menigheder. 
Der  kunde  nævnes  mangfoldige  Eksempler  her- 
paa.  Og  det  samme  var  Tilfældet  i  svenske  luther¬ 
ske  Menigheder,  baade  i  Illinois,  Minnesota  olg 
Kansas.  Ofte  var  det  Ægtefolk,  af  hvilke  den  ene 
var  svensk.  Blandt  Medlemmerne  i  den  svenske 
lutherske  Menighed  i  Moline,  111.,  nævnes  saale- 
des  i  1855:  “Jørgen  Lindahl  fra  Ribe,  Danmark, 
og  Hustru  Eva.”  Carl  J.  Sørensen,  en  Søn  af  den 
bekendte  Rasmus  Sørensen,  var  Medlem  af  den 
svenske  lutherske  Menighed  i  St.  Paul,  Minn.,  i 
1852,  og  den  havde  vist  flere  danske  Medlemmer. 
Men  navnlig  i  Illinois  var  der  ikke  faa  danske 
Medlemmer  i  svenske  Menigheder,  og  deres  Børn 
er  det  indtil  denne  Dag.  Det  samme  er  Tilfældet 
flere  Steder  i  Minnesota. 

Men  særlig  har  da  de  norske  lutherske  Præ¬ 
ster  været  virksomme  blandt  danske  Nybyggere  i 
Wisconsin,  Minnesota,  Iowa  o.  a.  Stater.  Paa  ikke 
faa  Steder  stiftede  de  „norsk-danske”  eller  „skan¬ 
dinaviske”  Menigheder.  Af  disse  sidste  er  den 
ældste,  jeg  ved  af  at  sige,  den  nuværende  Emaus 
Menighed  i  Racine,  Wis.,  hvis  egentlige  Navn  er 

„Den  første  skandinavisk  evangelisk  lutherske 
Menighed”,  stiftet  den  22.  August  1851.  Blandt 
denne  Menigheds  første  „Trustees”  var  John  S. 
Bangs  og  John  Larsen,  der  begge  var  danske,  i 
hvert  Fald  vtar  Bangs,  eller  Bang,  dansk.  I  Tids¬ 
rummet  1860 — 70,  da  Racine  havde  en  meget  stor 
dansk  Indvandring,  blev  nævnte  Menigheds  store 
Flertal  dansk.  Dens  daværende  Præst,  J.  Mitller- 
Eggen,  skrev  derfor  til  Danmark  om  Ønskelighe¬ 
den  laf  at  faa  en  dansk  Præst  til  Menigheden, 
hvilket  saa  gav  Anledning  til,  at  A.  Dan  blev  dens 
Præst  i  1871. 

Men  før  1870  var  der  ikke  blot  dknske  Med¬ 
lemmer  i  norske,  svenske  og  skandinaviske  Menig¬ 
heder;  der  var  ogsaa  rent  danske  Menigheder  og 
Kredse  af  Danske,  som  havde  nogenlunde  regel¬ 
mæssig  Betjeninig  enten  'af  Præster,  theologiske 
Studenter  eller  Lægmænd.  Blandt  de  sidste  skal 
vi  her  nævne  en  lille  Kreds  af  Danske,  der  boede 
i  Nærheden  af  Byen  Luzerne,  Benton  Co.,  Iowa, 
hvor  den  begavede  Lægmand  Peter  Nikolaj  sen  fra 
København,  der  var  indvandret  til  New  York  1851 
og  til  Benton  Co.  1854,  forkyndte  Ordet.  Med 
„License”  fra  den  lutherske  GeneraLSynode  ar¬ 
bejdede  Nikoliajsen  i  mange  Aar  blandt  norske 
Nybyggere  flere  Steder  i  Iowa,  men  ogsaa  i  sin  egen 
lille  Kreds  prædikede  og  forvaltede  han  Sakra¬ 
menterne  d  flere  Aar.  Nikolajsen  tog  mangen  haard 
Tøm  baade  med  Mogens  A.  Sommer,  Lang  o.  a., 
som  besøgte  hiam  eller  hans  Kreds.  Han  flyttede 
paa  sine  gamle  Dage  til  Cedar  Falis,  Iowa,  hvor 
han  døde  i  Foraaret  1893.  —  Af  dansk-lutherske 
Menigheder,  der  blev  stiftet  før  1870,  kan  nævnes 
Menigheden  i  Indianapolis,  Ind.,  der  er  stiftet, 

vistnok  i  1868,  af  nuværende  Pastor  M.  Fr.  Wiese 
(en  Falstring),  som  dengang  studerede  Theologi 
ved  Missouri-Synodens  praktiske  Seminar  i  St. 
Louis,  Mo,  hvorfra  han  besøgte  sine  Landsmænd 
i  Indianapolis  og  prædikede  for  dem.  Af  danske 
Studenter  ved  nævnte  Skole  stiftedes  ligeledes  den 
danske  Menighed  i  Webster  Groves,  Mo.,  ogsaa  før 
1870.  Ved  Pastor  O.  Juul  (norsk),  som  fra  1866  til 
1876  var  Præst  i  New  York  City,  blev  der  omtrent 
paa  samme  Tid  stiftet  en  dansk  luthersk  Menighed 
i  Perth  Amboy,  N.  J.,  der  endnu  tilhører  den 
norske  Synode. 

Men  ogsaa  i  denne  Forbindelse  miaa  vi  særlig 
nævne  Danskeren,  den  bekendte  Pastor  C.  L.  Clau¬ 
sen,  den  første  lutherske  Præst  blandt  de  til 
Amerika  udvandrede  Norske  siden  1843.  Pastor 
Clausen  samlede  mange  Danske  om  sin  Forkyn¬ 
delse  baade  i  Wisconsin,  Iowa  og  Minnesota ;  han 
har  ikke  blot  samlet  norsk-danske  Menigheder  i 
Minnesota,  hvor  han  boede  og  havde  sin  Virk¬ 
somhed,  men  ogsaa  rent  danske  Menigheder  skyl¬ 
der  ham  deres  Tilblivelse,  saaledes  f.  Eks.  den 
danske  Menighed  i  Cedar  Fails,  la.,  den  nuværende 
Nazareth  Menighed.  Den  første  Forbindelse  mel¬ 
lem  Pastor  Clausen  og  den  danske  Nybygd  i  Ce¬ 
dar  Falls  er  vistnok  denne,  at  der  i  1866  kom 
en  Del  unge  Danske  til  Cedar  Falls  fra  Pine  River, 
Wis.,  af  hvilke  flere  havde  gjort  Tjeneste  som  Sol¬ 
dater  i  det  berømte  15de  Wisconsin  Regiment 
under  Borgerkrigen,  og  var  her  bleven  kendt  med 
Clausen,  der  en  Tid  var  Feltpræst  ved  nævnte 
Regiment.  De  sendte  saa  Bud  og  bad  ham  komme 
at  prædike  for  de  Danske  i  Cedar  Falls,  og  paa 
den  Maade  blev  den  danske  Menighed  der  stif- 

tet  i  1870.  Pastor  Clausen  har  ligeledes  besøgt 
og  prædiket  for  sine  Landsmænd  i  Fredsville,  Iowa, 

Sheffield,  Illinois,  og  andre  Steder. 

*  *  * 

Anmærkning:  Den  gamle  Jens  Ander¬ 
sen,  som  nu  bor  i  Biair,  og  som  var  Soldat  i  15de 
Wisconsin,  hvorfra  han  kendte  Pastor  Clausen,  li¬ 
gesom  han  var  en  af  de  første  Danske,  der  kom 
til  Cedar  Falls  fra  'Wisconsin  i  1866,  har  fortalt 
mig,  hvorledes  det  gik  til,  at  Pastor  Clausen  kom  til 
at  prædike  for  Danskerne  i  Fredsville  (som  det  nu 
kaldes)  og  Cedar  Falls.  Pastor  Clausen  plejede 
at  prædike  for  nogle  Norske,  som  boede  ved 
Beaver  Creek,  i  Nærheden  af  New  Hartford,  Iowa. 
Disse  Norske,  som  Jens  Andersen  var  kendt  med, 
indbød  kam  og  de  andre  Danske  i  Fredsville  til 
at  komme  med  til  deres  Møder.  Men  i  Stedet  for 
bad  Jens  Andersen  dem  hilse  Pastor  Clausen  og 
indbyde  ham  til  at  komme  og  holde  Møde  for 
Danskerne  i  Fredsville.  Pastor  Clausen  efter¬ 
kom  Opfordringen,  og  næste  Gang,  han  kom  til 
Egnen,  holdt  han  Møde  i  Fredsville ;  senere  kom 
han  ogsaa  til  Cedar  Fialls  By  og  prædikede  for 
Danskerne  der.  Ved  sit  første  Møde  tog  han 
Navnene  paa  alle  dem,  der  ønskede,  at  han  skulde 
prædike  for  dem  fremdeles.  Jens  Andersen  me¬ 
ner,  at  Clausen  holdt  sine  første  Møder  i  Cedar 
Falls  og  Omegn  i  1868.  Han  maatte  prædike  i  de 
-smaa  Farmerhuse,  som  han  kunde  bedst. 


IV. 


Danske  Medlemmer  i  engelske  Menig¬ 
heder  før  1870. 


Det  er  indtil  denne  Dag  almindelig  Tro  i 
Danmark,  ogsaa  hos  saadanne,  som  kunde  og 
burde  vide  bedre,  at  af  alle  amerikanske  Kirkesam¬ 
fund  er  den  biskoppelige  den  Kirkeafdeling,  der 
mest  ligner  den  danske  Folkekirke.  De  engelsk¬ 
lutherske  Samfund  i  Amerika  har  man  som  Regel 
lidet  eller  intet  Kendskab  til,  saa  vel  som  til  de 
tyske  og  skandinaviske.  Den  Mand,  som  nævnte 
Tankegang  skylder  sin  Udbredelse  i  Fædrelandet, 
er  vistnok  Provst  J.  Vahl,  som  var  Medlem  af  det 
anglo-kontinentale  Selskab,  for  hvilket  han  har 
oversat  flere  Skrifter,  -der  gaar  ud  paa  at  vise, 
hvor  enige  den  lutherske  og  den  episkopale  Kirke 
er.  Det  var  da  ogsaa  Provst  Vahl,  der,  da  han 
søgte  Oplysninger  om  den  kirkelige  Tilstand 
blandt  de  til  Amerika  udvandrede  Danske,  hen¬ 
vendte  sig  ikke  til  lutherske  Præster  her  i  Lan¬ 
det,  men  til  en  amerikansk  Biskop  i  Ohicago, 
som  vi  siden  skal  se. 

Før  1821  var  der  ikke  faa  danskfødte  Præ¬ 
ster  i  de  engelske  Kirkesamfund  her  i  Landet, 
saaledes  f.  Eks.  i  de  engelsk-lutherske  Samfund 
Præsterne  A.  R.  Rude  og  Edmund  Belfour,  i  den 
engelske  Brødrekirke  var  ligeledes  nogle,  men  de 

fleste  fandtes  vistnok  i  den  episkopale  Kirke.  Af 
disse  skal  vi  her  kun  nævne  C.  F.  Cruse,  John 
Oerlow  og  Martin  Fr.  Sørensen,  en  Søn  af  Ras¬ 
mus  Sørensen.  Af  disse  tre  var  det  dog  kun  Sø¬ 
rensen,  som  arbejdede  noget  blandt  sine  Lands¬ 
mænd,  og  dette  kun  i  den  Tid,  han  var  Præst  i 
Waupaca,  Wis.  Her  fik  han  sin  Biskops  Tilladelse 
til  at  forvalte  Sakramenterne  efter  den  danske 
Alterbog,  naar  han  døbte  danske  Børn  og  tog 
Danske  til  Alters.  Cruse,  der  var  født  af  danske 
Forældre  i  Philadelphia,  kunde  forstaa,  men  ikke 
tale,  i  hvert  Fald  ikke  prædike  Dansk.  John  Ger- 
lows  Virksomhed  faldt  mest  paa  Steder,  hvor  faa 
eller  ingen  Danske  fandtes. 

Der  var  en  Del  af  de  ældre  og  mere  promi¬ 
nente  Danske  her  i  Landet,  som  sluttede  sig  til 
den  episkopale  Kirke,  eller  lod  deres  Børn  døbe 
og  gaa  til  Søndagsskole  der,  og  nogle  lod  ligeledes 
deres  Børn  konfirmere  i  dette  Samfund.  Det  var 
saaledes  Tilfældet  i  Wisconsin  f.  Eks.  i  Hartland, 
Racine  og  vel  flere  Steder.  At  Børn  af  danske 
Embedsmænd,  naar  de  kom  her  til  Landet  og  i 
det  hele  havde  nogen  kirkelig  Interesse,  sluttede 
sig  til  Bispekirken,  siger  næsten  sig  selv,  da  de 
jo  fra  Hjemmet  af  var  indpræntet  den  Tro,  at 
den  lignede  Kirken  i  Danmark  mest  af  alle  Sam¬ 
fund  her  til  Lands.  Nogle  faa  Danske  stod  som 
Medlemmer  i  de  engelsk  lutherske  Menigheder, 
f.  Eks.  i  New  York.  Flere,  som  var  kommen  til 
Opvækkelse  ved  den  svenske  Prædikant  Hed¬ 
strøm  paa  Beth  elskib  et  i  New  York,  sluttede  sig 
til  amerikanske  Methodistmenigheder.  En  Del, 
ligeledes  prominente  Danske  i  New  York,  sluttede 
sig  til  den  bekendte  Prædikant  H.  W.  Beecher. 

Og  maaske  vilde  det  være  vanskeligt  at  finde  no¬ 
get  Kirkesamfund  i  Amerika,  der  ikke  blandt  si¬ 
ne  Medlemmer  talte  enkelte  Danske. 

Men  Resultatet  af  det  hele  bliver,  at  det  store, 
store  Flertal  af  Danske,  som  indvandrede  til  Ame¬ 
rika  før  1860,  stod  uden  nogen  som  helst  kirke¬ 
lig  Forbindelse,  selv  om  Mormonerne  medregnes, 
og  at  de  var  tabte  for  den  lutherske  Kirke  og 
det  danske  Sprog,  særlig  hvad  Befolkningen  i  By¬ 
erne  angaar.  Den  Mark,  som  delvis  var  levnet 
den  dansk-lutherske  Mission  at  ahbejde  paa,  var 
de  Danske,  som  indvandrede  her  til  Landet  i 
Tidsrummet  1860 — 70,  og  som  ikke  var  Mormoner 
fra  Danmark. 

At  denne  Mark  ikke  var  bleven  endnu  mindre, 
skylder  vi  de  norske  og  svensk  lutherske  Præ¬ 
ster  Tak  for.  Som  Regel  var  det  dem,  der  havde 
beredt  Vejen  for  de  danske  Præster;  maaske  var 
disse  'kun  lidet  villige  til  enten  at  se  eller  ind¬ 
rømme  dette,  der  dog  er  en  Kendsgerning. 


V. 

Tanken  om  dansk  Mission  blandt  udvandrede 
Danske  i  Amerika. 

At  der  var  mange  i  Danmark,  der  tænkte 
paa  Amerika,  hvortil  deres  kære,  Børn,  Brødre, 
Søstre,  Slægtninge,  Yenner  og  Bekendte  var  rejst, 
kunde  ikke  være  andet.  At  Bønner  og  Formanin¬ 
ger  om  at  holde  sig  til  Gud  oig  hans  Ord  gennem 
Breve  fra  Hjemmet  kom  til  de  udvandrede  her  i 
Landet,  er  ogsaa  vist.  Men  Tanken  om  at  drive 
Mission  blandt  Landsmænd  her  i  Landet  'kunde 
kun  vanskelig  opstaa  blandt  Folk  i  Almindelig¬ 
hed,  da  man  jo  i  Danmark  var  vant  til,  at  Re¬ 
geringen  tog  sig  af  Præsters  Ansættelse  og  den 
Slags  Ting.  Og  Regeringen  havde  i  lange  Tider 
vel  kun  liden  Rede  paa,  hvor  mange  der  var  ud¬ 
vandret  til  Amerika,  og  desuden  kunde  det  ikke 
ventes,  at  dens  Omhu  for  kirkelige  Anliggender 
skulde  strække  sig  længere  end  til  Landets  Børn 
og  Rigets  Bilande.  Det  kneb  den  vist  nok  med  at 
skaffe  Præster  til  Grønland  og  de  vestindiske 
Øer,  ligesom  i  tidligere  Tid  til  Trankebar  og 
Guinea-Kysten  i  Afrika. 

Og  selv  i  de  vakte  Kredse  i  Folkekirken,  som 
jo  egentlig  altid  har  maattet  tage  sig  af  Missio¬ 
nen  baade  udenfor  og  i  Landet  selv,  varede  det 
forholdsvis  længe,  inden  Tanken  om  Mission  blandt 

Landsmænd  i  Amerika  kom  frem.  Dels  havde  man 
nok  at  gøre  der  hjemme,  dels  havde  man  vel  ingen 
Rede  paa,  hvor  mange  Danske  der  var  rejst  til 
Amerika,  som  ikke  var  Mormoner.  Udvandringen 
foregik  nemlig  ikke  direkte  fra  Danmark  til  Ame¬ 
rika,  men  enten  over  Hamburg,  Bremen  eller 
England.  Der  var  kun  faa  af  de  udvandrede, 
som  skrev  i  Bladene  i  Danmark,  og  af  disse  vel 
slet  ingen,  der  talte  om  Savnet  af  Menighedens 
Doder.  Kort  sagt:  det  er  ikke  saa  vanskeligt  at 
forstaa,  at  det  varede  længe,  før  Tanken  om  at 
drive  •dansk-luthersk  Mission  blandt  Danske  i 
Amerika  kom  frem,  og  endnu  længere,  før  den 
blev  sat  i  Værk. 

Den,  der  egentlig  først  for  Alvor  lagde  de  tro¬ 
ende  i  Danmark  Missionen  blandt  Landsmænd  i 
Amerika  paa  Sinde,  var  en  Skolelærer  fra  en  Egn 
paa  Sjælland,  hvorfra  forholdsvis  mange  var  ud¬ 
vandrede  til  Amerika.  Manden  var  daværende 
Lærer  i  Hallensløv  ved  Tiis-Sø,  Vest-Sjælland,  N. 
M.  Hansen,  der  fra  1875  i  mange  Aar  var  dansk 
Episkopal-Præst  i  en  dansk  Nybygd  i  Canada.  Un¬ 
der  Navnet  „Monitor’ ’  (j:  Paaminder)  skrev  Han¬ 
sen  i  „Indre  Missions  Tidende”  Nr.  13,  1867,  et 
varmt,  hjerteligt  og  fornuftigt  Indlæg  for  Mis¬ 
sion  blandt  Landsmænd  i  Amerika.  Han  kaldte  sit 
Indlæg  „Et  Forslag  til  den  indre  Missionsfore¬ 
ning”  og  gav  mange  gode  Vink  angaaende  Iværk¬ 
sættelsen  af  en  saadan  Mission,  som,  mente  han, 
„den  Indre  Mission”  i  Danmark  særlig  maatte  ta¬ 
ge  sig  af.  Pastor  Vilh.  Beck  føjede  en  kort  Ef¬ 
terskrift  til  „Monitors”  Indlæg,  hvori  han  særlig 
lagde  Vægt  paa,  at  det  først  og  fremmest  gjaldt 
om  at  finde  en  Mand,  som  baade  vilde  og  kunde 

gaa  ud  til  dette  Arbejde.  Lærer  Hansen  siger  i  sit 
Indlæg:  „Og  det,  at  her  var  en  engelsk  Biskop 
fra  Amerika  for  noget  siden,  som  søgte  Kandida¬ 
ter,  der  skulde  oprette  Menigheder  blandt  de 
danske  derovre,  skal  ikke  berolige  os ;  thi  han 
fandt  næppe  nogen,  og  det  beviser  kun,  at  der  er 
Trang  til,  at  der  gøres  noget  ved  Sagen.”  Den 
„engelske  Biskop  fra  Amerika”,  Lærer  Hansen  i 
anførte  Ord  sigter  til,  er  Henry  John  Wihitehouse, 
der  var  Biskop  i  Chicago,  111.,  fra  1852  til  sin 
Død  1874.  Denne  i  sit  Samfund  højt  ansete  Bi¬ 
skop,  gjorde  i  1866  en  Rejse  til  Sverrig  og  Dan¬ 
mark  for  at  finde  Arbejdere  blandt  Skandinaver¬ 
ne  i  Amerika  i  Bispekirkens  Tjeneste.  Det  var 
vistnok  paa  samme  Rejse,  Biskop  Whitehouse  del¬ 
tog  i  Verdens  Konferencen  for  den  anglikanske 
Kirkes  Biskopper  i  London  i  1867,  ved  hvilken 
Lejlighed  han  holdt  Aabningstalen.  Der  blev  saa 
ingen  danske  Kandidater  til  den  af  Biskop  White¬ 
house  paatænkte  Mission  blandt  Danske  i  Ameri¬ 
ka  fra  hans  Kirkesamfunds  Side.  Men  paa  en  an¬ 
den  Maade  kom  den  samme  amerikanske  Biskop 
til  ut  give  sit  Bidrag  til,  at  en  Mission  iblandt  dem 
omsider  blev  til  Virkelighed.  Dette  gik  saaledes 
til.  Den  af  Danmarks  Præster,  som  tidligst  henled¬ 
te  den  dianske  Kirkes  Opmærksomhed  paa  at  dri¬ 
ve  Mission  blandt  Danske  i  Udlandet,  særlig  Sø¬ 
folk,  var  den  senere  saa  bekendte  Provst  J.  Vahl. 
Han  var  den  engelsk  biskoppelige  Kirke  meget 
hengiven  og  Medlem  af  det  i  1856  af  Bispekirken 
stiftede  anglo-kontinentale  Selskab,  .eller  stod  da 
venligt  til  det,  som  tidligere  nævnt.  Som  Følge 
heraf  klan  man  kun  finde  det  i  sin  gode  Orden,  at 
han,  da  han  søgte  Oplysning  om  Tilstanden  blandt 

de  til  Amerika  udvandrede  Danske,  søgte  disse 
Oplysninger,  ikke  hos  nogen  luthersk  Præst  i 
Amerika  men  derimod  hos  Biskop  Whitehouse  i 
Chicago,  som  han  muligvis,  var  kendt  med  fra  Bi¬ 
skoppens  Besøg  i  Danmark.  De  Oplysninger,  som 
Biskoppen  sendte  Provst  Vahl,  sendte  denne  til 
„Indre  Missions  Tidende,”  altsaa  til  det  Blad, 
hvor  Missionen  blandt  Danske  i  Amerika  tidligere 
var  bleven  omtalt.  De  findes  trykte  i  nævnte 
Blads  Nr.  27  for  25de  September  1867,  og  fortje¬ 
ner  vistnok,  som  et  ikke  uvigtigt  Aktstykke,  at 
aftrykkes  i  sin  Helhed,  hvorfor  det  her  meddeles : 

De  danske  i  Amerika. 

(Af  et  Brev  til  Pastor  Vahl  fra  en  amerikansk 

højtstaaende  Gejstlig.) 

„Jeg  har  modtaget  Deres  Brev  af  25de  Juni 
og  læst  det  med  Opmærksomhed  og  Interesse.  Det 
har  bevæget  mig  til  at  anstille  en  nøje  Undersø¬ 
gelse  af  den  danske  Befolknings  Vilkaar  i  Chica¬ 
go  og  andre  Egne  mod  Vesten.  Den  danske  Be¬ 
folkning  i  Chicago  beløber  sig  til  adskillige  Tu¬ 
sinde  ;  den  anslaas  i  Almindelighed  til  5000.  Ni  Ti¬ 
endedele  af  dem  er  aldeles  ligegyldige,  hvad  Religion 
angaar,  og  en  stor  Del  er  aabenbare  Spottere.  Af 
de  alvorligere  have  nogle  sluttet  sig  til  Methodi- 
sterne,  andre  til  Baptisterne  eller  Independenter- 
ne.  Der  er  kun  en  eneste  dansk  Menighed,  en 
baptistisk,  rimeligvis  en  Aflægger  af  Sommers 
Menighed,  der  tæller  omtrent  60  Medlemmer. 
Præsten  er  en  Nordmand  og  er  paa  Grund  af  sin 
Udtale  næsten  ganske  uforstaaelig  for  de  Danske. 
I  Wisconsin  er  der  flere  Danske  i  Forhold  end  her. 

Ude  paa  Landet  bor  de  ikke  saa  meget  sammen  som 
Svenskerne  og  Nordmændene,  men  dog  findes  de  i 
'betydelige  Grupper  i  vor  Landbefolkning.  Alle 
Vegne  i  vort  Land  er  de  Danskes  religiøse  Vilkaar 
saadant,  at  jeg  tror,  det  vilde  i  bøj  Grad  smerte 
den  danske  Kirke  i  Hjemmet  og  gøre  det  fornø¬ 
dent,  at  man  rettede  sin  Opmærksomhed  derpaa. 
Jeg  tror  ikke,  at  nogen  Bevægelse  vilde  finde 
Sted  blandt  de  danske  selv,  for  at  indbyde  en 
Præst  til  iat  komme  herover,  eller  at  de  vilde  gøre 
noget  Skridt  til  at  skaffe  sig  dansk  Gudstjeneste. 
De  føler  intet  Savn  deraf,  de  vil  intet  Offer  gøre. 
Jeg  frygter  for,  at  det  bliver  vanskeligt  at  faa 
dem  til  at  skatte  det,  de  saaledes  kunde  opnaa, 
selv  om  de  fik  det  for  intet.  En  dansk  Mission  vil¬ 
de  derfor  være  af  største  Vigtighed  baade  med 
Hensyn  til  det  store  Antal  Danske,  her  findes,  og 
den  Ligegyldighed  for,  ja  Fjendskab  imod  al  Re¬ 
ligion,  i  hvilken  de  er  komne.  Skal  noget  gøres,  da 
maa  den  Indre  Missionsforening  eller  en  lignende 
Forening  betragte  det  som  en  fuldstændig  Mis¬ 
sionsgerning. 

Det  er  altsaa  klart,  at  den,  der  først  bliver 
sendt  ud  at  undersøge  eller  paabegynde  Gernin¬ 
gen,  maatte  være  en  Mand  af  mere  end  alminde¬ 
lig  Dygtighed.  Han  maatte  besidde  Karakter  og 
Evner,  saa  at  han  ved  sin  Person  kunde  vinde 
Sagen  Venner,  han  maatte  besidde  et  behageligt 
og  indtagende  Væsen,  være  taalmodig  under  Van¬ 
skeligheder,  besidde  Takt  og  Menneskekundskab. 
Den  danske  Befolkning  er  ogsaa  meget  adspredt 
boende,  og  en  ikke  ringe  Grad  af  fysiske  Evner 
og  Udholdenhed  vilde  udkræves.  Meget  vilde,  næst 
Guds  Bistand,  afhænge  af  den  Mands  Duelighed, 

der  blev  udsendt.  Hvad  en  saadan  Mands  Under¬ 
hold  anigaar  —  hvad  enten  det  nu  bliver  en  Kol¬ 
portør  eller  en  Præst  —  da  miaatte  dette  ganske 
afholdes,  for  det  første  Aars  Vedkommende  i  det 
mindste,  af  Foreningen  i  Hjemmet.  De  Danske  er 
i  det  Hele  taget  Agerdyrkere  og  staar  sig  i  Almin¬ 
delighed  ikke  godt.  De  iblandt  dem,  der  har  bedre 
Raad,  bryder  sig  for  største  Delen  ikke  om  saa¬ 
dan  noget.  Det  er  imidlertid  kyndige  Folks  Me¬ 
ning,  lat  om  et  Aar  kunde  en  Menighed  blive  sam¬ 
let  og  en  Kirke  bygget  i  Chicago,  hvilken  kunde 
blive  Kærnen  for  fremtidige  evangeliske  Bestræ¬ 
belser.  Det  er  falden  mig  ind,  at  det  vilde  være 
særdeles  nyttigt,  om  en  Kommission  paa  to  eller 
tre  Mænd,  en  Præst  og  een  eller  to  Lægmænd  af 
anerkendt  Duelighed  oig  Indflydelse  vilde  tilbringe 
et  halvt  Aar  med  at  rejse  omkring  i  de  forenede 
Stater  og  derpaa  vende  tilbage  til  Danmark  og 
forelægge  Medkristne  Resultatet  af  deres  Iagt¬ 
tagelser.” 

Saaledes  lød  altsaa  Resultatet  af  Biskoppens 
Visitats,  der  vistnok  i  mere  end  een  Forstand  var 
paa  anden  Haand.  Det  forekommer  mig  nemlig, 
at  der  er  en  temmelig  stor  praktisk  Modsigelse 
mellem  Begyndelsen  og  Slutningen  af  hans  Brev. 
Vist  er  det  i  hvert  Fald,  at  hvad  Antallet  paa  Dan¬ 
ske  i  Chicago  i  1867  angaar,  da  maa  enten  Biskop¬ 
pen  eller  Statistikken  være  fejl  underrettet;  thi 
Biskoppen  siger,  at  der  i  1867  var  5000  Danske  i 
Chicago,  men  Statistikken  paastaar,  at  der  i  1870,  alt¬ 
saa  3  Aar  efter  —  kun  var  3711  Danske  i  hele 
Staten  Illinois,  og  i  1867  var  Danskernes  Antal  i 
Staten  altsaa  betydelig  mindre.  En  anden  Kilde, 
ogsaa  fra  1867,  nemlig  den  norske  Forfatter,  Jo- 

han  Schrøders  Bog:  „Skandinaverne  i  de  forene¬ 
de  Stater  og  Kanada,”  La  Crosse,  Wis.,  1867,  siger 
(anf.  Skrift  Side  150)  om  Chicago:  „Antagelig 
lever  i  denne  By  fra  10  til  12,000  Skandinaver, 
der  ernærer  sig  som  Haandværkere  og  Arbejds- 
folk.”  Dette  Vidnesbyrd  lyder  mere  rimeligt.  Men 
hverken  Halv-  eller  Trediedelen  af  Skandinaverne 
i  Chicago  var  Danske!  Heller  ikke  i  1867.  Højt 
regnet  har  der  i  1867  rnaaske  været  op  mod  2,000 
Personer  i  Chicago,  som  kunde  forst aa  det  danske 
Sprog,  saa  regner  jeg  Sønderjyderne  og  Slesvig- 
holstenerne  med,  og  dem  var  der  ikke  faa  af. 

Bispen  mener  jo  dia  ogsaa,  at  der  i  Løbet  af  et 
Aar  vilde  kunne  samles  en  selvstændig  Menighed 
af  Danske  i  Chicago,  med  egen  Kirkeej  en  dom,  og 
at  denne  Menighel  endog  kunde  staa  som  et  Cent¬ 
rum  for  det  fremtidige  Missionsarbejde  iblandt 
Danske  i  Amerika.  Det  var  dog  nok  ikke  saa 
galt  med  den  „Ligegyldighed  for,  ja  Fjendskab 
imod  al  Religion’ ’  iblandt  dem,  som  det  kunde 
se  ud  til. 

Hvad  Biskop  ’Whitehouse  siger  om  en  dansk 
Baptistmenighed  i  Chicago,  en  Aflægger  af  Som¬ 
mers  —  skial  vel  være  M.  A.  Sommers  —  Menig¬ 
hed  og  med  en  Nordmand  til  Præst,  —  passer  hel¬ 
ler  ikke.  For  det  første  havde  M.  A.  Sommer  ingen 
Menighed  i  Amerika,  om  end  en  Del,  der  var  paa¬ 
virket  af  ham  fra  Danmark.  For  det  andet  var 
den  danske  Baptistmenighed  i  Chicago  ikke  dan¬ 
net  af  Sommers  Disciple. 

Har  det  end  saaledes  vist  sig,  at  Biskoppens 
Oplysninger  paa  flere  Punkter  var  mindre  paa- 
lidelige,  hvilket  vistnok  ikke  var  hans.  Skyld,  sala 
er  der  paa  den  anden  Side  ingen  Tvivl  om,  at  de 

har  vakt  Opmærksomhed  i  Danmark.  Og  navnlig 
er  det  værd  at  lægge  Mærke  til,  at  hans  Forslag 
om  at  sende  en  Kommission  fra  Danmark  til  Ame¬ 
rika,  i  alt  væsentligt  blev  taget  til  Følge,  da  Pa¬ 
stor  Grove-Rasmussen  og  Lægmændene  A.  S.  Niel¬ 
sen  og  R.  Andersen  i  1871  sendtes  hertil  af  „Ud¬ 
valget”  paa  Fyn.  Rigtignok  blev  Pastor  Grove- 
Rasmussen  her  ikke  et  halvt  Aar,  hvilket  havde 
sine  Grunde,  men  de  to  andre  blev  her  saa  desto 
længere,  og  den  ene  af  dem  er  her  endnu. 

Inden  denne  Udsendelse  fandt  Sted,  er  der 
flere  Ting,  der  griber  ind,  som  hver  gav  sit  Stød 
til,  at  Missionen  blandt  Danske  i  Amerika  omsi¬ 
der  blev  en  Virkelighed.  Bilandt  disse  Ting  maa 
vi  her  særlig  nævne  Pastor  C.  L.  Clausen«  Besøg 
i  Danmark  i  1867.  Clausen,  der  i  sin  Tid  havde 
haft  Sæde  i  Staten  Iowas  lovgivende  Forsamling 
som  Repræsentant  for  det  Distrikt,  hvori  han  bo¬ 
ede,  blev  i  1867  af  Guvernøren  for  Staten  lowa 
udnævnt  til  at  være  denne  Stats  Repræsentant  ved 
Verdensudstillingen  i  Paris.  Paa  sin  Europarejse 
i  den  Anledning  besøgte  han  baade  Danmark  og 
Norge.  I  sit  Fædreland  var  han  med  ved  flere 
større  Møder,  bl.  a.  paa  Fyn,  hvor  hian  talte  om 
den  kirkelige  Stilling  blandt  Landsmænd  i  Ame¬ 
rika,  og  lagde  Menigheden  i  Danmark  deres  kir¬ 
kelige  Nød  paa  Hjerte,  samt  Nødvendigheden  af 
at  søge  at  afhjælpe  den  ved  at  udsende  Arbejdere 
fra  Danmark.  Selv  den  norske  Synode  har  ikke 
benægtet  den  Kendsgerning,  at  C.  L.  Clausen  var 
en  veltalende  Mand ;  vist  er  det  i  hvert  Fald,  at 
hans  Ord  paa  nævnte  Møder  slog  ned  i  Hjerterne. 
Det  var  ved  disse  Møder,  at  C.  L.  Clausen  blev  be¬ 
kendt  med  Pastor  Johannes  Clausen  i  Ryslinge, 

der  Aaret  i  Forvejen  var  bleven  Pastor  V.  Birke¬ 
dals  Efterfølger  som  Sognepræst  der,  en  Mand, 
der  altid  havde  et  varmt  Hjerte  for  Missionen,  saa 
vel  i  sit  eget  Folk  som  blandt  Hedningerne.  Han 
var  jo  den,  der  sammen  med  Pastor  C.  F.  Rønne 
og  Vilh.  Beck  reddede  „Indre  Mission”  i  Dam 
mark  fra  at  løbe  ud  i  ukirkelig  Lægmandsvirk¬ 
somhed.  Som  en  Frugt  af  Pastor  C.  L.  Clausen* 
Besøg  piaa  Fyn  i  1867  maa  det  vistnok  betragtes, 
at  „Kirkelig  Forening  for  Fyns  Stift”,  der  blev 
dannet  ved  et  Møde  i  Ryslinge  i  Oktober  1868, 
satte  Missionen  blandt  Danske  i  Amerika  paa  sit 
Program.  Det  var  ved  denne  Forenings  Møde  i 
Odense  7de  og  8de  Oktober  1869,  at  „Udval¬ 
get  for  at  fremme  Evangeliets  Forkyndelse  blandt 
Danske  i  Nordamerika”  blev  dannet.  „Udvalget”, 
som  det  gerne  kaldtes,  kom  til  at  bestaa  af  Præ¬ 
sterne  Joh.  Møller,  Odense,  Joh.  Clausen,  Ryslin¬ 
ge,  Dr.  Ludvig  Helveg,  Odense,  G.  Strøm,  Mars- 
lev,  samt  Kammernaad  Piesner,  Hellerup.  Af  dis¬ 
se  Mænd  var  det  Joh.  Clausen,  der  holdt  For¬ 
bindelsen  vedlige  med  Pastor  C.  L.  Clausen  i  SU 
Ansgiar,  Iowa,  og  gennem  denne  fik  Oplysninger 
om  Danske  i  Amerika,  samt  det  Løfte,  at  dersom 
Udvalget  sendte  uordinerede  Mænd  til  Amerika, 
vilde  han  (C.  L.  Clausen)  se  at  faa  dem  ordinere¬ 
de,  et  Løfte,  han  holdt,  som  vi  siden  skal  se. 

Muligvis  var  det  ikke  uden  Paiavirkning  fra 
C.  L.  Clausen,  at  Pastor  J.  Miiller-Eggen,  hans 
gode  Yen,  der  var  Præst  i  Raeine,  Wis.,  i  den 
første  skandinaviske  Menighed,  hvis  fleste  Med¬ 
lemmer  var  Danske,  skrev  i  „Indre  Missions  Ti¬ 
dende”  om  den  kirkelige  Nød  blandt  Danske  i 
Amerika.  Pastor  Miiller-Eggen,  der  i  1870  blev 

valgt  til  Sekretær  for  den  norsk-danske  Konfe¬ 
rence,  hvis  Formand  C.  L.  Clausen  var,  fik  Pastor 
A.  Dan  til  sin  Efterfølger  som  Præst  for  Menig¬ 
heden  i  Racine. 

Det  er  ikke  uden  Interesse  at  lægge  Mærke 
til,  at  det  var  gennem  en  Forening  af  fynske  Præ¬ 
ster  og  et  Udvalg,  bestaaende  af  Præster  paa  Fyn, 
at  Missionen  blandt  Danske  i  Amerika  omsider 
blev  til  Virkelighed.  I  Danmark  er  det  nemlig 
gerne  Fynboerne,  der  maa  tage  fat,  naiar  noget 
nyt  skal  sættes  i  Gang.  Det  var  paa  Fyn,  at  de 
gudelige  Forsamlinger  i  sin  Tid  tog  sin  Begyn¬ 
delse;  det  var  paa  Fyn,  at  den  første  Valgmenig¬ 
hed  i  Danmark  blev  dannet.  Det  var  ogsaa  fra 
Fyn,  at  de  første  og  virksomst e  Arbejdere  for 
Baptismen  i  Amerika  kom,  ligesom  en  Del  af  de 
første  danske  Præster  af  den  lutherske  Kirke  var 
fra  denne  0,  og  indtil  denne  Dag  er  nogle  af  de 
dygtigste  Arbejdere  i  den  lutherske  Mission  blandt 
Danske  i  Amerika  Fynboer,  baade  Præster  og 
Lægfolk. 


De  første  danske  Udsendinge  til 
Amerika  1871. 


Der  er  vist  ingen  Tvivl  om,  at  de  fleste  Med¬ 
lemmer  af  det  paa  Fyn  dannede  Udvalg  var  en¬ 
ten  Grundtvigianere  eller  Mænd,  der  stod  den 
grundtvigske  Anskuelse  nær,  skønt  Pastor  Job. 
Clausen  jo  i  sin  Tid  var  meget  virksom  i  Indre 
Missions  Arbejde  sammen  med  Vilh.  Beck,  især 
vel  inden  ban  blev  Sognepræst  i  Ryslinge,  hvor 
ban  vel  næppe  kunde  staa  ved  Siden  af  Pastor 
V.  Birkedal  uden  'at  paavirkes  af  denne.  De  fleste 
af  Udvalgets  Medlemmer  var  tillige  oprigtige  Ar¬ 
bejdere  for  kristelig  Vækkelse  i  Folket.  Dog, 
naar  man  ser  hen  til,  at  det  særlig  var  i  „Indre 
Missions  Tidende7’,  at  Tanken  om  kirkelig  Virk¬ 
somhed  blandt  Landsmænd  i  Amerika  fra  først  af 
kom  til  Orde,  siaa  undres  man  noget  over,  at  ikke 
baade  Vilh.  Beck  og  Provst  Vahl  blev  Medlemmer 
af  det  „Udvalg77,  som  særlig  fik  med  denne  Tan¬ 
kes  Udførelse  at  gøre.  Maaske  var  den  danske 
Missions  Historie  i  Amerika  bleven  ikke  saa  lidt 
anderledes,  om  det  var  sket.  I  et  Brev  til  de  dan¬ 
ske  Præster  i  Amerika,  som  disse  offentliggjorde 
baade  i  „Skandinaven  og  Amerika77  og  i  Tillæg 
til  „Kirkelig  Samler77  Nr.  15,  1873,  siger  Vilh. 
Beck  om  den  af  Joh.  Clausen  stiftede  kirkelige 

Forening  paa  Fyn:  „Da  denne  Forening  var  be¬ 
gyndt  at  træde  i  Virksomhed,  spurgte  han  (Past. 
Joh.  Clausen)  mig,  om  ikke  den  amerikanske  Mis¬ 
sion  kunde  overgives  til  den,  hvilket  jeg  med  Glæ¬ 
de  gik  ind  paa,  da  jeg  i  Forvejen  havde  saa 
meget  at  tage  Vare  paa  i  „Den  Indre  Mission  ”s 
Virksomhed  herhjemme.  Dermed  var  Skagen  ta¬ 
gen  ud  af  min  Haand,  saa  at  jeg  ingen  Indflydelse 
har  haft  paa  Valget  af  de  Mænd,  der  er  udsendte 
som  Præster  for  de  Danske  i  Amerika.  ” 

Hertil  maia  vi  sige:  Nej,  naturligvis  ikke! 
Dog  er  der  ingen  Tvivl  om,  at  baade  Vilh.  Beck 
og  Provst  Vahl  vilde  have  været  anderledes  faste 
Mænd  i  „Udvalget”  end  den  til  Tider  ikke  saa 
lidt  vaklende  Pastor  Joh.  Clausen,  inderlig  og 
elskelig  som  han  var. 

Alligevel  er  det  meget  betegnende,  <at  da  man 
endelig  valgte  Mænd  at  udsende  til  Missionen 
blandt  Landsmænd  i  Amerika,  da  blev  det  saa- 
danne,  som  havde  staaet  og  endnu  tildels  stod 
i  „Indre  Missions”  Tjeneste  der  hjemme,  selv  om 
de  nu  var  mere  eller  mindre  paavirkede  af 
Grundtvigianismen.  Det  har  næsten  altid  været 
den  Slags  Fol'k,  som  var  de  første  til  at  gaa  ud  i 
Missionens  Tjeneste.  Som  bekendt  var  det  Pa¬ 
stor  A.  C.  L.  Grove-Rasmussen  og  Lægmændene 
A.  S.  Nielsen  og  R.  Andersen,  som  „Udvalget”  i 
1871  udsendte  til  Amerika.  Den  første  som  den 
egentlige  Leder  skulde  gøre  en  Rundrejse  til  de 
Steder  i  Amerika,  hvor  der  var  Haab  om,  at  der 
kunde  oprettes  danske  Menigheder,  og  saa  af¬ 
lægge  Beretning  til  „Udvalget”,  naar  han  kom 
tilbage,  medens  de  to  sidstnævnte  skulde  blive  i 
Amerika  som  fremtidige  Arbejdere  i  Missionen. 

Pastor  Grove-Rasmussen  var  fra  1867  Formand  for 
„Indre  Mission”  i  Slesvig  og  vil  fra  den  Tid  af 
mindes  af  mange  som  »alvorlig  Vækkelsesprædi¬ 
kant  og  Redaktør  af  Missionsbladet  „Elias”. 

Det  var  fra  først  af  bestemt,  at  Pastor  Tho¬ 
mas  Rørdam,  dengang  Kapellan  i  Rerslev  og 
Ruds  Vedby  paa  Sjælland,  skulde  have  rejst  til 
Amerika  sammen  med  A.  S.  Nielsen  og  R.  An¬ 
dersen  ;  men  han  faldt  og  slog  sin  Fod,  saa  han 
ikke  kunde  rejse.  Udvalget  henvendte  sig  til 
flere  Præster  og  opfordrede  dem  til  at  rejse  i 
Pastor  Rørdams  Sted,  men  alle  undslog  sig.  Grove- 
Rasmussen  kom  paa  den  Tid  til  Ryslinge  for  at 
tale  med  Pastor  Joh.  Clausen  om  Kirkesagen  i 
Slesvig,  og  derved  blev  Tanken  ledet  hen  paa 
ham.  „Jeg  har  aldrig  tænkt  derpaa,”  svarede 
Gr. -Rasmussen,  da  en  talte  med  ham  om  Rejsen  til 
Amerika.  Imidlertid  blev  det  af  Joh.  Clausen, 
Joh.  Møller  og  L.  Helveg  ordnet  med  Grove- 
Rasmussen  saaledes,  at  han  kom  til  at  rejse. 
(Oplysning  af  Pastor  R.  Andersen,  New  York). 

I  den  Beretning  om  sin  Rejse  i  Amerika,  som 
Pastor  Grove-Rasmussen  offentliggjorde  i  „Nor¬ 
disk  Maanedsskrift”  1871  —  samt  i  Særtryk  — 
viser  han  sig  ikke  saa  lidt  grundtvigiansk.  For 
en  Del  kan  dette  maaske  forklares  af,  at  han 
rejste  i  et  grundtvigsk  „Udvalg ”s  Ærinde,  og  vel 
ogsaa  tildels  i,  at  han  havde  Ansættelse  i  Sønder¬ 
jylland,  hvor  han  naturligt  ikke  kunde  undgaa 
at  lægge  stærk  Vægt  paa  det  nationale.  Nævnte 
Rejseberetning,  der  stødte  mange  af  hans  Til¬ 
hørere  i  Sønderjylland,  hvor  han  siden  sin  Af¬ 
sættelse  af  den  prøjsiske  Regering,  1870,  virkede 
som  Fripræst,  var  vist  en  medvirkende  Grund 

til,  at  han  snart  maatte  ty  til  Danmark  og  der 
søge  Præstekald. 

„Lægprædikant  Nielsen”,  som  Grove-Rasmus- 
sen  kaldte  ham  i  Forordet  til  sin  Indberetning, 
var  dengang  en  Mand  paa  henved  40  Aar  (født 
1832).  Han  var  født  i  Aalborg;  under  et  to-aarigt 
Ophold  i  Norge  var  han  bleven  alvorlig  kristelig 
vakt.  Da  han  efter  sit  Giftermaal  bosatte  sig  i 
Vendsyssel,  holdt  han  efter  Samraad  med  Biskop 
Kierkegaard  gudelige  Forsamlinger  i  sit  Hjem, 
hvor  han  selv  talte.  I  1867 — 69  rejste  han  i  „Indre 
Mission ”s  Tjeneste  som  Kolportør  og  Lægprædi¬ 
kant,  for  det  meste  i  Følge  med  sin  gode  Ven, 
Pastor  N.  A.  Buohwaldt,  dengang  Sognepræst  i 
Dronninglund.  Senere  blev  han  gennem  Pastor 
P.  K.  Algreen,  dengang  Sognepræst  i  Vrejlev  og 
Hostrup  i  Vendsyssel,  paavirket  i  grundtvigsk 
Retning.  Efter  at  have  løst  sin  Forbindelse  med 
„Indre  Mission”,  var  Nielsen  en  Vinter  paa  Te¬ 
strup  Højskole  ved  Aarhus,  inden  han  meldte  sig 
til  „Udvalget”  for  at  gaa  til  Amerika  som  dettes 
Udsending.  Her  kom  A.  S.  Nielsen,  der  var  baa- 
de  en  begavet  og  dygtig  Mand,  til  at  spille  en 
betydelig  Rolle  blandt  sine  Landsmænd  i  grundt¬ 
vigsk  Retning,  baade  direkte  og  indirekte.  Men 
alle,  som  kendte  ham,  vil  vistnok  være  enig  med 
mig  i,  at  Nielsen  alle  sine  Dage  bar  Mærker  af 
den  Skole,  han  først  havde  været  i.  Der  gik  en 
Vækkelsens  Tone  gennem  hans  Forkyndelse,  som 
ikke  var  til  at  tage  fejl  af.  Det  er  formodentlig 
A.  S.  Nielsen,  Pastor  Vilh.  Beek  mener,  naar  han 
i  tidligere  omtalte  Brev  („Kirkelig  Samler”  1873, 
Side  210)  siger  om  de  danske  Præster  i  Amerika: 
„Efter  mit  Kendskab  tilhører  kun  en  af  dem  den 

grundtvigske  Retning,  medens  de  andre  ikke  var 
Grundtvigianere  i  deres  Hjemstavn  og  endnu 
staar  i  et  hjerteligt  Forhold  til  „Indre  Mission”  i 
Danmark. 

At  „Missionselev  R.  Andersen”,  som  Pastor 
Grove -Rasmussen  kalder  ham  i  Forordet  til  sin 
Rejseberetning  fra  Amerika,  fra  sin  tidligste  Ung¬ 
dom  tilhørte  det  gudelige  Forsamlingsfolk  paa 
Fyn,  er  en  belkendt  Sag,  og  at  han  var  fortrolig 
med  den  Litteratur,  som  fandtes  i  disse  Kredse, 
er  der  mange  Vidnesbyrd  om.  I  1874,  da  der  var 
Tale  om,  at  R.  Andersen  skulde  gøre  en  Rejse 
til  Danmark,  skrev  Præsten  i  hans  Fødesogn,  Aspe¬ 
rup  paa  Fyn,  den  bekendte  Pastor  M.  Melby,  til 
Dr.  L.  Helveg  i  Odense  i  den  Anledning:  „R. 
Andersen  er  meget  lidt  kendt  her  i  sit  Fødesogn 
udenfor  de  snævre  gudelige  Forsamlinger,  som 
han  i  sin  Tid  søgte.”  Sin  meste  Uddannelse,  inden 
han  i  1871  korn  til  Amerika,  havde  han  faaet  i 
Ryslinge  hos  Pastor  Johannes  Clausen,  som  i  sin 
Tid  var  Kapellan  i  Vejlby  paa  Fyn,  Nabosognet 
til  Asperup.  Hos  ham  havde  R.  Andersen  opholdt 
sig  et  Par  Aar  og  faaet  Undervisning,  vel  nær 
mest  med  det  Maal  for  Øje,  at  gaa  ud  som  Mis¬ 
sionær  blandt  Hedningerne.  Naar  „Udvalget” 
sendte  ham  til  Amerika,  var  det  med  den  Tanke, 
at  han  skulde  søge  Plads  som  Lærer  for  danske 
Børn.  Grove-Rasmussen  bemærker,  at  det  ikke 
var  muligt  at  finde  en  saadan  Plads  for  Andersen, 
der  saa  kom  paa  Konferencens  Præsteskole  i 
Marsh  all,  Wis.,  til  han  i  1872  blev  ordineret  til 
Præst  i  Waupaca,  Wis. 

Efter  at  vi  saaledes  har  set,  at  skønt  „Ud¬ 
valget  ”  nærmest  tilhørte  den  grundtvigske  Ret- 

ning,  medens  dets  Udsendinge  nærmest  var  Mænd 
af  „Indre  Mission  ”s  Retning,  vil  det  være  i  sin 
Orden  at  følge  disse  Udsendinge  paa  deres  Rejse,, 
som  Grove-Rasmussen  har  beskrevet  den :  Rejsen 
foregik  med  det  store  tyske  Dampskib  „Thyrin- 
gia”  fra  Hamburg  til  New  York,  hvor  de,  efter 
at  have  sejlet  i  12  Døgn,  landede  den  12te  Juni 
1871.  Det  har  sin  Interesse  at  se,  at  i  Maj  Maa- 
ned  1871,  altsaa  hen  ved  en  Maaned  før  Udval¬ 
gets  Udsendinge  tiltraadte  Rejsen  til  Amerika, 
ankom  der  otte  Missionærer  fra  Utah  til  Skandi¬ 
navien,  af  hvilke  de  syv  var  danske  Mænd,  der 
tilhørte  de  Halvfjerdsindstyves  Præstedømme. 
Blandt  disse  syv  Danske  var  den  nuværende  dansk¬ 
fødte  Mormonapostel  Anthon  H.  Lund.  (Se  „Mor¬ 
genstjernen”,  3die  Aargang,  Side  74  i  Fortegnel¬ 
sen  over  „Missionærer  udsendte  fra  Zion  til  Skan¬ 
dinavien).  Disse  Udsendte  fra  Zion  mente  vist,  at 
de  var  rigtige  Præster,  og  kun  alt  for  mange  af 
vore  Landsmænd  var  af  samme  Mening.  Ligele¬ 
des  har  det  sin  Interesse  at  se,  at  den  12te  Juli 
1871  landede  Skibet  „Minnesota”  i  New  York  med 
389  skandinaviske  Mormoner  om  Bord,  under  Le¬ 
delse  af  Præsten  W.  W.  Cluff.  I  Mormonernes 
Statistik  regnes  disse  389  for  det  32te  Emigrant¬ 
selskab  siden  1852 !  Denne  Frugt  af  Mormonernes 
Mission  i  Norden  ankom  altsaa  til  New  York  lige 
en  Maaned  efter  Udvalgets  Udsendinge.  Man 
kan  næsten  ikke,  selv  om  det  er  no'k  saa  pinligt, 
blive  fri  for  at  gøre  en  Sammenligning  mellem 
disse  to  Missioner.  Men  vi  maa  videre !  Efter  et 
Par  Dages  Ophold  i  Storbyen  New  York,  hvor 
General  C.  T.  Christensen  havde  vist  dem  al  mulig 
Opmærksomhed,  rejste  de  tre  Udsendinge  i  Følge 
med  hverandre  til  Chicago. 

Udvalgets  Formand,  Dr.  Ludvig  Helveg,  hav¬ 
de  en  Skolekammerat  i  Chieago,  Bankier  Ferdi¬ 
nand  Winslow.  Dr.  Helveg  skrev  et  Brev  til 
Winslow,  som  denne  offentliggjorde  i  Bladet 
„Fremad”,  hvis  financielle  Støtte  han  var.  Brevet, 
der  offentliggjordes  i  „Fremad”  Nr.  23,  1871,  er 
dateret  .Odense,  13de  Maj  1871  og  gør  Lands¬ 
mænd  i  Amerika  opmærksom  paa  Udvalgets  Til¬ 
blivelse,  samt  at  Pastor  Grove-Rasmussen  og  Læg¬ 
prædikant  Nielsen  er  rejst  til  Amerika  med  det 
Formaal:  „at  samle  Danske  til  hjemlig  Guds¬ 
tjeneste  og  Ungdommen  i  danske  Skoler”.  Dr- 
Helveg  beder  om,  at  man  vil  tage  venlig  mod  de 
udsendte  og  virke  for  Sagen  hver  i  sin  Kreds. 
„Fremad”«  Redaktion  tilføjer:  „Meddelelser  i 
Anledning  af  ovenstaaende,  stilede  til  nævnte  Mis¬ 
sionær,  kunde  adresseres  til  Fred.  S.  Winslow,  2 
So.  Clark  Street,  Chieago,  111.”  „Fremad”,  der 
igik  til  Grunde  i  den  store  Brand  i  Chieago, 
stillede  sig  meget  venligt  til  Dansk  Mission  og 
dens  Udsendinge. 

I  Chieago  skiltes  saa  deres  Veje,  idet  R.  An¬ 
dersen,  som  var  syg,  maatte  indlægges  paa  et 
Hospital  i  Chieago.  Et  smukt  Minde  om  dette  sit 
Ophold  paa  „Lake  Hospital”,  Chieago,  Juli  1871, 
findes  i  første  Aargang  af  „Kirkelig  Samler”, 
Side  129 — 30  i  et  Digt,  R.  Andersen  har  skrevet 
over  den  23de  Salme. 

A.  S.  Nielsen  tog  fra  Chieago  til  Luzerne, 
Benton  Co.,  Iowa,  til  den  tidligere  nævnte  P.  Ni- 
kolajsen,  der  i  et  Brev  havde  bedet  om,  at  en  af 
de  tre  Udsendinge  fra  „Udvalget”  i  Danmark  vilde 
besøge  ham.  Nielsen  rejste  vistnok  til  Luzerne  i 
den  Tanke,  at  der  her  kunde  blive  en  dansk  Me- 

nighed.  Det  viste  sig,  at  herom  kunde  der  ikke 
være  Tale;  thi  baade  var  der  kun  faa  Danske  paa 
Egnen,  og  Nielsen  og  Nikolajsen,  som  begge  var 
Grundtvigs  Disciple,  omend  hver  fra  sin  Tid,  kun¬ 
de  ikke  enes  i  mange  Stykker.  Nikolajsen,  som 
var  et  stort  Stykke  af  en  Rigorist,  mente  nok,  at 
Nielsen  var  noget  for  fin  paa  det.  Han  havde  saa- 
ledes  ladet  sin  Kuffert  staa  paa  Jernbanestatio¬ 
nen,  men  Nikolajsen  lod  ham  vide,  at  i  Amerika 
behøvede  ingen  Mand  at  skamme  sig  ved  at  bære 
en  Kuffert.  Men  værst  var  det,  at  Nielsen,  da  han 
bekendte  Troen,  i  anden  Artikkel  brugte  „Nedfaren 
til  Dødsriget”,  medens  Nikolajsen  bestemt  holdt 
paa  „nedfaren  til  Helvede”,  og  derfor  ikke  var 
fri  for  at  beskylde  Nielsen  for  at  ville  rokke  ved 
Fællestroen,  hvilket  var  Kætteri!  Og  paa  det  Om- 
raade  var  Nikolajsen  ikke  at  spøge  med;  det  hav¬ 
de  baade  M.  A.  Sommer  og  N.  P.  Lang  fundet  ud. 
Nikolajsen  havde  ikke  for  intet  været  Discipel 
af  Jacob  Ohr.  Lindberg  og  Cl.  Chr.  Harmsen  og 
opholdt  sig  i  Amerika  i  20  Aar. 

Da  Nielsen  saa,  at  der  ikke  kunde  dannes 
nogen  Menighed  i  Luzerne,  tog  han  den  Beslut¬ 
ning,  at  rejse  til  St.  Ansgar,  Iowa,  for  der  at 
mødes  med  Grove-Rasmussen  og  af  C.  L.  Clausen 
faa  Oplysning  om  Steder,  hvor  der  var  mange 
Danske.  Nielsen  kom  dog  ikke  denne  Gang  til 
St.  Ansgar  men  derimod,  underligt  nok,  til  den 
By,  hvor  han  skulde  komme  til  at  virke  i  ikke 
faa  Aar,  og  som  altid  stod  i  en  egen  Glans  for 
ham.  Da  han  paa  sin  Rejse  fra  Luzerne  til  St. 
Ansgar  kom  til  Cedar  Rapids,  Iowa,  skulde  han 
vente  nogen  Tid  paa  Stationen  for  at  faa  det  Tog, 
han  skulde  med  videre.  Her  kom  han  i  Samtale 

med  en  noget  omtaaget  Landsmand,  der,  da  han 
havde  forstaaet  paa  Nielsen,  at  han  søgte  efter  et 
Sted,  hvor  der  var  mange  Danske,  sagde  til  ham : 
„Vil  du  finde  Danske,  saa  rejs  til  Cedar  Fails, 
der  er  „plenty”  af  dem!”  Nielsen  fulgte  det  giv¬ 
ne  Vink  og  rejste  til  Cedar  Falls,  Iowa,  hvor  han 
ikke  blot  fandt  Landsmænd,  han  kunde  tale  til 
—  og  talte  til,  men  ogsaa  fik  at  vide,  at  Pastor  C. 
L.  Clausen  plejede  at  prædike  for  dem  og  vente¬ 
des  dertil  den  næste  Søndag.  Nielsen  blev  saa  i 
Byen,  til  Clausen  kom  i  Følge  med  Grove-Ras¬ 
mussen.  Ikke  faa  af  Danskerne  i  Cedar  Falls 
dengang  var  fra  Holbæk-Egnen.  Nogle  af  dem 
havde  i  Danmark  samlet  sig  om  den  bekendte 
Peder  Pedersen  Nyrup,  den  første  Formand  for 
den  første  „Indre  Mission”  i  Danmark,  en  enkelt 
Familie,  ved  jeg,  havde  tilhørt  den  Frimenighed, 
som  Peder  Pedersen  Nyrup  dannede,  da  han  ud- 
traadte  af  Folkekirken.  Pedersen  har  flere  Gange 
holdt  Møde  i  nævnte  Families  Hus,  som  saa  om¬ 
ringedes  af  Pøbelen,  der  med  Raab  og  Stenkast 
forstyrrede  Forsamlingen. 

Fra  Ghicago  var  Grove-Rasmussen  rejst  til 
Milwaukee  og  derfra  over  Hartland  (som  han 
kaldte  Hardland)  til  Madison,  Wis.,  og  St.  Ans- 
gar,  Iowa.  Her  i  Clausens  Præstegaard,  opholdt 
han  sig  tre  Dage  og  fik  af  Clausen  Anvisning 
paa  Steder,  hvor  der  var  Plads  for  danske  Præ¬ 
ster.  Blandt  saadanne  Steder  nævnte  Clausen 
Neenah,  Wis.,  samt  Sheffield,  111.,  men  sagde  iøv- 
rigt:  „Send  blot  Præster  herover,  der  er  Plads 
nok.”  Foruden  Clausen  var  Gr.-R.  i  St.  Ansgar 
sammen  med  dennes  Kapellan  samt  en  anden 
norsk  Præst.  Grove-Rasmussen  prædikede  i  Pa- 

stor  Clausens  Kirke  oin  Søndagen,  og  i  Selskab 
med  Clausen  rejste  han  saa  til  Cedar  Falis,  Iowa, 
hvor  de  traf  Nielsen.  „Ved  et  underligt  Træf, 
hvori  jeg  ser  en  Guds  Styrelse,  stødte  vi  i  Ce¬ 
dar  Fails  sammen  med  Nielsen”,  hedder  det  i 
.Rejseberetningen.  De  blev  saa  enige  med  hver¬ 
andre  om,  at  Nielsen  skulde  blive  en  Tid  i  Ce¬ 
dar  Falls,  hvor  —  mente  Grove-Rasmussen  — 
der  ikke  var  saa  lidt  aandeligt  Røre,  for  at  se, 
om  han  der  muligt  kunde  finde  den  Præsteger¬ 
ning,  han  søgte.  Fra  Cedar  Falls  drog  Gr.-R.  saa 
over  Cedar  Rapids  til  Omaha,  hvor  „Købmand 
Amanson”  tog  venlig  imod  ham,  og  hvor  han 
næste  Dag  prædikede  for  sine  Landsmænd.  „I 
Omaha  er  der  over  1000  Danske,  og  en  Menighed 
vil  der  utvivlsomt  kunne  stiftes  og  blomstre”, 
siger  han.  Hvad  Tallet  paa  Danske  i  Omaha  an- 
gaar,  er  denne  Angivelse  i  Uoverensstemmelse  med 
Statistikken,  der  siger,  at  i  1870  var  der  kun  1129 
Danske  i  hele  Staten  Nebraska,  og  hvad  den  blom¬ 
strende  Menighed  angaar,  har  Erfaringen  just 
ikke  stadfæstet  denne  Spaadom.  Gr.-R.  gør  op¬ 
mærksom  paa  Fremont  (som  han  kalder  Fair- 
mount)  og  Council  Bluffs,  som  mulige  Annekser 
til  Menigheden  i  Omaha.  Fra  Omaha  rejste  Grove- 
Rasmussen  til  Grand  Island,  Nebraska,  det  vest¬ 
lige  Endepunkt  for  hans  Snartur  her  i  Landet. 
Her  oplevede  han  Fejringen  af  4de  Juli  samt  en 
stærk  Vindstorm,  som  dog  ikke  ramte  Grand  Is¬ 
land.  Han  nævner,  at  han  i  Grand  Island  talte 
med  en  Mand,  „som  forestod  Dannelsen  af  en 
dansk  Nybygd  Luckford,  to  engelske  Mil  fra 
Grand  Island.  Han  bad  mig  meget  indstændigt 
skaffe  dem  en  Præst  derud.  De  skulde  nok  sørge 

for  Kirke  og  Bolig,  og  der  skulde  blive  lagt  160 
Acres  Jord  af  bedste  Slags  ud  til  en  Præstegaard. 9 ’ 
Den  Mand,  her  sigtes  til,  er  Lars  Hannibal,  og 
„Luckford”  er  naturligvis  Loupford,  der  imidler¬ 
tid  ligger  adskillige  Gange  to  engelske  Mile  fra 
Grand  Island.  Angaaende  Præsten,  da  har  jeg  hørt 
denne  Beretning  i  en  noget  forskellig  Redaktion. 
Lars  Hannibal  tilbød  Grove-Rasmussen  de  nævnte 
Betingelser,  imod  at  han  vilde  gaa  med  og  være 
Præst  for  den  nye  Koloni.  Men  Præsten  vilde  ikke. 
Fra  Grand  Island,  hvor  han  døbte  9  Børn,  tog 
Gr.-R.  tilbage  til  Omaha,  hvor  han  holdt  Alter¬ 
gang  for  nogle  troende  Familier.  Fra  Omaha  var 
det  Meningen  at  have  rejst  til  Davenport  og  Bur¬ 
lington,  Iowa,  men  den  Fribillet,  han  havde  haa- 
bet  at  faa,  fik  han  ikke.  Han  tog  saa  til  Sioux 
Gity,  Fort  Dodge  og  Cedar  Falis,  Iowa,  hvor  han 
traf  Nielsen  i  Begreb  med  at  rejse  hjem  til  Dan¬ 
mark,  for  at  hente  sin  Familie  og,  om  muligt,  blive 
ordineret.  Han  fandt  ogsaa,  at  Menigheden  i 
Cedar  Falls  var  særdeles  glad  ved  Nielsen  og  hans 
Forkyndelse.  Fra  Cedar  Falls  gik  Rejsen  til  Min- 
neapolis,  hvor  han  kun  fandt  faa  Danske,  og  des¬ 
uden  blev  syg.  Han  tog  saa  over  Milwaukee  til 
Chicago,  hvorfra  saa  Rejsen  gik  over  Kanada  ad 
Hjemmet  til.  Saavidt  jeg  kan  regne  ud,  har  Gr.- 
Rasmussen  i  det  hele  kun  været  en  god  Maaneds 
Tid  i  de  forenede  Stater.  Hans  Beretning  om  For¬ 
holdene  i  Amerika  kunde  derfor  i  bedste  Fald  kun 
være  lidet  fyldig.  Og  navnlig  undres  man  over,  at 
han  mindst  to  Gange  er  rejst  igennem  Racine, 
Wis.,  den  By  i  Amerika,  hvor  der  vel  ogsaa  den 
Gang  var  forholdsvis  flest  Danske,  uden  at  gøre 
noget  Ophold  der. 

Men  for  os,  som  nn  kan  se  tilbage  over  den 
svundne  Tid,  er  der  imidlertid  særlig  eet  Punkt 
i  denne  Missions-Indberetning,  der  vel  for  Hesten 
er  den  første,  der  nogen  Sinde  er  fremkommen  i  et 
grundtvigsk  Tidsskrift  i  Danmark,  som  det  er  vel 
værd  at  lægge  Mærke  til,  fordi  det  har  lagt  Grun¬ 
den  til  Splittelsen  i  den  dansk-lutherske  Mission  i 
Amerika.  Punktet  er  følgende:  I  sin  Omtale  af 
den  norsk-danske  Konference  siger  Grove-Rasmus- 
sen:  „Den  dansk-norske  Konferens,  hvis  Formand 
Clausen  er,  vil  sikkert  stille  sig  i  venligt  Forhold 
til  de  danske  Præster,  som  forhaabentlig  ville  kom¬ 
me,  men  ganske  at  slutte  sig  til  den,  vil  næppe 
lade  sig  gøre,  da  den  første  Artikkel  i  Konferen¬ 
sens  Lærebegreb  lyder  paa,  at  „Bibelen  er  den 
eneste  Kilde  for  kristelig  Tro,  Liv  og  Lære”.  Men 
denne  Artikkel  kan  næppe  nogen  Præst  af  den 
danske  Folkekirke  underskrive  med  Sandhed,  ef¬ 
ter  det  Lys,  som  er  opgaaet  iblandt  os  over  For¬ 
holdet  mellem  Ord  og  Skrift.  At  faa  denne  Artik¬ 
kel  forandret,  vil  vanskelig  lade  sig  gøre;  thi  ne¬ 
top  det  Lys,  som  brænder  i  vor  Kirke,  skærer  slemt 
i  mange,  baade  danske  og  norske  Kristnes  Øjne 
ogsaa  i  Amerika”.  I  de  anførte  Ord  faar  vi  alt- 
saa  at  vide,  at  Skrift  er  ikke  Ord,  samt  at  det  Lys, 
der  i  Danmark  er  opgaaet  over  Forholdet  mellem 
Ord  og  Skrift,  ikke  stammer  fra  den  hellige  Skrift. 
Men  havde  de  danske  Præster  fra  først  af,  som  det 
sikkert  var  Pastor  C.  L.  Clausens  Ønske,  sluttet 
sig  til  det  norsk-danske  Samfund,  hvis  Formand 
han  dengang  var,  og  som  ikke  saa  faa  unge  danske 
Præster  senere  gjorde,  saa  var  den  danske  Kirkes 
Historie  i  Amerika  sikkert  kommen  til  at  se  ikke 
saa  lidt  anderledes  ud,  end  den  nu  gør.  Det  vilde 


52 


forekomme  os,  som  lever  nu,  at  det  havde  været 
til  Gavn  for  de  danske  Præster,  der  alle  var  ny 
i  Arbejdet  i  Amerika,  om  de  havde  kunnet  lære  af 
ældre,  erfarne  Mænd,  som  f.  Eks.  C.  L.  Clausen, 
der  allerede  havde  staaet  i  Præstegerningen  i  hen¬ 
ved  30  Aar.  At  Pastor  Vilih.  Beck,  der  var  vel 
kendt  med  Missionsarbejdet  i  Danmark,  har  væ¬ 
ret  af  samme  Mening,  kan  ses  af  hans  „Erklæ¬ 
ring”,  som  er  trykt  i  første  Aargang  af  „Kirke¬ 
lig  Samler”  som  Tillæg  til  Nr.  15.  Der  skriver 
han :  „Jeg  vedblev  at  følge  den  (Sagen)  med  stor 
Medfølelse  og  var  naturligvis,  villig  til  at  give 
Raad,  naar  jeg  blev  spurgt,  og  jeg  blev  spurgt; 
den  norske  Præst,  som  var  den,  der  ved  at 
henvende  sig  til  mig,  havde  været  med  til  at  give 
det  første  Stød  til,  at  Sagen  kom  i  Gang,  henvend¬ 
te  sig  atter  til  mig,  efter  at  de  danske  Præster 
havde  begyndt  deres  Virksomhed  i  Amerika,  og 
spurgte  mig  til  Raads  om,  hvorvidt  han  skulde 
overlade  Styrelsen  af  de  danske  Menigheder  til  de 
danske  Præster,  eller  vedblive  at  beholde  dem 
staaende  under  de  norske  Præsters  Styrelse.  Idet 
jeg  gik  ud  fra,  at  disse  danske  Menigheder  virke¬ 
lig  stod  under  de  norske  Præster,  og  idet  jeg  stod 
i  den  Forventning,  at  Foreningen  i  Fyen  frem¬ 
deles  virkede  for  Missionen  i  Amerika  igennem  de 
norske  Præster,  gav  jeg  den  norske  Præst  det 
Raad,  at  han  af  Hensyn  til  de  udsendte  danske 
Præsters  Mangel  paa  Kendskab  til  de  for  dem  nye 
Forhold,  og  fordi  disse  Mænd  vare  nye  i  Præste¬ 
embedet,  helst  burde  beholde  Overbestyrelsen  over 
de  danske  Menigheder,  dersom  disse  vilde  have 
det,  og  først  nverlade  dem  helt  til  de  nye  danske 
Præster,  naar  de  danske  Menigheder  forlangte  det. 

Nu  hører  jeg  bagefter,  at  Foreningen  i  Fyen  har 
slet  ikke  benyttet  de  norske  Præsters  Hjælp  ved 
den  amerikanske  Mission,  og  at  de  norske  Præster 
slet  intet  Overtilsyn  har  haft  oiver  de  danske  Me¬ 
nigheder;  saaledes  skriver  i  det  mindste 
Danske  i  Amerika  til  mig;  men  det  vidste 
jeg  ikke,  dengang  jeg  gav  mit  Raad.”  — 
Bortset  fra  at  Vilhelm  Beck  kun  kender 
folkekirkelige  Forhold,  er  hans  Mening  med 
Hensyn  til  „de  nye  danske  Præster”,  som  han 
gentagende  kalder  dem,  klar  nok.  At  „Foreningen 
i  Fven”,  det  vil  sige  „Udvalget”,  slet  ikke  har  be¬ 
nyttet  de  norske  Præsters  Hjælp  ved  den  ameri¬ 
kanske  Mission,  som  Beck  siger,  har  aabenbart  sin 
Grund  i  Grove-Rasmussens  Indberetning,  som  vi  alt 
har  henvist  til.  Overhovedet  er  det  mærkeligt  at 
se,  hvorledes  Foreningen  paa  Fyn  ved  Udsendelsen 
af  de  tre  første  Mænd  til  Amerika  i  alt  væsentligt 
følger  den  Anvisning,  som  Biskop  Whitehouse  i  sit 
Brev  til  Provst  Vahl  havde  givet.  Paa  samme  Maa- 
•de  fulgte  den  Grove-Rasmussens  Vink  med  Hensyn 
til  de  unge  danske  Præsters  Stilling  i  Amerika  i 
deres  Forhold  til  de  norske  Præster  og  Kirkesam¬ 
fund,  hvis  Forarbejde  de  dog  i  Virkeligheden  havde 
at  takke  for,  at  de  ikke  kom  til  at  begynde  paa 
bar  Bund.  Men  Foreningen  paa  Fyn  var  ung  og 
uerfaren,  saa  vel  som  de  ny  Præster  i  Amerika,  om 
hvilke  Vdlh.  Beck  siger:  „Hvad  for  det  første  de 
danske  Præsters  Duelighed  angaar,  saa  har  jeg 
ganske  vist  frygtet  for,  at  nogle  af  dem  var  for 
unge  eller  uerfarne  til  at  kunne  magte  de  vanske¬ 
lige  og  for  dem  ukendte  amerikanske  Forhold ; 
og  jeg  har  ogsaa  yttret  det  i  den  Hensigt  og  Me¬ 
ning,  at  de  kunde  trænge  til  at  staa  under  erfarne 

Præsters  Overtilsyn  og  Vejledning”  (Se  hans  „Er¬ 
klæring”).  Naar  her  er  dvælet  saa  længe  ved  det¬ 
te  enkelte  Punkt  i  Grove-Rasmussens  Erklæring, 
saa  mener  jeg,  at  det  er  baade  berettiget  og  be¬ 
grundet,  efter  som  vi  her  staar  ved  Begyndelsen, 
ved  Vejviseren,  der  udpeger  den  Vej,  de  unge  Præ¬ 
ster  helst  burde  følge,  og  som  de  naturligvis  ogsaa 
fulgte,  og  hvorledes  kunde  de  vel  andet,  naar  Le¬ 
derne  hjemme  naturligvis  fulgte  det  Vink,  som  de¬ 
res  Udsending  havde  givet  dem! 


VIL 

Den  første  Ordination  og  den  første 
Organisation  i  1871  og  1872. 
Opposition. 


Vi  har  allerede  hørt,  at  da  Grove-Rasmussen 
var  i  Cedar  Falls  sidste  Gang,  fandt  han  A.  S. 
Nielsen  i  Færd  med  at  rejse  til  Danmark  for  at 
hente  sin  Familie  og  om  muligt  at  opnaa  Ordina¬ 
tion.  Disse  sidste  Ord  kunde  antyde,  at  han  ven¬ 
tede  at  blive  ordineret  i  Danmark.  Jeg  har  for- 
staaet,  som  tidligere  omtalt,  at  Pastor  C.  L.  Clau¬ 
sen  under  sit  Besøg  i  Danmark,  eller  muligt  senere 
ved  Breve  til  Pastor  Joh.  Clausen  i  Ryslinge,  hav¬ 
de  givet  denne  Løfte  om  at  faa  de  af  Foreningen 
udsendte  ordinerede.  Mulig  maa  dette  sidste  saa 
ændres  derhen,  at  „Udvalget”  efter  Nielsens  Hjem¬ 
komst  fra  Amerika  ved  Brev  til  Pastor  C.  L.  Clau¬ 
sen  har  bedet  denne  ordinere  Nielsen.  Det  være 
nu  hermed,  som  det  vil,  vist  er  det,  at  Menigheden 
i  Cedar  Falls  —  med  Pastor  C.  L.  Clausens  Billig¬ 
else  —  under  10de  Juli  1871  udstedte  Kaldsbrev 
til  A.  S.  Nielsen,  samt  at  dette  Kaldsbrev,  der  mu¬ 
ligvis  er  formet  af  Pastor  Clausen,  var  underskre¬ 
vet  af  fem  Mænd  af  Menigheden.  Ligeledes  er  det 
faktisk,  at  A.  S.  Nielsen  i  Chicago  fik  den  danske 
Konsul,  der  dengang  var  Apotheker  Carl  Dreyer, 
til  at  forsyne  Kaldsbrevet  med  sit  Embedssegl  og 
Underskrift.  Angaaende  denne  Sag  findes  der  i 

det  Omrids  af  A.  S.  Nielsens  Levnet,  der  er  optaget 
i  O.  N.  Nelsons  „History  of  the  Scandinavians 
in  the  United  States”  (Vol.  2,  Pag.  426)  følgende 
Bemærkning:  „Som  en  historisk  Kuriøsitet  kan 
nævnes,  at  Nielsen  fik  den  danske  Konsul  i  Chi- 
cago  til  at  paategne  det  Brev,  der  viar  skrevet  af 
fem  Medlemmer  af  Menigheden  d  Cedar  Falis  til 
Udvalget  i  Danmark,  i  hvilket  Brev  de  opfordrede 
Udvalget  til  at  ordinere  Nielsen  som  deres  Præst. 
Dette  Tilfælde  er  en  udmærket  Illustration  af  de 
forgæves  Forsøg,  som  ofte  gjordes  paa  at  bringe 
Vestens  Pioneerer  under  det  europæiske  statskir¬ 
kelige  Maskineris  Kontrol,  eller  i  det  mindste  un¬ 
der  dettes  Indflydelse.  —  Nielsen  blev  imidlertid 
ikke  ordineret  i  sit  Fædreland,  idet  hans  Tid  og 
Uddannelse  var  alt  for  begrænsede.  Men  Udvalget 
anbefalede,  at  han  ordineredes  af  Pastor  Clausen 
i  Overensstemmelse  med  det  danske  Ritual,  hvil¬ 
ket  ogsaa  skete.”  —  —  Da  det  anførte  forlængst 
har  været  i  Trykken,  og  for  saa  vidt  er  Historie, 
maa  det  være  mig  tilladt  at  føje  følgende  oriente¬ 
rende  Bemærkning  til.  At  A.  S.  Nielsen  lod  sit 
Kaldsbrev  paategne  af  den  danske  Konsul,  skete 
vistnok  efter  Grove-Rasmussens  Raad.  Konsulen 
var  jo  nemlig  kongelig  dansk  Embedsmand,  og  en 
saadans  officielle  Vidnesbyrd  maatte  være  af  Vig¬ 
tighed,  hvor  det  drejede  sig  om  en  Lægmands  Or¬ 
dination  af  en  dansk  Biskop.  At  enten  den  ordi¬ 
nerede  eller  hans  Menighed  derved  .skulde  komme 
ind  under  statskirkelig  Jurisdiktion,  kan  ikke  an¬ 
tages,  da  en  saadan  Ordination  vilde  blive  betrag¬ 
tet  som  et  Undtagelsestilfælde  —  i  Lighed  med 
Missionær  Børresens  senere.  At  Nielsens  Uddan¬ 
nelse  var  altfor  begrænset  er  en  ubeføjet  Paa  stand  i 


N.  THOMSEN. 


A.  S.  NIELSEN. 


A.  DAN. 

R.  ANDERSEN. 


ANDREAS  SØRENSENS  HJEM  I  NEENAH, 
hvor  Missionsforeningen  stiftedes,  1872. 

denne  Forbindelse;  thi  for  det  første  ved  man  intet 
om,  at  han  blev  underkastet  nogen  Kundskabs- 
prøve  og  nægtet  Ordination,  fordi  han  ikke  bestod 
denne.  For  det  andet  ved  enhver,  der  har  kendt 
Pastor  A.  S.  Nielsen,  at  var  han  end  ingen  lærd 
Mand,  hvilket  han  heller  aldrig  gav  sig  ud  for,  saa 
var  han  alligevel  en  meget  vel  oplyst  Mand.  For 
det  tredie  var  Grunden  til,  at  Nielsen  ikke  opnaae- 
de  Ordination  i  sit  Fædreland,  vistnok  hverken 
hans  personlige  Kvalifikationer,  hans  begrænsede 
Ophold  i  Fædrelandet  eller  hans  Uddannelse,  men 
det  drejede  sig  her  nm  et  Princip :  nemlig,  om 
ikke-akademisk  dannede  Mænd  burde  ordineres, 
og  man  ban  vel  sige,  at  Biskopperne  i  Danmark 
ikke  vilde  eller  kunde  indlade  sig  paa  noget  saa- 
dant,  særlig  da  ikke  Biskop  Martensen,  hvis  Stem¬ 
me  i  en  Sag  af  den  Art  vilde  være  af  en  afgøren¬ 
de  Betydning. 

Det  er  næsten  tragisk,  at  Folkekirken,  som 
Pastor  Nielsen,  ,saa  vel  som  de  øvrige  danske  Præ¬ 
ster,  stadig  omtalte  som  „Vor  Moderkirke  ”,  og 
hvis  „Frihed  og  Rummelighed”  stadig  blev  frem¬ 
holdt  som  Forbilledet,  som  vi  danske  Præster  og 
Menigheder  i  Amerika  skulde  følge,  —  det  er  tra¬ 
gisk,  at  samme  Folkekirke  gennem  sine  Styrere 
»vendte  ham  —  og  med  ham  hele  den  danske  Mis¬ 
sion  i  Amerika  —  Ryggen,  da  han  søgte  om  Ordi¬ 
nation  for  at  kunne  virke  som  Præst  blandt  sine 
Landsmænd  i  Amerika.  Det  var  A.  S.  Nielsens 
inderlige  Ønske  at  blive  ordineret  af  Biskop  P.C. 
Kierkegaard  i  Aalborg,  der  jo  tidligere  havde  væ¬ 
ret  hans  Raadgiver  med  Hensyn  til  Afholdelsen 
af  gudelige  Forsamlinger,  og  som  han  helt  igen¬ 
nem  saa  op  til.  (Oplysning  af  Pastor  R.  Ander- 

sen).  Følgende  Oplysning,  som  jeg  ligeledes  skyl¬ 
der  Pastor  R.  Andersen,  kan  vistnok  vise  Biskop 
Martensens  Mening  om  en  Sag  af  den  Natur,  som 
her  er  Tale  om.  Under  sit  Besøg  i  Danmark  søgte 
og  fik  Pastor  Andersen  Foretræde  hos.  Biskop 
Mortensen.  Da  han  blev  indført  som  Pastor  An¬ 
dersen  fra  Amerika,  spurgte  Bispen  ham :  „Af  hvem 
er  De  egentlig  ordineret,  Pastor  A.?”  Da  Pastor 
Andersen,  som  ikke  undlod  at  lægge  Mærke  til,  at 
Biskoppen  kaldte  ham  „Pastor”,  svarede:  „Jeg  er 
ordineret  af  Pastor  A.  S.  Nielsen,  Deres  Excellence 
(saaledes  skulde  Biskoppen  helst  tiltales)  og  til¬ 
føjede  :  „Det  er  jo  et  Brud  med  dansk  Kirkeskik, 
at  blive  ordineret  af  en  Præst”,  svarede  Biskop¬ 
pen:  „Ja,  det  er  et  stort  Brud!”  Da  Pastor  An¬ 
dersen  tilføjede:  „Men  det  er  dog  ikke  absolut 
forbudt  i  den  augsburgske  Konfession,  Deres  Ex¬ 
cellence”,  svarede  Biskoppen:  „Nej,  men  det  er 
alligevel  et  grovt  Brud!”  —  „For  Resten  var  Bi¬ 
skop  M.”,  tilføjer  Andersen,  „temmelig  godt  inde 
i  amerikanske  Kirkeforhold”. 

Det  gør  Pastor  Nielsens  Hjerte  Ære,  at  han 
ikke  gengældte  Kulde  med  Kulde.  Det  har  sin 
Interesse  at  sammenligne  denne  paatænkte  Ordi¬ 
nation  i  Eftersommeren  1871  med  en  anden  Ordi- 
ation  af  en  Lægmand  i  1874,  som  virkelig  fandt 
Sted.  Jeg  sigter  her  til  Højskoleforstander  Corne¬ 
lius  Appel,  som  ordineredes  til  Præst  paa  Askov 
Højskole  den  30te  Juli  1874  af  Pastor  Yilh.  Bir¬ 
kedal  med  Assistance  af  11  andre  Præster  af  Fol¬ 
kekirken,  da  ingen  af  de  danske  Biskopper  vilde 
ordinere  Appel.  De  12,  som  havde  deltaget  i  nævn¬ 
te  Ordination,  blev  af  Højesteret  idømt  en  Mulkt, 
men  Appel  var  og  blev  naturligvis  ordineret.  Men 

altsaa :  12  danske  Præster  af  Folkekirken  havde 
i  1874  Mod  til  at  ordinere  en  Lægmand  til  Præst 
for  Danske  i  Sønderjylland,  og  blandt  dem,  som 
havde  dette  Mod,  var  Formanden  for  „Udvalget”, 
Dr.  L.  Helveg  og  Past.  Joh.  Clausen.  (Se  L.  Schrø¬ 
der:  Ludvig  Helveg  —  et  Mindeskrift,  1884,  Side 
290).  Men  i  1871  havde  de  danske  Præster,  som 
stod  i  „Udvalget”,  kun  Mod  til  at  bede  C.  L.  Clau¬ 
sen  om  at  ordinere  Lægmanden  A.  S.  Nielsen  til 
Præst  blandt  Landsmænd  i  Amerika!  Jeg  over¬ 
lader  til  Læseren  selv  at  drage  sine  Slutninger  ud 
fra  disse  Kendsgerninger. 

Nej,  Nielsen  opnaaede  ikke  Ordination  i  Dan¬ 
mark.  Der  har  man  af  amerikanske  Præster  kun 
ordineret  saadanne,  som  var  theologiske  Kandida¬ 
ter  fra  Danmark,  og  paa  den  Betingelse,  at  de 
aarlig  gav  en  Indberetning  om  deres  Arbejde  i 
Amerika  til  den  Biskop,  af  hvem  de  var  ordineret. 
Danmarks  daværende  Kultusminister  —  jeg  har 
hørt,  at  det  var  Em.  Rosenørn,  men  han  afgik 
som  Kultusminister  i  1870,  saa  det  maa  have  væ¬ 
ret  hans  Efterfølger  C.  Hall  —  sendte  et  Anbefa¬ 
lingsbrev  med  A.  S.  Nielsen  til  Menigheden  i  Ce- 
dar  Fails.  Dette  Brev  tillige  med  Kaldsbrevet, 
som  nævnte  Menighed  havde  udstedt  til  Nielsen, 
blev  efter  hans  Død  overgivet  til  Hr.  Bibliotekar 
J.  Christian  Bay  i  Chicago,  der  sendte  begge  til 
det  kgl.  Bibliotek  i  København.  (Oplysning  af  J. 
Christian  Bay). 

Nielsen  kom  tilbage  til  Amerika  med  sin  Fa¬ 
milie  og  med  skriftlig  Anmodning  fra  Udvalget 
til  Pastor  C.  L.  Clausen  om  at  ordinere  Nielsen  i 
Overensstemmelse  med  det  danske  Kirkeritual. 
Denne  Anmodning  efterkom  Pastor  Clausen,  idet 


60 


lian  den  17de  November  1871  i  Kirken  i  St.  Ans- 
gar,  lowa,  ordinerede  A.  S.  Nielsen  til  Præst  sam¬ 
men  med  de  norske  Kandidater  O.  Ammundsen  og 
Joh.  A.  Berg,  Forfatter  af  „Den  norsk-lutherske 
Kirkes  Historie  i  Amerika”  (1914).  A.  S.  Nielsen 
har  fortalt  mig,  at  Aaret  efter  hans  Ordination 
vedtog  Konferencen  ved  sit  Aarsmøde,  at  for  Frem¬ 
tiden  kunde  ingen  blive  ordineret  i  Samfundet 
uden  saadanne,  som  det  havde  indstillet  til  Ordina¬ 
tion.  Det  var  altsaa  paa  høje  Tid,  at  Nielsen  slap 
igennem  Døren,  mente  han.  Men  altsaa  var  den 
første  af  Udvalgets  Udsendinge  til  Amerika  nu 
ordineret  til  Præst,  men  uden  Forbindelse  med  no¬ 
get  Samfund.  Det  Vink,  Grove-Rasmussen  i  saa 
Henseende  havde  givet  i  sin  Indberetning,  blev 
fulgt  efter  Bogstaven. 

Den  første  af  Udvalgets  Udsendinge  var  ordi¬ 
neret.  A.  S.  Nielsen  var  imidlertid  ikke  den  første 
ordinerede  danske  Præst  i  Amerika,  heller  ikke  af 
„de  ny  danske  Præster”,  som  Vii-lh.  Reck  kalder 
dem  i  sin  „Erklæring”.  Niels  Thomsen,  en  af  de 
første  Elever  paa  den  danske  Missionsskole,  ud¬ 
sendtes  i  1865  sammen  med  P.  Andersen  som  Mis¬ 
sionær  til  Indien,  hvor  han  i  1868  blev  ordineret 
til  Præst  af  Missionær  C.  C.  E.  Ochs,  men  forlod 
kort  efter  sin  Ordination  den  danske  Mission  i  In¬ 
dien  og  rejste  til  Amerika,  hvor  han  havde  et 
Par  Brødre.  Disse  havde  Land  i  Jackson  County, 
Kansas,  hvor  et  Selskab  af  Danske  i  Ohicago  havde 
anlagt  en  dansk  Koloni.  Den  gamle  J.  H.  Platz, 
der  nu  .i  mange  Aar  har  boet  i  Biair,  Nebraska, 
har  fortalt  mig,  at  han,  som  var  Bestyrer  for  Sel¬ 
skabets  Koloni  i  Kansas,  skrev  til  dets  Funktionæ¬ 
rer  i  Chicago  og  bad  dem  sende  sig  danske  Bønder- 

karle,  som  man  kunde  bruge  i  det  haarde  Arbejde 
med  at  brække  Land  og  sætte  Hegn  o.  s.  v.  i  den 
ny  Koloni.  Blandt  dem,  som  blev  ham  sendt  fra 
Chicago,  var  bl.  a.  N.  Thomsen.  Da  Platz  spurgte 
Thomsen,  om  han  var  Bondekarl,  svarede  denne 
nej ;  han  var  vel  født  paa  Landet  og  fra  sin  Ung¬ 
dom  vant  til  Landbrugsarbejde,  men  havde  nu  i 
flere  Aar  ikke  haft  med  det  at  gøre;  han  var  imid¬ 
lertid  villig  til  at  arbejde  for  mindre  Løn  og  gøre* 
hvad  han  kunde.  Platz,  der  syntes  godt  om  ham* 
lod  ham  saa  blive  en  Tid,  men  fandt  det  tilsidst 
umuligt  for  de  andre  danske  Karles  Skyld,  da  dis¬ 
se  idelig  drillede  Thomsen,  fordi  denne  ikke  kunde- 
hamle  op  .med  dem  i  Arbejdet,  men  nok  særlig 
fordi  han  var,  som  Platz  udtrykker  sig  „en  Guds 
Mand”,  det  vil  sige  Præst,  og  et  troende  Menne¬ 
ske.  „Det  var  raa  Tider,  dengang,”  føjer  han  til. 
Platz  saa  et  Avertissement  i  „Fremad”  fra  nogle 
Danske  i  Indianapolis,  Ind.  De  ønskede  en  Præst* 
som  hverken  tilhørte  „Synoden”  eller  „Konferent- 
sen,”  om  en  saadan  var  at  finde.  Platz  gjorde 
Thomsen  opmærksom  paa  dette  Avertissement  og 
mente,  at  her  maatte  være  en  Plads  for  ham. 
Men  herom  vilde  Thomsen  aldeles  ikke  høre  Tale  * 
han  vilde  ikke  være  Præst.  Platz  nødte  ham  imid¬ 
lertid  til  at  skrive  til  vedkommende  i  Indianapo¬ 
lis,  skrev  en  Anbefaling  for  ham,  som  alle  Karle¬ 
ne  paa  Ranchen  —  der  var  vist  henimod  20  — 
med  Glæde  skrev  under  paa.  Det  udviklede  sig  saa 
derhen,  at  Folkene  i  Indianapolis  udstedte  Kald 
til  N.  Thomsen,  som  denne  saa  tog  -imod.  Fra  In¬ 
dianapolis  skrev  han  siden  et  Brev  til  Platz,  hvori 
han  takkede  denne  for,  hvad  han  havde  gjort  for 
ham.  Det  var,  siger  Platz,  i  Forsommeren  1871. 

N.  Thomsen  er  altsaa  den  første  af  „de  ny  danske 
Præster’ ’  i  Amerika.  Gennem  „Fremad”  var  Thom¬ 
sen  ble  ven  bekendt  med  de  danske  Udsendinges 
Komme  til  Amerika,  og  de  med  hans  Ansættelse 
som  Præst  i  Indianapolis.  Men  en  Ting  er  vist: 
N.  Thomsen  var  ingen  Discipel  af  Grundtvig  eller 
dennes  Anskuelse,  selv  om  han  fra  først  af  tog 
virksom  Del  i  den  danske  Kirkes  Arbejde.  Men  jo 
mere  de  nyere  grundtvigske  Elementer  fik  Over- 
haand,  desto  mere  blev  Pastor  Thomsen  en  ensom 
Mand.  Han  er  niaaske  den  af  de  tidligste  danske 
Præster  i  Amerika,  efter  ny  Regning,  der  har  sat 
de  dybeste  Spor,  som  kendes  indtil  i  Dag  paa  dem, 
han  har  haft  med  at  gøre.  Thomsen  var  født  den 
5te  August  1842,  og  døde  den  18de  April  1892,  i 
Gowen,  Michigan,  hvor  han  ligger  begravet. 

En  anden  Mand,  der  ligesom  Thomsen  kom  til 
Amerika  fra  Missionsmarken  og  ligeledes  blev  or¬ 
dineret  før  A.  S.  Nielsen,  er  Adam  Dan.  Efter  at 
han  i  sin  tidligste  Ungdom  havde  prøvet  mange 
Ting,  bl.  a.  gaaet  en  Tid  paa  Gedved  Seminarium, 
kom  han  paa  Missionsskolen  i  Basel,  hvorfra  han 
blev  udsendt  til  Missionen  blandt  Galla ’erne  i  Øst- 
Afrika.  Han  naaede  imidlertid  aldrig  dertil,  thi 
Krig  og  Sygdom  tvang  ham  til  at  rejse  nord  paa. 
I  Jerusalem,  hvor  Biskop  Gobat  skaffede  ham  An¬ 
sættelse  som  Lærer  ved  det  syriske  Waj senhus,  fik 
lian  Kald  (i  1870)  fra  den  danske  Menighed  i 
Racine,  Wis.,  som  han  saa  modtog  og  kom  i  1871 
til  Amerika  med  Anbefaling  bl.  a.  fra  Vilh.  Beck. 
Den  6te  Juli  1871  blev  han  i  Racine,  Wis.,  ordineret 
til  Præst  af  sin  Formand  i  Embedet,  J.  Miiller-Eg- 
gen,  Konferencens  Sekretær.  Yed  et  Jernbaneuheld 
blev  J.  Olsen,  Konferencens  Næst-Fonnand,  som 


63 


skulde  have  udført  Ordinationen,  hindret  i  at 
være  til  Stede.  Baade  Dan  og  Nielsen  blev  altsaa 
ordinerede  i  Konferencen,  men  ingen  af  dem  slut¬ 
tede  isig  til  dette  Samfund.  De  var  imidlertid  ikke 
de  første  Danske,  der  blev  ordinerede  til  Præster 
for  danske  Menigheder  i  Amerika.  Den  Ære  tilkom¬ 
mer  vistnok  Pastor  M.  Fr.  Wiese  (f.  1842  paa 
Falster),  der  i  1869  blev  ordineret  til  Præst  for 
den  danske  Menighed  i  Indianapolis,  Indiana,  men 
han  tilhørte  den  norske  Synode.  En  anden  dansk 
Mand,  E.  P.  Jensen,  ogsaa  tilhørende  den  norske 
Synode,  blev  i  1871  ordineret  til  Præst  for  den 
danske  Menighed  i  Indianapolis,  altsaa  som  Wieses 
Afløser.  Nævnte  Menighed  maa  vistnok  have  delt 
sig,  da  vi  jo  alt  har  set,  at  N.  Thomsen  i  1871 
blev  kaldet  til  Præst  ogsaa  i  Indianapolis. 

Saa  langt  om  „den  første  Ordination”.  Naar 
Pastor  P.  K-j ølhede  i  „Den  danske  evang.-luth. 
Kirke  i  Amerika”  (se  Danske  i  Amerika  I,  2den 
Afdeling,  Side  32)  i  Anledning  af  A.  S.  Nielsens 
og  R.  Andersens  Udsendelse  samt  A.  S.  N.s  Ordi¬ 
nation  siger:  „Denne  Begyndelse  til  at  samle  de 
Danske  i  Amerika  om  Herrens  Naademidler”  o.  s. 
v.,  -o.  s.  v.,  saa  er  det  uhistorisk.  Det  var  nemlig 
de  norsk-lutherske  Præster  i  Amerika,  der  gjorde 
Begyndelsen  til  at  samle  de  Danske  om  Herrens 
Naademidler,  og  det  kan  være  et  meget  stort 
'Spørgsmaal,  hvor  mange  Danske,  der  overhovedet 
have  været  at  samle  for  de  ny  Præster,  hvis  de 
Norske  ikke  havde  gjort  Begyndelsen.  Baade  A. 
S.  Nielsen,  A.  Dan,  N.  Thomsen  og  R,  Andersen 
kom  jo  ind,  hvor  de  norske  lutherske  Præster  hav¬ 
de  arbejdet  forud  for  dem. 

Den  første  Organisation,  1872. 

Af  de  tre  ny  danske  Præster,  der  var  i  Ame¬ 
rika  siden  17de  November  1871,  var  kun  den  ene, 
nemlig  A.  S.  Nielsen,  den  Gang  formelt  anerkendt 
af  Udvalget.  Dan  og  Thomsen  blev  senere  aner¬ 
kendt  af  Udvalget  ved  Pastor  J.  A.  Hejbergs  Dan¬ 
marksrejse  i  1875.  Ved  Tilbagekomsten  medbrag¬ 
te  han  en  Skrivelse  fra  Udvalget,  som  udtalte 
Anerkendelsen.  Men  som  den  af  Udvalgets  Udsen¬ 
dinge,  der  baade  var  den  ældste  og  først  ordine¬ 
rede,  var  det  naturligt  nok,  at  de  to  andre  saa  hen 
til  ham  som  Udvalgets  egentlige  Repræsentant  i 
Amerika  og  altsaa  den  egentlige  Formand  og  den, 
af  hvem  de  yngre  og  senere  Udsendinge  skulde 
ordineres.  Vist  er  det  i  hvert  Fald,  at  A.  S.  Niel¬ 
sen  i  1872  ordinerede  to  af  Udvalgets  Udsendinge. 
Den  første  af  disse  var  R.  Andersen.  Da  denne 
var  kommen  sig  af  sin  Sygdom  (de  sorte  Kopper) 
og  udskreven  af  Hospitalet  i  Chicago,  kom  han, 
vistnok  ved  Støtte  fra  Udvalget  gennem  A.  S.  Niel¬ 
sen,  paa  Augsburg  Seminarium,  Konferencens  Præ- 
steskole,  den  Gang  i  Marshall,  Dåne  Go.,  Wis. 
R.  Andersen  havde  af  Provst  Vabl  faaet  en  An¬ 
befaling  til  Biskop  Whitehou.se  i  Chicago.  Han 
hørte  først  fra  Biskoppen,  efter  at  han  var  kom¬ 
men  til  Augsburg  Seminarium.  Biskoppen  tilbød 
ham  frit  Ophold  og  Uddannelse  paa  Seminariet  i 
N  ashot  ah,  Wis.,  naturligvis  med  den  Forst  aaelse, 
at  han  efter  endt  Uddannelse  blev  Præst  i  Bispe- 
kirken  (Oplysning  af  R.  Andersen).  —  Her  fik 
han  Prof.  Aug.  Weenaas  til  Lærer,  og  det  var  nok 
ikke  altid,  at  Lærer  og  Elev  kunde  enes  om  „An¬ 
skuelsen  ”,  som  R.  A.  den  Gang  var  stærkt  inde 

paa.  For  Resten  hørte  han  til  det  sidste  Hold 
Præste-Elever  fra  Marshall,  idet  Augsburg  Semi¬ 
narium  næste  Aar  (1872 — 73)  flyttedes  til  Minne- 
apolis,  Minn.,  hvor  det  siden  har  været.  Fra  Mar¬ 
shall  besøgte  R.  Andersen  i  Juleferien  sine  Lands¬ 
mænd  i  Waupaca,  Wis.,  et  -af  de  Steder,  Grove- 
Rasmussen  nævner  i  sin  Rejseberetning,  hvor  der 
var  mange  Danske  og  Plads  for  en  Menighed. 
Danskerne  i  Waupaca  havde  hidtil  samledes,  nogle 
om  Martin  Sørensen,  som  tidligere  nævnt,  andre 
om  den  norske  Præst  A.  Mikkelsen  i  Scan- 
dinavia,  som  holdt  sine  Møder  i  Jens  Chri¬ 
stensens  (Damgaards)  Hus.  H.  N.  Thorup, 
som  siden  skal  nævnes,  havde  i  1868  holdt 
Skole  for  danske  Børn  i  Waupaca,  og  i  1870  hav¬ 
de  Danskerne  der  udstedt  Kald  til  ham  som  deres 
Præst,  men  herimod  gjorde  Pastor  Mikkelsen  Ind¬ 
sigelse  og  raadede  Thorup  til  >at  slutte  sig  til  den 
norske  Synode,  hvilket  Thorup  ikke  vilde  og  gik 
saa  til  Skolen  i  Marshall  for  at  uddanne  sig  videre. 
Danskerne  udstedte  i  1872  Kald  til  Rasmus  An¬ 
dersen,  og  paa  dette  Kald  blev  han  saa  den  26de 
Juni,  1872,  i  Waupaca  ordineret  af  A.  S.  Nielsen 
i  Overvamelse  af  A.  Dan,  Racine,  og  N.  Thomsen, 
Tndianapolis,  og  blev  saaledes  den  4de  af  de  ny 
danske  Præster  i  Amerika.  Mødet  i  Waupaca  i 
Anledning  af  R.  Andersens  Ordination  var  det 
første,  hvor  alle  de  danske  Præster  var  samlet 
med  hverandre  og  kunde  samtale  om  de  Erfarin¬ 
ger,  det  første  Aar  i  Arbejdet  i  Amerika  havde 
givet  dem,  ligesom  det  var  deres  første  Lejlighed 
til  at  gøre  personligt  Bekendtskab  indbyrdes.  Det 
skyldes  vistnok  R.  Andersen,  der  altid  har  været 
en  Samlingens  Mand,  at  Præsterne  kom  sammen 

ved  denne  Lejlighed.  A.  S.  Nielsen,  som  dengang 
var  40  Aar,  var  Aldersformand.  N.  Thomsen,  som 
var  født  i  1842,  var  10  Aar  yngre.  A.  Dan  og  R. 
Andersen,  begge  to  fødte  i  1848,  var  altsaa  meget 
unge.  Men  i  en  Ting  lignede  disse  Mænd,  der  el¬ 
lers  indbyrdes  var  meget  forskellige,  hverandre; 
de  var  ivrigt  optagne  af  det  Arbejde,  hvori  de 
var  sat,  og  prøvede  paa  at  naa  saa  vidt  ud  blandt 
spredte  Landsmænd,  som  de  kunde,  skønt  de,  hvad 
Løn  i  Penge  angaar,  vistnok  var  langtfra  rigelig 
aflagte. 

Den  8de  September  (som  bekendt  Grundtvigs 
Fødselsdag)  1872  udførte  Nielsen  i  Cedar  Falis  sin 
anden  Ordination.  Kandidaten  ved  denne  Lej  lig¬ 
hed  var  nuværende  Pastor  A.  L.  J.  Søholm  i  Des 
Moines,  Iowa,  som  havde  Kald  fra  en  dansk  Me¬ 
nighed  i  Perth  Amboy,  N.  J.,  et  af  de  Steder,  som 
Grove-Rasmussen  i  sin  Beretning  fra  Amerika 
havde  peget  paa,  hvor  en  dansk  Præst  burde  an¬ 
sættes.  Søholm,  der  er  født  i  Nørre-Aaby  Sogn 
paa  Fyn  (16de  Juni  1844)  men  opvokset  i  Sønder¬ 
jylland,  er  Seminarist  fra  Lyngby,  havde  været 
Skolelærer  paa  Ribe-Egnen  i  henved  3  Aar,  før 
han  i  1872  kom  til  Amerika,  udsendt  af  Udvalget. 
Han  hørte  til  den  Kreds,  der  havde  samlet  sig  om 
Pastor  Grove-Rasmussen,  saa  længe  denne  ikke  var 
Grundtvigianer;  thi  denne  Retning  har  Søholm  al¬ 
drig  tilhørt.  Han  har  lige  fra  først  af  været  en 
utrættelig  Arbejder  i  Kirkens  Tjeneste  og  er  det 
endnu  trods  sine  72  Aar.  Mange  er  de  Mennesker 
rundt  omkring  i  Amerika,  som  vil  mindes  Pastor 
Søholm  fra  hans  Virksomhed  baade  i  New  Jersey, 
New  York,  Wisconsin  og  Iowa,  og  mindes  ham 
med  Tak.  Blandt  de  mange  Steder  i  de  østlige 

Stater,  hvor  Søholm  prædikede,  var  ogsaa  Phila- 
delphia,  hvor  en  Kreds  af  Danske  samlede  sig  om 
hans  Forkyndelse,  og,  saa  vidt  jeg  forstod  ham, 
dannede  en  Menighed,  som  han  ventede  vilde  ud¬ 
stede  Kald  til  ham.  Ved  samme  Tid  var  Pastor 
C.  L.  Clausen,  som  for  sit  Helbreds  Skyld  var 
flyttet  til  Virginia,  —  i  Byen.  Pastor  Søholm  fik 
saa  pludselig  den  Oplysning,  at  Menigheden  havde 
kaldet  Pastor  C.  L.  Clausen  til  sin  Præst!  Det  var 
vistnok  i  1874. 

Paa  samme  Tid  som  Søholm  blev  ordineret  i 
Cedar  Falls,  Iowa,  holdt  de  to  yngste  af  de  danske 
Præster,  R.  Andersen  og  A.  Dan,  Møde  i  Neenah, 
Wis.,  som  Pastor  Andersen  af  og  til  havde  besøgt 
fra  Waupaca  og  samlet  sine  Landsmænd  om  Ordets 
Forkyndelse.  Baade  fra  Neenah  og  til  Dels  fra 
Waupaca  havde  der  sidst  i  Tredserne  fundet  en 
temmelig  stor  Udvandring  af  Danske  Sted  til 
Polk  County  i  det  nordvestlige  Wisconsin,  hvor  de 
med  M.  C.  Pedersen  som  Leder  dannede  Nybyg¬ 
derne  West-Denmark  og  Luck.  De  i  Neenah  til¬ 
bageblevne  Danske,  som  ikke  havde  brudt  med 
den  lutherske  Kirke  —  nogle  af  Danskerne  der  var 
Baptister  og  senere  Adventister  —  tilhørte  den 
norsk-lutherske  Menighed,  hvis  Præst  var  Johan 
Olsen,  C.  L.  Clausens  Eftermand  som  Formand  for 
Konferencen,  en  Mand,  som  jeg  har  hørt  mange 
af  de  gamle  Danske  omtale  med  stor  Agtelse  og 
Velvillie.  Men  ved  hint  førnævnte  Møde,  8de  og 
9de  September  1872,  organiserede  Danskerne  i 
Neenah  sig  som  særskilt  Menighed  under  Navnet 
„Vor  Frelsers  danske  evangelisk  lutherske  Menig¬ 
hed”  og  løste  Forbindelsen  med  den  norske  Me¬ 
nighed  „paa  en  venlig  og  broderlig  MaadeV  som 

■det  hedder  i  Beretningen  herom  (Se  J.  C.  Jensen: 
American  Lntheran  Biographies”,  Page  33).  „Vor 
Frelsers  Menighed”  udstedte  saa  Kald  til  Pastor 
R.  Andersen,  som  blev  dens  første  Præst.  Ved  sam¬ 
me  Møde,  9de  Sept,  1872,  blev  de  nævnte  to  Præister 
og  flere  Lægmænd  enige  om  at  slutte  sig  sammen  til 
fælles  Arbejde  for  Guds  Riges  Udbredelse  un¬ 
der  Navnet  „Kirkelig  Missionsforening”. 
Tillige  enedes  man  om,  at  nævnte  Fore¬ 
ning  skulde  udgive  et  Blad,  „Kirkelig  Samler”, 
der  skulde  udkomme  to  Gange  om  Maaneden  eller 
tiere,  hvis  det  fandt  tilstrækkelig  Støtte.  Man  hav¬ 
de  allerede  ved  R.  Andersens  Ordination  i  Wau- 
paca  drøftet  Spørgsmaalet  om  Dannelsen  af  en 
Missionsforening  og  Udgivelsen  af  et  Blad.  Pa¬ 
stor  Dan  blev  valgt  til  Bladets  Redaktør.  Hvert 
af  Foreningens  Medlemmer  tegnede  sig  for  en  Ak¬ 
tie  paa  5  Dollars  til  at  bestride  Udgifterne  ved 
Bladets  Udgivelse.  —  Fra  hvem  Ideen  til  en  saa- 
dan  Forenings  Dannelse  er  kommen,  ban  ikke  ses. 
Derimod  er  der  ingen  Tvivl  om,  at  det  Forbillede,, 
hvorefter  Foreningen  er  dannet,  er  „Kirkelig  Fore¬ 
ning  for  den  indre  Mission  i  Danmark”.  Dette  si¬ 
ger  da  ogsaa  det  Program  for  Foreningen,  der 
fremkom  i  det  første  Nummer  af  „Kirkelig  Sam¬ 
le”,  Nr.  1,  Oktober  1872.  Og  det  fremgaar  af  den 
Arbejdsmaade,  —  Afholdelse  af  større  og  mindre 
Møder,  Udsendelse  af  Lægprædikanter  —  og  det 
Formaal :  „at  samle  til  Kirken,  at  Guds  Hus  kan 
blive  fuldt  af  frelste  Mennesker,”  som  er  udtalt 
i  Programmet.  Det  „Lærebegreb”,  der  er  udtalt 
i  samme,  tenderer  maaske  i  grundtvigsk  Retning 
men  er  paa  den  anden  Side  saaledes,  at  enhver 
luthersk  Kristen  kan  underskrive  det :  „Forenin- 

gen  vil  ved  Guds  Naade  kun  bestaa  af  Medlemmer, 
•der  bygger  deres  Tro  paa  Kristi  Kirkes  Grund¬ 
vold,  som  er  Klippen  K  r  i  s  t  u  s,  søgende  Livet  i 
hans  Indstiftelser  og  Lyset  i  det  profetiske  og  apo¬ 
stoliske  Ord,  som  i  den  hellige  Skrift  er  os  over¬ 
leveret.”  Foreningen  vil  absolut  ikke  være  no¬ 
gen  „ny  Synode”,  og  Bladet  „skal  ikke  være  Or¬ 
gan  for  noget  særligt  Parti  indenfor  Kirken”,  men 
ligesom  Foreningen  „h  elt  og  holdent  t  i  1  - 
h-øre  den  gamle  lutherske  Kirkeaf- 
deling”. 

At  det  grundtvigske  anses  for  det  ægte  lu¬ 
therske,  er  vistnok  dog  Meningen,  men  det  udta¬ 
les  ikke  ligefrem.  Nogle  vil  maaske  finde  det  i 
Bladets  Undertitel :  „til  kristelig  og  folkelig  Op¬ 
byggelse  paa  Troens  Grund”,  samt  i,  at  Bladets 
Navn  blev  „Kirkelig  Samler”,  et  Navn,  der 
aabenbart  er  taget  fra  et  Tidsskrift,  som  den  be¬ 
kendte  C.  M.  Kragballe  udgav  i  Danmark  fra 
1855  til  1862,  og  hvori  Grundtvig  skrev  de  Afhand¬ 
linger,  som  senere  blev  udgivet  særskilt  med  Tite¬ 
len:  „Den  kristelige  Børnelærdom”.  Dog  er  det 
en  meget  modificeret  Grundtvigianisme,  der  kom¬ 
mer  frem  i  den  amerikanske  „Kirkelig  Samler”, 
saa  vidt  Programmet  gaar,  der  siger  om  Forenin¬ 
gen  :  „Den  er  grundet  paa  den  hellige,  almindelige 
Kirkes  Daabspagt  og  den  hellige  Skrift  til  Menig¬ 
heden,  og  vil  staa  i  fuld  Overensstemmelse  med 
vor  danske  lutherske  Moderkirkes  Bekendelses¬ 
skrifter”.  Modificeret  Grundtvigianisme  i  indre- 
missionske  Former,  saaledes  kan  maaske  bedst  det 
Helhedsindtryk,  man  faar  af  nævnte  Program,  ud¬ 
trykkes.  —  Det  var  de  to  yngste  danske  Præster, 
som  var  de  handlende  ved  Dannelsen  af  „Kirkelig 

Missionsforening”.  Vel  er  Pastor  N.  Thomsens 
Navn  det  første  blandt  Programmets  Underskri¬ 
vere.  Thomsen  var  dog  ikke  personlig  til  Stede  ved 
Mødet  i  Neenah,  men  erklærede  sig  enig  i,  hvad 
man  der  havde  gjort.  Af  de  tre  Lægmænd  blandt 
Underskriverne  var  R.  J.  Radick,  Neenah,  af  Indre 
Missions  Retning  fra  Fakse  paa  Sjælland.  Mads 
Poulsen,  Neenah,  var  fra  Nørup  Sogn  ved  Vejle, 
hvor  den  bekendte  H.  Svejstrup  havde  været  Ka¬ 
pellan  og  Præst.  A.  J.  Rasmussen,  Racine,  den 
tredie  Lægmand,  som  var  med  til  at  danne  Fore¬ 
ningen,  var  fra  Korup  paa  Fyn  og  virkede  siden 
som  Udsending  fra  Foreningen  flere  Steder  i  Wis- 
consin.  Der  er  et  Navn,  som  ikke  findes  blandt 
Underskrivernes,  og  det  er  Pastor  A.  S.  Nielsens  i 
Cedar  Falis.  Vi  har  allerede  hørt,  at  han  var  ikke 
med  til  Mødet  i  Neenah,  men  det  var  N.  Thomsen 
jo  ikke  heller,  alligevel  skrev  Thomsen  under  paa 
Foreningens  Program.  Det  kan  vel  næppe  tænkes, 
at  Præsterne,  som  var  med,  ikke  har  opfordret 
Nielsen  til  at  underskrive.  Men  denne  var,  som 
bekendt,  ingen  Ven  af  Foreninger,  Konstitutioner 
eller  den  Slags  Ting  -  nogen  Sinde,  og  mulig¬ 

vis  mente  han,  at  det  var  for  tidlig  at  danne  en 
Forening  allerede  nu,  om  en  saadan  overhovedet 
skulde  dannes,  og  da  navnlig,  naar  man  ikke  havde 
Udvalgets  Billigelse  dertil.  Man  finder  heller  ikke, 
at  A.  S.  Nielsen  har  tegnet  sig  for  nogen  Aktie 
til  Bladets  Udgivelse,  og  først  i  December-Num¬ 
meret  af  „Kirkelig  Samler”  ses  han  at  have  ind¬ 
sendt  Penge  til  Bladet  fra  10  Abonnenter  i  Ce¬ 
dar  Falls,  2  i  Luzerne  og  2  i  Blairstown  i  Iowa.  Og 
endnu  længere  varede  det,  inden  Nielsen  sendte 
noget  Bidrag  til  Bladets  Indhold.  Det  første  af 

den  Slags  fra  hans  Haand  er  4  Vers  af  Grundt¬ 
vig,  som  denne  kalder  „Hellig-Skriften”,  og  hvori 
„Troens  Ord”  er  betegnet  som  „Nøglen”  til  den  i 
og  for  sig  døde  Skrift.  Disse  Vers  findes  i  Bladet 
for  Februar  1873.  I  Bladet  for  Marts  1873  findes 
„Daabspagt  og  Daabsløfte”  af  Dr.  Skat  Rørdam, 
meddelt  af  Pastor  A.  S.  Nielsen,  Cedar  Falis,  Iowa. 
Han  er  aabenbart  den  mest  udprægede  Grundtvi¬ 
gianer  blandt  de  ny  danske  Præster.  Den,  der 
heri  kommer  ham  nærmest,  er  Redaktøren  af  „K. 
S.”,  Pastor  A.  Dan,  hvis  Artikler  i  Bladet  for  en 
meget  stor  Del  bestaar  af  Uddrag  og  Citater  af 
moderate  grundvigske  Præsters  Skrifter  fra  Dan¬ 
mark,  særlig  saadanne,  som  tjener  til  at  vise,  at 
Skriften  er  ikke  Kirkens  Grundvold  eller  Livets 
Kilde,  og  i  Modsætning  dertil  fremhæver  Sakra¬ 
menterne.  Og  stadig  blev  der  gjort  opmærksom 
paa,  at  saaledes  lærte  man  derhjemme  i  Moder¬ 
kirken.  Det  var  dog  ikke  altid,  han  havde  Med¬ 
bør.  Da  han  saaledes  i  „K.  S.”  Nr.  1,  1872,  havde 
optaget  et  Stykke  af  J.  Paludan-Miiller :  „Om  Guds 
Ord”,  ser  man  i  en  Anmærkning  i  Bladets  Nr.  6, 
at  nogle  Abonnenter  paa  „K.  S.”  ikke  har  kunnet 
lide  de  saakaldte  grundtvigske  Sætninger  i  J.  P. 
Mullers  Stykke  „Om  Guds  Ord”.  —  Man  faar  da 
af  Redaktøren  den  Oplysning  at  J.  P.  Muller  ikke 
tilhører  den  grundtvigske  Retning,  og  at  „K.  S.” 
ikke  er  meget  Partiblad,  o.  s.  v. 

Pastor  R.  Andersens  Standpunkt  er  nærmest 
„Indre  Missions”  at  dømme  efter  hans  Artikler  i 
„K.  S.”,  dog  er  han  ikke  saa  lidt  inde  paa  den 
grundtvigske  Anskuelse.  Pastor  N.  Thomsens 
Stykker  til  Bladet  er  aabenbart  de  dygtigste  og 
alvorligste.  Han  har  f.  Eks.  i  sin  lille  Artikkel  i 

„Kirkelig  Samler”  Nr.  1:  „Længsel  efter  Hellig¬ 
dommen”,  forekommer  det  mig,  skrevet  det  aller¬ 
bedste  Program  for  en  „Kirkelig  Missionsforening”. 
Mærkelig  nok  er  det  kun  i  den  første  Tid,  at  der 
findes  Indsendelser  fra  hans  Ilaand ;  det  synes  at 
være  gaaet  ham  modsat  af  A.  S.  Nielsen. 

Gennemlæser  man  1ste  Aargang  af  „Kirkelig 
Samler”  og  lægger  Mærke  til  de  Beretninger  om 
Møder  og  Missionsrejser  til  de  forskellige  Stater, 
saa  er  det,  ligesom  en  Foraarsluftning  slaar  en  i 
Møde.  Der  er  Gang  i  Arbejdet  overalt.  Flere  Ste¬ 
der  er  Kirker  under  Opførelse,  f.  Eks.  baade  i  Chi- 
cago  og  Cedar  Fails ;  der  indkommer  ikke  faa  Ga¬ 
ver  til  Missionen,  ogsaa  til  Hedningemissionen, 
samt  til  Bladet.  Og  der  kommer  stadig  nye  Ar¬ 
bejdere  til,  som  vil  virke  for  Bladets  Udbredelse; 
inden  et  Aar  efter  Stiftelsen  af  „Kirkelig  Missions¬ 
forening”  har  den  antaget  tre  Lægmænd  til  at 
arbejde  som  Kolportører  og  Prædikanter  i  mindre 
Kredse  og  paa  Steder,  hvor  der  var  mange  Danske, 
men  uden  præstelig  Betjening.  De  tre  Lægmænd 
var  alle  fra  Fyn.  Jens  Jensen  fra  Trunderup  Sogn 
virkede  først  i  Ohicago,  siden  i  Wisconsin.  Han  lever 
endnu  som  gammel  Mand  i  Kimballton,  Iowa.  Jens 
Rasmussen,  en  Mand  paa  43  Aar  og  bosiddende  i 
North  Cape,  Racine  County,  Wis.,  gjorde  flere 
Rejser  til  Waushara  og  Adams  Counties,  Wis. 

Den  tredie  og  yngste  af  de  tre,  Anders  Fre¬ 
derik  Andersen  fra  Køng,  Højrup  Sogn  paa  Fyn, 
kom  til  Amerika  i  Foraaret  1873,  til  Racine,  Wis., 
A.  Fr.  Andersen,  der  var  en  troende  Karl  af  Indre 
Missions  Retning  og  henved  30  Aar  gammel,  hav¬ 
de  været  Elev  paa  Voldby  Højskole  ved  Grenaa, 
var  den  af  Lægmændene,  der  kom  længst  bort, 


DEN  GAMLE  NAZARETH  KIRKE, 
Cedar  Fails,  la. 


HELLIGA  ANDS  MENIGHEDS  GAMLE  KIRKE, 
WAUPACA,  WIS. 

og  kom  videst  omkring.  Allerede  i  Juni  1873  er 
han  i  Omaha,  Nebraska,  hvor  han  dels  arbejdede 
ved  sit  Ha  and  værk  —  han  var  Snedker  af  Profes¬ 
sion,  'dels  samtalede  med  den  enkelte  og  dels  holdt 
Møde  for  dem,  der  vilde  samles.  I  Omaha  blev 
Andersen  til  ca.  1875,  da  han  tog  med  en  Del 
Danske  fra  Omaha,  som  havde  taget  Land  ved 
Fredriksborg  i  Kearney  County,  Nebr.  Her,  hvor 
han  og  en  Broder  tog  Land,  blev  han  til  langt  hen  i 
Firserne,  og  derfra  besøgte  han  de  fleste  Steder  i 
Nebraska  og  det  nordlige  Kansas,  hvor  der  var 
Danske.  Der  er  vist  ikke  mange  af  de  tidligste 
Settlere  i  Nebraska,  som  ikke  kender  A.  Fr.  Ander¬ 
sen,  og  som  ikke  vil  give  ham  Vidnesbyrd  som 
en  baade  dygtig  og  selvfornægtende  Arbejder  i 
og  for  Guds  Rige.  Han  skilte  sig  siden  fra  den 
danske  Kirke  og  sluttede  sig  til  Konferencen, 
hvor  han  arbejdede  sammen  med  de  danske  Præ- 
ster.  Han  rejste  siden  til  Vestkysten,  hvor  han  en 
Del  Aar  boede  i  Nærheden  af  Portland,  Oregon, 
og  tilsidst  i  Engene,  Oregon,  hvor  han  døde  den 
14de  August  1911  som  Medlem  af  den  dansk-lu¬ 
therske  Menighed  der  paa  Stedet.  I  „Meddelelser 
fra  den  dansk-amerikanske  Mission”  Nr.  2,  1872, 
meddeles  der  et  Brev  fra  Danske  i  Ohicago,  111., 
dateret  25de  April  1872,  hvori  Udvalget  anmodes 
om  at  skaffe  dem  en  Præst.  Man  udlover  en  aar- 
lig  Løn  paa  500  Dollars.  Brevet  er  underskrevet 
af  8  bosiddende  Danske  i  Ohicago. 

I  1873  kom  der  saa  en  ny  Arbejder  fra  Dan¬ 
mark,  den  første  Kandidat  fra  Københavns  Uni¬ 
versitet,  der  kom  til  Amerika  som  Præst  blandt 
sine  udvandrede  Landsmænd,  nemlig  Joh.  A.  Hej- 
berg  (født  1848),  der  ordineredes  den  14de  Maj 

1873,  af  Biskop  Martensen  til  Præst  for  Trinitatis 
danske  evangelisk-lutherske  Menighed  i  Chicago, 
111.  Samme  Menighed  havde  ikke  saa  let  ved  at 
faa  en  Præst  fra  Danmark.  Den  Mand,  Menighe¬ 
den  først  udstedte  Kald  til,  Kan.  theol.  A.  Jensen, 
Overlærer  ved  Realskolen  i  Køge,  som  Udvalget 
paa  Fyn  havde  anbefalet,  undslog  sig,  da  det  kom 
til  Stykket,  fordi  Familien  gjorde  Indvendinger 
(Se  „K.  S.”  1.  Aarg.  Side  119).  I  hans  Sted  fore¬ 
slog  Udvalget  saa  Kand.  J.  A.  Hejberg.  I  Mellem¬ 
tiden  var  der  en  Præst  i  Danmark,  som  foreslog 
sig  selv  som  Præst  for  Menigheden.  Vedkommende, 
som  nok  var  bleven  nødt  til  at  indgive  sin  Ansøg¬ 
ning  om  Afsked,  som  han  saa  fik  i  Naadejiar  jeg  i 
sin  Tid  mødt  som  Ejendomshandler  i  København. 
Hans  Tilbud  til  Menigheden  i  Chicago  blev  ikke 
modtaget.  Med  den  unge  Pastor  Hejberg,  som  al¬ 
lerede  den  27de  Juli  1873  kunde  indvie  den  af  Tri¬ 
nitatis  Menighed  paa  Chicago  Avenue  opførte  Kir¬ 
ke,  kom  der  en  virksom  og  dygtig  Mand  ind  i 
Missionsarbejdet  blandt  Danske  i  Amerika.  Pa¬ 
stor  Hejberg  var  en  Mand  med  stærk  Ordenssans 
og  stor  praktisk  Dygtighed,  der  forstod  at  vække 
Respekt  for  Kirken  blandt  Danskerne  i  Chicago 
og  allevegne,  hvor  han  kom  blandt  Danske  her¬ 
ovre.  Desværre  blev  han  kun  6  Aar  i  Amerika. 
Efter  at  være  kommen  til  Danmark  blev  han  For¬ 
mand  i  Udvalget  og  vedblev  at  være  det,  til  den 
danske  Kirke  splittedes  i  1893.  Provst  Hejberg 
var  i  Amerika  i  1892  og  prøvede  ved  Aarsmødet 
i  Waupaca  at  gyde  01  je  paa  de  urolige  Vande  i 
Samfundet,  men  havde  kun  ringe  Lykke  med  sig. 
Ung  som  han  var,  da  han  i  1873  kom  til  Ame¬ 
rika,  blev  han  snart  den  egentlige  Leder  blandt 

de  danske  Præster.  I  Efteraaret  1873  kom  en  an¬ 
den  theologisk  Kandidat  fra  Danmark,  nemlig  H. 
Rosenstand,  der  fik  sin  Virksomhed  i  Manistee, 
Michigan.  Heller  ikke  han  blev  i  Amerika  ret 
længe. 

Opposition. 

Efter  at  vi  saaledes  har  hørt  lidt  om  de  før¬ 
ste  Arbejdere,  vil  det  være  i  sin  Orden,  at  vi  ser 
os  om  til  en  anden  Side.  Der  er  mange  Vidnes¬ 
byrd  om,  at  de  nye  Præster  fandt  en  god  Modta¬ 
gelse  blandt  deres  Landsmænd  i  By  og  paa  Land, 
ikke  vel  særlig  fordi  de  var  grundtvigske,  men 
fordi  de  var  danske  og  kunde  slaa  paa  de  hjem¬ 
lige  Strenge.  Det  var  vist  fuldtud  sandt,  hvad  en 
gammel  Landsmand  i  Racine,  Wis.,  sagde  til  mig 
for  mange  Aar  siden :  „Pastor  Vig !  Den  danske 
Kirke  kom  til  os  Danske  her  i  Landet  som  en  Sol- 
straale  midt  i  alt  det  norske  Kævl,  som  vi  var 
omgivet  af.”  —  Ikke  saa  sjælden  brugte  de  dan¬ 
ske  Præster  Udtrykket  „vi  Danske  her  i  Udlændig¬ 
heden”  i  deres  Prædikener,  som  jo  kunde  være 
nok  saa  naturligt  for  dem,  der  nylig  var  kommen 
hjemme  fra  og  betragtede  alt  i  Amerika  som  frem¬ 
med.  Det  varede  vist  længe,  før  nogen  af  de  dan¬ 
ske  Præster  blev  amerikanske  Borgere;  nogle  af 
dem  blev  det  vist  aldrig.  A.  S.  Nielsen  vilde  ikke 
være  det,  fordi  de  forenede  Stater,  mente  han, 
havde  haanet  Danmark,  da  Talen  var  om  Købet 
af  de  dansk-vestindiske  Øer.  Han  kom  ogsaa  galt 
af  Sted  en  Gang,  da  han  brugte  Udtrykket  „vi 
Danske  i  Udlændigheden”;  det  var  i  Landmenig¬ 
heden  ved  Cedar  Fails,  Iowa.  Den  Mand,  i  hvis 
Hus  han  holdt  Møde,  paastod,  at  de  Danske  i 

Amerika  ikke  levede  i  „Elendighed”  og  følte  sig 
fornærmet.  Og  skønt  Nielsen  gjorde  sig  al  Flid 
for  at  overbevise  Manden  om,  at  han  ikke  havde 
brugt  nævnte  Udtryk  i  den  Betydning,  Manden 
tog  det,  blev  Manden  ved  sit  og  vilde  ikke  mere 
have  Nielsen  til  at  holde  Møde  i  sit  Hus.  Det 
pudsige  ved  Sagen  er,  at  „Udlændighed”  og 
„Elendighed”  i  Virkeligheden  er  et  yngre  og  et 
ældre  Udtryk  for  det  samme. 

Men  der  er  ogsaa  Vidnesbyrd  nok  om,  at  de 
danske  Præster  ingenlunde  kom  til  at  danse  paa 
Roser  her  i  Landet.  De  kom  til  at  betale  dyrt,  fordi 
de  vilde  være  noget  for  dem  selv,  og  fordi  det 
Banner,  de  havde  rejst  i  „Kirkelig  Samler”  ikke 
mentes  at  være  rent  luthersk.  De  mente  sig  at 
være  i  gad  Overensstemmelse  med  Folkekirken  i 
Danmark,  og  var  det  vist  ogsaa,  naar  Hensyn  ta¬ 
ges  til  Folkekirkens  Praksis.  De  var  unge  og  uer¬ 
farne  og  forstod  ikke,  at  her  i  Sekternes  Mangfol¬ 
dighed  gjaldt  det  fremfor  alt  om  at  holde  den 
lutherske  Bekendelses  Fane  højt.  Da  de  ikke 
gjorde  dette,  opnaaede  de  kun  at  blive  set  paa 
som  en  Sekt,  og  tilmed  en  farlig  Sekt  inden  for 
den  lutherske  Kirke.  Og  hvor  kunde  det  næsten 
være  anderledes,  naar  der  tages  Hensyn  til  det 
Standpunkt,  de  havde  taget?  „Den  norske  Syno¬ 
de”,  der  vitterligt  nok  begyndte  som  et  grundt¬ 
vigiansk  Samfund  her  i  Landet,  væsentlig  med 
samme  Bekendelse  som  „Kirkelig  Missionsfor¬ 
ening”,  stod  nu  i  den  skandinaviske  lutherske 
Kirke  som  den  store  Anklager,  siden  den  selv  hav¬ 
de  gaaet  i  Skole  hos  den  tyske  „Missouri-Synode”. 
Og  skønt  „Synoden”  og  „Konferencen”  indbyrdes 
levede  som  Hund  og  Kat:  En  Ting  kunde  de  enes 

om,  og  det  var  at  modarbejde  og  advare  imod 
Grundtvigianismen  som  uluthersk,  og  det  gjorde 
de  tilvisse  med  megen  Flid.  Derom  er  der  mange 
Vidnesbyrd.  I  „Kirkelig  Samler”  Nr.  4 — 5,  K 
Aarg.  skriver  Redaktøren,  idet  han  anfører  Udta¬ 
lelser  af  et  Brev  fra  Pastor  Vilh.  Beck :  „Til 
Slutning  være  det  sagt,  at  jeg  kun  grumme  nø¬ 
dig  har  skrevet  dette,  og  kun  fordi  der  i  offentlig 
udgivne  Skrifter  ligefrem  er  advaret  imod  os  som 
af  faldne  fra  Moderkirken  og  i  alt  væsentlig  stik 
imod  „den  indre  Mission”.  Saaledes  allerede  i 
1872,  og  i  1873  blev  det  ikke  bedre.  Da  Pastor 
Dan  den  15de  Juni  1873  vilde  holde  Møde  blandt 
Danskerne  i  North  Cape,  Racine  County,  hen¬ 
vendte  man  sig  til  den  norske  Synode-Menighed 
der  paa  Stedet  med  Begæring  om  at  faa  deres  Kir¬ 
ke  til  Brug  under  Mødet,  men  fik  den  Besked,  at 
„Menighedens  tidligere  Præst,  der  indtil  videre 
endnu  betjente  den,  Pastor  M.  F.  Wiese,  i  Chicagor 
paa  det  alvorligste  fraraadede  Menigheden  at  ind¬ 
rømme  „den  berygtede  Skriftfornægter  Adam 
Dan”  Tilladelse  til  at  prædike  i  Kirken.”  Og 
saaledes  gik  det  Slag  i  Slag  baade  i  Michigan, 
Wisconsin  osv.  Fra  Perth  Amboy,  N.  Jersey,  skri¬ 
ver  Pastor  Søholm,  at  han  maa  døje  meget  af  den 
„norske  Synode  ”s  Præst  og  lians  Tilhængere, 
saa  vel  som  af  Methodisterne  (K.  S.  1ste  Aarg.  Si¬ 
de  119).  Og  som  det  var  med  Synodens  Præster, 
saa  var  det  med  Konferencens.  I  „Almindelig  Kir¬ 
ketidende”  Nr.  7,  1873,  meddeler  Provst  Vahl  et 
Brev  fra  Pastor  J.  Miiller-Eggen,  Pastor  Dans 
Formand  i  Racine,  Wis.  I  dette  Brev  siger  han : 
„Grundtvigianismen  staar  for  os  som  den  farligste 
og  mest  sjælefordærvende  af  alle  falske  Lærdomme 

i  den  kristne  Kirke;  vi  se  dem  før  sammen  med 
Baptister  og  Methodister”  (K.  S.  1873,  Side  190). 
—  „Dem”  i  den  sidste  Sætning  er  vistnok  de  dan¬ 
ske  Menigheder  i  Amerika. 

Det  var  jo  tilvisse  rene  Ord  for  Pengene.  Men 
det  værste  for  de  ny  danske  Præster  var,  at  de¬ 
res  Modstandere  kunde  benytte  sig  af  Udtalelser 
fra  betydelige  kirkelige  Mænd  i  Danmark  til  Be¬ 
vis  for,  at  nævnte  Præster  var  i  Modstrid  med 
den  danske  Folkekirke.  Vi  har  allerede  af  Pastor 
Vilh.  Becks  „Erklæring”  set,  at  hans  Navn  blev 
misbrugt  i  den  Henseende,  og  at  det  var  Grunden 
til,  at  han  fremkom  med  sin  Erklæring,  ses  af 
denne  Begyndelse :  „Da  det  er  kommet  til  min 
Kundskab,  at  mit  Navn  ikke  blot  bruges,  men  og- 
saa  misbruges  under  de  Stridigheder,  som  er  op- 
staaede  i  Amerika,  ved  de  ny  danske  Præsters  An¬ 
sættelse,  føler  jeg  mig  tilskyndet  til  i  Sandhedens 
Interesse  at  sige  et  Par  Ord  til  Forstaaelse  af  min 
Stilling  til  denne  Sag.”  (K.  S.  1ste  Aarg.  Side 
209).  Det  var  vistnok  Pastor  J.  Miiller-Eggen,  som 
havde  skrevet  til  og  faaet  Breve  fra  Vilh.  Beck. 
Men  hermed  nøjedes  han  ikke.  I  1872  henvendte 
han  sig,  som  det  synes,  paa  Konferencens  Vegne, 
til  Prof.  Dr.  theol.  H.  N.  Clausen  ved  Københavns 
Universitet  med  Forespørgsel,  om  Grundtvigianis¬ 
men  var  anerkendt  af  den  danske  Folkekirke.  Her- 
paa  svarede  Prof.  Clausen  benægtende,  og  fik  sin 
Svigersøn  Pastor  R.  Frimodt  samt  Pastor  N.  C. 
Biædel  til  at  medunderskrive  en  Erklæring  des- 
angaaende,  som  saa  vel  sendtes  til  Spørgeren  i 
Amerika,  men  tillige  senere  offentliggjordes  i 
Bladet  „Fædrelandet”  i  København.  Maaske  kan 
Sagen,  hvorom  det  drejede  sig,  bedst  gengives  med 

Prof.  Clausens  egne  Ord  i  2den  Del  af  hans 
Skrift  „Mit  Levneds  og  min  Tids  Historie”  (Side 
547 — 48)  :  „Fra  Sekretæren  ved  den  norske  Synode 
i  Amerika  kom  en  Skrivelse  mig  (foruden  flere 
andre  Theologer  og  Gejstlige)  tilhænde,  foranle¬ 
diget  ved  nogle  danske  Præster,  som  foruroligede 
deres  Menigheder  i  Amerika  ved  offentlige  Udta¬ 
lelser  :  at  Skriften  ikke  er  Guds  Ord,  men  kun  en 
Trøstebog,  at  ikke  Skriften  men  Kirkens  Lære  er 
Prøvesten  og  Regel  for  Menneskets  Tro,  Lære 
og  Liv,  at  Skriften  skal  prøves  efter  Kirkens  Tro 
osv.  saaledes,  hed  det,  tror  og  lærer  „den  levende 
Menighed  i  Danmark”.  Jeg  fandt  Opfordring  til 
at  besvare  Skrivelsen  paa  den  danske  Folkekirkes 
Vegne,  saa  meget  mere  som  Svaret  kunde  gives 
ved  Henvisning  til  de  bestaaende  kirkelige  For¬ 
hold.  Jeg  opsatte  en  ganske  kort  Svarskrivelse, 
som  blev  tiltraadt  af  Pastor  Biædel  og  min  Svi¬ 
gersøn  Frimodt;  med  Paaberaabelse  af  den  augs- 
burgske  Bekendelses  Ytringer  om  den  hellige 
Skrift  og  af  Forpligtelsen,  der  uforandret  nu  som 
før  aflægges  ved  Ordinationen  i  Folkekirken,  af¬ 
vistes  de  anførte  Paastande  og  Meninger  som  de, 
der  „tilhøre  et  enkelt  Parti,  men  som  den  danske 
Folkekirke  aldrig  har  vedkendt  sig.”  Hvor  lidt  der 
end  var  givet  Anledning  ved  den  velvejede  Skrivel¬ 
ses  Indhold  og  Form,  kunde  det  dog  ikke  und- 
gaas,  at  samme,  der  først  blev  offentliggjort  i 
norske  Blade  og  stadig  benævnedes  „Bandbulle”, 
et  Aarstid  igennem  forsynede  de  grundtvigianske 
Ordførere  med  Stof  til  Beklagelser  og  Prote¬ 
ster.”  Det  behøver  vel  næppe  at  tilføjes,  at  den 
gamle  Professor  kalder  „Konferencen”  „den  nor¬ 
ske  Synode  i  Amerika”,  en  Forveksling,  der  fra 

hans  Standpunkt  er  let  forstaaelig.  Det,  Prof. 
Clausen  sigter  til  i  Slutningen  af  det  anførte,  er 
det  heftige  Angreb  fra  grundtvigsk  Side,  der  ret¬ 
tedes  ikke  mod  Hovedmanden,  Prof.  Ciausen,  men 
mod  Pastor  Blædel,  en  a,;  hans  Medunderskrivere, 
særlig  af  Pastor  Vilh.  Birkedal  i  R\ slinge,  Joh. 
Clausens  Nabopræst,  først  i  Bladartikler  og  siden 
i  Smaaskrifter,  to  fra  Birkedals  og  to  fra  Blædels 
Side.  Den  heftige  Kamp  er  kendt  i  Litteraturen 
under  Navnet  „Slaget  ved  Katekismen”,  Titelen 
paa  et  af  Birkedals  Skrifter.  Grunden  til  denne 
Titel  var  Pastor  Blædels  Paastand,  at  Grundtvigi¬ 
anerne  havde  forvansket  Morten  Luthers  lille  Ka¬ 
tekismus  og  sigtede  hermed  til  en  Udgave  af  den¬ 
ne  Bog,  som  P.  A.  Penger  havde  besørget,  hvori 
han  siger,  at  det  Guds  Ord,  der  er  knyttet  til 
Vandet,  saa  det  bliver  en  Daab,  er  Forsagelsens 
og  Troens  Ord.  Foruden  de  to  nævnte  var  der  en 
Del  flere,  der  satte  deres  Penne  i  Bevægelse,  blandt 
andre  baade  Provst  Vahl  og  Biskop  Monrad.  Hele 
denne  Kamp,  hvis  Enkeltheder  det  ligger  uden  for 
vor  Opgave  at  komme  ind  paa,  er  for  Resten  nok 
saa  blodig  en  Ironi  paa  den  „Frihed  og  Rummelig¬ 
hed”,  som  raadede  inden  for  den  danske  Folke¬ 
kirke,  og  som  vi  i  den  danske  Kirke  i  Amerika 
i  sin  Tid  saa  ofte  blev  mindet  om.  Blandt  dem,  der 
protesterede  imod  Prof.  Clausens  og  Medunder¬ 
skriveres  Erklæring,  var  naturligvis  ogsaa  Udval¬ 
get  paa  Fyn,  hvis  Udsendinge  i  Amerika  jo  hav¬ 
de  givet  den  indirekte  Anledning  til,  at  Erklæringen 
kom  frem.  Udvalget  skrev  en  Protest  imod  Erklæ¬ 
ringen,  som  Pastor  A.  S.  Nielsen  besørgede  offent¬ 
liggjort  i  det  norske  Blad  „Skandinaven  og  Ame¬ 
rika”  for  4.  Marts  1873  (Se  K.  S.  Nr.  8,  1873, 

'Side  103).  For  at  være  retfærdig  mod  de  nye 
Præster  i  Amerika,  maa  det  vistnok  bemærkes,  at 
naar  de  paastod,  at  saadanne  Udtalelser,  som  de 
brugte  om  den  hellige  Skrift,  ogsaa  brugtes  i  Me¬ 
nigheden  i  Danmark,  saa  gik  de  ud  fra  den  dan¬ 
ske  Folkekirkes  Praksis,  og  da  havde  de  ganske  sik¬ 
kert  Ret.  Prof.  Clausen  gik  derimod  i  sin  Erklæ¬ 
ring  ud  fra  Folkekirkens  Bekendelse,  og  fra  den 
d8ide  set,  havde  han  naturligvis  Ret.  Grundtvigia¬ 
nismen  har  aldrig  tilhørt  den  danske  Folkekirke, 
men  mange  Mænd,  som  hyldede  den  grundtvigske 
Anskuelse,  har  været  baade  Præster  og  Biskopper 
i  den  danske  Folkekirke.  De  Breve  og  Erklærin¬ 
ger,  Konferencens  Præster  havde  faaet  fra  Dan¬ 
mark,  agtede  de,  saavidt  man  kan  se,  at  gøre  prak¬ 
tisk  Brug  af.  I  Sammenhæng  hermed  staar  det 
vist,  som  læses  i  „Kirkelig  Samler”  Marts  1873 
blandt  kirkelige  Efterretninger:  „I  Racine,  Wis., 
ihvor,  som  af  de  offentlige  Blade  bekendt,  4  Med¬ 
lemmer  af  den  lutherske  Menighed  have  anklaget 
Pastor  Dan  for  „falsk,  uluthersk  Lære”  osv.  have 
disse  4  tillige  med  nogle  faa  andre,  mest  norske, 
dannet  en  egen  Menighed  og  erklæret  Pastor  Dan 
for  afsat.  De  paastaa  at  være  den  „eneste  rette 
lutherske  Menighed”  og  at  have  udelukkende  Ret 
til  Kirkebygningen,  samt  alle  dem,  der  ville  be¬ 
holde  Pastor  Dan  til  Præst  (hele  Menigheden  paa 
ovenstaaende  u-dtraadte  nær),  ikke  at  tilhøre  Me¬ 
nigheden.  Det  er  øjensynligt,  og  godtgøres  ved 
Breve  fra  Moderkirken,  at  „Konferencen”  staar  i 
iSpidsen  for  hele  denne  Sag,  ligesom  ogsaa  flere 
af  „Konferencens”  Præster  have  været  i  Racine  i 
den  sidste  Maaneds  Tid,  imod  Menighedens  bestem¬ 
te  Villie,  da  den  ikke  tilhører  nogen  Synode  eller 

Konference,  men  staar  som  uafhængig,  i  Frivillig¬ 
hed  sluttende  sig  til  „Moderkirken”. 

Det  viste  sig  saaledes,  at  Grove-Rasmussen 
havde  Ret,  naar  han  i  sin  Rejseberetning  sagde: 
„Netop  det  Lys,  som  brænder  i  vor  Kirke,  skærer 
slemt  i  mange,  baade  danske  og  norske  Kristnes 
Øjne  ogsaa  i  Amerika.”  Og  en  Lægmand,  en  af  de 
faa  i  Amerika,  som  virkelig  vidste,  hvad  Grundt¬ 
vigianismens  egentlige  Kerne  er,  nemlig  Jens  Chr. 
Poulsen  i  Luck,  Wis.,  skriver  til  Pastor  Dan,  som 
det  kan  læses  i  „Kirkelig  Samler”  1ste  Aarg.  Si¬ 
de  140:  „Ja,  kære  Broder!  Jeg  havde  jo  nok  en 
Anelse  om,  at  det  vilde  blive  en  haard  Kamp,  naar 
„den  kirkelige  Anskuelses”  Venner  traadte  aaben- 
•bart  frem  med  Livets  Ord  i  Hjerte  og  Mund  her 
iblandt  de  mange  forvirrede  Røster  med  det  store 
„Skrift-Princip”,  raabende  himmelhøjt  paa  deres 
lutherske  Eneret,  men  som  dog,  ret  beset,  har  et 
stærkt  reformert  Anstrøg  (jeg  skulde  vel  hellere 
sige  Aand;  thi  det  er  vist  i  sin  inderste  Kerne, 
at  de  er  reformerte).  Den  samme  Mand  siger:  „I 
ni  Aar  har  jeg  nu  set  og  hørt  paa  de  norske  Præ¬ 
sters  Strid  her  i  Landet,  og  har  saaledes  nogen¬ 
lunde  lært  at  kende  til  den  i  hele  dens  sørgelige 
Gang;  thi  stadigt  har  det  drejet  sig  om  intet  an¬ 
det  end  deres  egne  „Satser.”,  Meninger  og  For¬ 
tolkninger,  som  de  til  det  yderste  forfægte,  som 
var  det  Herrens  Sag”.  I  Modsætning  hertil  betrag¬ 
ter  J.  C.  Poulsen  de  danske  Præsters  Forkyndelse 
„som  en  Røst,  der  bebuder  Vaar ;”  Vist  er  det,  at  de 
norske  Præster  opnaaede  det  hos  en  Mængde  Danske, 
at  de,  med  deres  Strid  og  Kævl,  gjorde  dem  lede  og 
kede  af  den  Lutherdom,  der  fremtraadte  i  saa- 
danne  Klæder,  saa  en  Præst  og  en  stridssyg  Per- 

son  ofte  for  dem  var  enstydige  Begreber.  De  for¬ 
kyndte  vistnok  den  rene  Lære,  men  ikke  i  evange¬ 
lisk  Aand  og  altfor  ofte  heller  ikke  i  evangelisk 
Hensigt,  saa  vidt  man  kan  skønne. 

I  Grunden  er  det  tragisk  at  se,  at  hele  denne 
Strid  til  syvende  og  sidst  kan  føres  tilbage  til  to 
danske  Biskopper,  nemlig  Biskop  Erik  Ludvigsen 
Pontoppidan  i  det  18de  Aarhundrede,  som  med  sin 
„Sandhed  til  Gudfrygtighed”  bekæmper  sin  Tids 
idøde  Ortodoksi,  og  Biskop  N.  F.  S.  Grundtvig  i  det 
19de  Aarhundrede,  der  med  sin  „Kirkelige  Ansku¬ 
else”  af  1825  mente  først  for  Alvor  at  have  givet 
den  kristendomsomstødende  Rationalisme  Dødsstø¬ 
det,  men  skød  saa  langt  over  Maalet,  at  han  med 
sin  Anskuelse  egentlig  havnede  paa  romersk-ka- 
tolsk  Gebet.  Naar  de  norske  Præster  talte  om 
„Barnelæren”,  mente  de  en  fortyndet  Udgave  af 
Pontoppidans  „Sandhed  til  Gudfrygtighed”.  Den 
var  saaledes  banket  ind  i  det  norske  Folk,  af  hvil¬ 
ke  mange  havde  liden  Oplysning  uden  for  den,  at 
det  har  været  et  mægtigt  Værn  for  den  lutherske 
Kirke  her  i  Landet.  I  Danmark  havde  vort  Folk 
vel  ogsaa  lært  Luthers  Katekismus  med  Forkla¬ 
ring,  men  de  havde  lært  saa  mange  Ting  ved  Siden 
deraf,  at  Børnelærdommen  ikke  nær  havde  den 
samme  Magt  i  det  danske  som  i  det  norske  Folk 
her  i  Landet.  Derfor  tog  det  norske  Folk  Del  i 
Stridighederne;  thi  dette  faldt  paa  et  Gebet,  hvor 
det  var  hjemme.  Men  det  danske  Folk  saa  paa 
saadant  som  Kævl  og  Menneskemeninger,  der  som 
Regel  endte  med,  at  hver  Part  mente,  at  have  Ret¬ 
ten  paa  sin  Side,  kun  til  liden  Opbyggelse  for 
den,  der  saa  til  udenfra. 

Konferencens  Præster  mente,  at  idet  de  be- 

kæmpede  Grundtvigianismen,  kæmpede  de  for  den 
lutherske  Kirkes  formale  Princip  —  og  det  kan  in¬ 
gen  nægte.  Men  at  de  samtidig  søgte  at  vinde  Sejr 
over  Grundtvigianismen  ved  den  verdslige  Dom¬ 
stols  Hjælp,  hørte  sikkert  ikke  til  den  lutherske 
Kirkes  formale  Princip,  eller  til  den  Kampmaade, 
som  Gennemførelsen  af  dette  Princip  medfører.  Me¬ 
get  mere  skete  dette  i  Medfør  af  den  norske  Stri¬ 
digheds  Princip. 

Retssag  blev  der  nemlig,  og  Pastor  Dan  var,, 
som  han  selv  bemærker,  udset  til  at  være  Offer¬ 
lammet  (K.  S.  1ste  Aarg.,  Side  222).  „Næppe  nogen 
faar  det  saa  meget  at  føle  som  jeg,  da  mine  nor¬ 
ske  Præstebrødre  jo  have  undfanget  den  besynder¬ 
lige  Tanke,  at  med  mig  er  den  af  dem  saa  forhad¬ 
te  og  banlyste  „Grundtvigianisme”  kommen  til 
Amerika  som  Kontrabande.”  At  komme  nærmere 
ind  paa  denne  Sag  ligger  uden  for  vor  Opgave 
her.  Kun  skal  vi  bemærke,  at  den  Del  af  Menig¬ 
heden  i  Racine,  som  traadte  ud,  anklagede  Pastor 
Dian  for  at  føre  falsk  uluthersk  Lære,  som  før  nævnt, 
og  herpaa  fremførtes  i  Retten  mangfoldige  Vidnes¬ 
byrd,  bl.  a.  fra  Missouri-Synodens  theologiske  Fa¬ 
kultet  i  St.  Louis,  Mo.  Professorerne  Walther, 
Schmidt,  Cramer,  Schaller  og  M.  Giinther,  hvis 
Votum  i  Sagen  kan  læses  i  „Kirkelig  Samler”  2den 
Aarg.  Side  250.  Hvilket  Udfald  fik  da  Sagen? 
spørger  man.  Maaiske  kan  vi  bedst  besvare  dette 
Spørgsmaal  med  følgende  Ord  af  „History  of  Ra¬ 
cine  and  Kenosha  Counties”  1879,  der  maa  betrag¬ 
tes  som  uvildigt  Vidne:  „The  case  was  decided 
Dec.  12th,  1874,  and  the  pastor,  Adam  Dan,  was. 
found  guilty  of  preaching  false  doctrine ;  but  the 
party  adhering  to  him  being  the  majority,  the 

court  gave  them  the  property  and  original  name  of 
the  congregation.”  (Page  397 — 8).  Men  var  det 
saa  det  hele  Udfald  af  denne  Sag?  Hertil  maa 
desværre  svares  ubetinget  nej.  Nu  er  ikke  blot 
Grunden  til  Splittelsen  i  den  danske  Mission  i 
Amerika  lagt  —  den  blev  lagt  noget  over  3  Aar 
før  — ,  men  nu  er  Splittelsen  fuldbyrdet.  Fra  nu  af 
er  der  to  hinanden  bekæmpende  Missioner  blandt 
Danske  i  Amerika,  begge  gørende  Fordring  paa 
at  bære  det  lutherske  Navn  med  Rette.  Fra  den 
ene  Side  lyder  det:  De  er  ikke  blot  „bare  Danske”, 
men  de  er  Kættere,  Grundtvigianere;  —  et  Vid¬ 
nesbyrd,  der  er  absolut  usandt,  hvad  det  store  Fler¬ 
tal  af  danske  Kristne  angaar,  men  ogsaa  hvad  an- 
gaar  ikke  faa  af  Præsterne.  Fra  den  anden  Side: 
Det  er  stridssyge,  hyperortodokse  norske,  som  for¬ 
nægter  deres  Daabspagt  og  sætter  deres  egne 
spidsfindige  Fortolkninger  af  Bibelen  i  Stedet; 
de  kalder  sig  vel  lutherske  men  er  i  Virkeligheden 
reformerte!  Gud  fri  os  fra  at  komme  ind  i  et  saa- 
dant  Virvar;  thi  slutter  vi  os  til  Synoden,  siger 
Konferencen,  at  vi  farer  vild,  og  slutter  vi  os  til 
Konferencen,  siger  Synoden  det  samme  om  os ! 
Det  er  ikke  et  tænkt  Billede  af  Forholdene,  her 
er  malet,  men  det  er  desværre  et  tro  Billede  af 
Virkeligheden.  Vi  kan  være  baade  Synoden  og 
Konferencen  taknemmelige  for,  at  de  hævdede  det 
lutherske  Skrift  -  Princip,  uden  hvilken  Kirken 
ikke  kan  bestaa.  Men  endnu  stærkere  maa  vi  be¬ 
klage,  at  de  altfor  ofte  gjorde  det  i  uevangelisk 
Aand.  Paa  den  anden  Side  maa  vi  være  Grundt¬ 
vigianismen  taknemmelig  for,  at  den  hævdede  og 
fremhævede  Kirkens  ældgamle  Grundbekendelse, 
som  altid  har  været  Guds  Folks  Svar  paa  Guds 

aabenbarede  Ords  Grund,  til  baade  Jøder  og  Hed¬ 
ninger,  samt  at  de  fremhævede  Sakramenterne  som 
herrens  Indstiftelser  og  Handlinger  i  og  med  hans 
Menighed.  Men  det  maa  endnu  dybere  beklages, 
at  de  gjorde  dette  paa  uskriftmæssig  og  uluthersk 
Vis.  Følgerne  af  disse  Ensidigheder  er  desværre 
alt  for  kendelige  indtil  denne  Dag;  men  det,  der 
nu  er  kendeligt,  har  sine  Rødder  i  Fortiden.  Skal 
derfor  Nutidens  Stilling  forstaas,  kan  det  kun  ske 
ved  at  studere  Fortidens  Historie. 


Den  danske  Kirke  i  Amerika. 


I  1874,  da  de  ny  danske  Præsters  Antal  var 
vokset  til  9,  idet  J.  Pedersen  og  O.  L.  Kirkeberg, 
de  første  Kandidater  fra  Præsteskolen  i  Askov,  i 
Forsommeren  dette  Aar  ankom  fra  Danmark.  Af 
disse  9  Præster  havde  den  ældste  kun  været  tre 
Aar  i  Amerika.  Da  8  af  disse  den  27de  Juni  1874 
var  samlet  til  et  Møde  i  Racine,  Wis.,  blev  de  eni¬ 
ge  om  at  forandre  Navnet  „Kirkelig  Missionsfore¬ 
ning”  til  „Den  danske  evangeliskdutherske  Kirke 
i  Amerika,”  og  fra  Juli  1874  udkom  „Kirkelig 
Samler”  som  „Udgivet  af  den  danske  evang.-luth. 
Kirke  i  Amerika”.  Og  den  danske  Kirke  daterer, 
om  ikke  sin  Tilblivelse,  saa  dog  sit  Navn  fra  dette 
Aar,  1874,  og  fra  dette  Møde.  Hvem,  der  har  givet 
Forslag  til  denne  meget  betydningsfulde  Navne¬ 
forandring,  kan  jeg  ikke  sige.  A.  S.  Nielsen,  Cedar 
Falls,  la.,  var  det  ikke,  for  han  var  heller  ikke  til 
Stede  ved  dette  Møde,  saa  lidt  som  ved  Stiftelsen 
af  „Kirkelig  Missionsforening”,  som  tidligere 
nævnt,  og  vistnok  af  samme  Grund,  som  der  an¬ 
ført. 

Der  var,  mig  bekendt,  ikke  gaaet  nogen  Be¬ 
kendtgørelse  forud  for  dette  Møde,  hvori  det  var 
nævnt,  at  en  Navneforandring  af  saa  vidtrækkende 
Betydning  vilde  blive  forhandlet  eller  vedtaget. 

Det  er  mig  heller  ikke  bekendt,  at  Udvalget  i  Dan¬ 
mark  enten  havde  tilskyndet  til  eller  var  vidende 
om,  at  noget  saadant  var  paatænkt.  Det  kan  kun 
være  paafaldende,  at  et  saa  vigtigt  Skridt  blev 
foretaget  under  saadanne  Omstændigheder,  og  at 
man  turde  tage  det.  En  hvilken  som  helst  Samling 
af  Præster  og  Lægmænd,  der  kan  enes  derom,  kan 
nemlig  danne  en  Missionsforening  og  kalde  den 
f kirkelig”  eller  noget  andet,  som  det  behager 
dem.  Men  Stiftelsen  af  en  Kirke  er,  saa  vidt  jeg 
kan  se,  en  ganske  anden  Sag.  En  saadan  kan  og 
bør  ikke  stiftes  i  en  Vraa  uden  nøje  og  alvorlig 
Overvejelse,  og  ikke  uden  offentlig  Indbydelse  til 
alle,  baade  læg  og  lærd,  om  at  være  til  Stede  og 
om  muligt  være  med  til  det,  som  i  egentlig  For¬ 
stand  angaar  dem  alle,  om  de  er  døbte  Mennesker. 
Jeg  er  ikke  uvidende  om,  at  det,  man  egentlig 
havde  til  Hensigt  med  Navneforandringen,  var 
en  Tilkendegivelse  af,  at  man  stod  og  vilde  staa  i 
saa  nær  Forbindelse  med  den  danske  Folkekirke 
som  vel  muligt.  Derom  var  sikkert  alle  enige,  om 
end  m  aaske  ikke  alle  mente  det  paa  samme 
Maade. 

Nu  kunde  nogen  sige:  Men  var  der  da  andre 
danske  lutherske  Præster  i  Amerika  end  de,  der 
var  samlede  ved  Mødet  d  Racine  i  Juni  (27de) 
1874?  Herpaa  maa  svares:  Ja  vist  var  der  det,  og 
Beviset  herfor  skal  vi  siden  se.  Men  selv  om  der 
ikke  havde  været  andre  Præster,  saa  burde  Nav¬ 
neforandringen  fra  „Missionsforening  ’  ’  til  „Kir¬ 
ke”  aldrig  have  været  foretaget  paa  den  Maade, 
det  alligevel  skete,  og  allermindst  maaske  for  de¬ 
res  Skyld,  som  antog  Navnet. 

„Den  danske  evangelisk-lutherske  Kirke”, 


89 


med  særlig  Eftertryk  paa  „danske”  —  var  egent¬ 
lig  kun  et  Navn ;  den  havde  nemlig  ingen  Forfat¬ 
ning.  Meningen  var  nok  den,  at  „Kirkelig  Mis¬ 
sionsforenings”  Program  endnu  stod  ved  Magt. 
Dog,  derom  høres  intet  i  1878,  da  den  danske  Kir¬ 
ke  i  Amerika,  ved  et  Møde  i  Neenah,  endelig  fik 
en  Forfatning,  Men  i  selve  Navnet  fra  1874  laa 
for  saa  vidt  baade  Bekendelse  og  Forfatning,  den 
Bekendelse  nemlig :  at  ligesom  den  evangelisk-lu- 
therske  Kirke  var  den  eneste  egentlig  berettigede 
Kirke  i  Danmark,  hvor  alle  andre  Samfund  be¬ 
tragtedes  som  Sekter,  saaledes  ogsaa  her  i  Ameri¬ 
ka  med  „Den  danske  Kirke”,  —  alt,  der  findes 
uden  for  den,  var  at  henregne  til  Sekternes  bro¬ 
gede  Mangfoldighed,  inden  for  dens  Fold  derimod, 
fandtes  Børnene,  de  ægte  Børn.  Mon  det  saa  var 
blot  i  hine  fordums  Dage,  at  denne  Tankegang 
var  raadende?  Og  hvis  ikke,  saa  staar  vi  atter  her 
ved  et  Bevis  paa,  at  den,  der  vil  forstaa  Nutidens 
Tankegang,  maa  studere  Fortidens  Historie,  den, 
der  vil  forstaa,  hvorfor  Vandet  i  Bækken  er,  som 
det  er,  maa  undersøge  Kilden.  Og  i  saa  Henseende 
er  Navnforandringen  ved  Mødet  i  Racine  den  27de 
Juni  1874  af  højeste  Vigtighed.  —  Og  omendskønt 
denne  Forhistorie  kun  gaar  til  1884,  saa  er  det 
ikke  ude  iaf  Orden  her  at  indskyde  den  Bemærk¬ 
ning,  at  ved  Slutningen  -af  den  samlede  danske 
Kirkes  Møde  i  Racine,  i  September  1893,  var  der 
nogle  og  tyve  Mænd,  der  ganske  rolig  satte  sig 
ned  og  tog  Bestemmelse  om,  at  den  Præst  og  Me¬ 
nighed,  som  ikke  inden  et  vist  Tidsrum  havde  un¬ 
derskrevet  den  nylig  vedtagne  Forfatning,  skulde 
betragtes  som  udelukket  af  den  danske  Kirke  i 
Amerika.  Det,  Mødet  i  Racine,  1893,  foretog  sig, 

er,  set  i  Historiens  Lys,  kun  den  simple  logiske 
Følge  af,  hvad  Mødet  i  Racine  i  Juni  1874  foretog 
sig.  Dog  var  det  vistnok  saare  langt  fra,  at  de, 
som  vedtog  Navneforandringen  i  1874,  havde  no¬ 
gen  Anelse  om,  at  det  skulde  drage  saadanne  Føl¬ 
ger  efter  sig.  Det  er  vel  vanskeligt  at  tænke  sig 
større  Modsætninger  end  disse :  paa  den  ene  Si¬ 
de  skriver  og  paastaar  Konferencen  offentlig,  at 
A.  Dan  og  de  med  ham  forbundne  Præster  (han 
var  Missionsforeningens  Formand)  er  Grundtvigi¬ 
anere,  samt  at  Grundtvigianismen  er  en  mere  far¬ 
lig  Sekt  end  Methodister  og  Baptister.  Paa  den 
anden  Side  erklærer  Kirkelig  Missionsforening 
sig  for  at  være  „den  danske  evangelisk-lutherske 
Kirke  i  Amerika”.  Her  er  Splittelsen  i  den  dan¬ 
ske  Mission  i  Amerika  bleven  aabenbar,  saa  det 
forslaar  noget,  og  en  stor  Del  af  danske  Kristne  i 
Amerika,  som  vilde  blive  ved  Guds  Ord  og  Luthers 
Lære,  staar  fra  den  Tid  i  Opposition  til  den  danske 
Kirke  i  Amerika. 

Jeg  har  ovenfor  sagt,  at  den  danske  Kirke  i 
Amerika  ikke  havde  nogen  egentlig  Konstitution 
før  1878.  Den  havde  dog  vistnok  en  Menigheds- 
Konstitution  allerede  i  1874,  om  ikke  før.  Det  er 
mig  ikke  bekendt,  at  denne  Konstitution  er  offent¬ 
liggjort  i  „Kirkelig  Samler”.  Men  den  findes  vist¬ 
nok  i  alle  de  ældste  Menigheder  i  den  danske 
Kirke  i  Amerika.  I  Elk  Horn,  Iowa,  Menigheds 
Forhandlingsprotokol  —  Side  1,  for  1ste  Okt. 
1876,  findes  følgende:  „Da  Mødet  var  aabnet  læste 
Pastor  Kirkeberg  de  af  Pastor  Nielsen  (A.  S.  Niel¬ 
sen)  forfattede  6  Paragraffer,  der  vare  foreslaae- 
de  Menigheden  som  de  vigtigste  Grundsætninger  i 

dens  Konstitution”.  Disse  6  Paragraffer  var  føl¬ 
gende:  Se  Tillæg  2. 

Saa  vidt  jeg  ved,  har  Hovedindholdet  af  disse 
Paragraffer  siden  været  „Grundsætningerne”  i  al¬ 
le  den  danske  Kirkes  Konstitutioner.  Enhver  kan 
se,  at  de  er  saaledes  affattede,  at  den  grundtvigi¬ 
anske  Anskuelse  om  end  ikke  med  Nødvendighed, 
ligger  i  dem.  Men  der  er  ogsaa  meget  andet,  som 
ligger  i  dem,  nemlig  dette  taabelige,  at  de  forby¬ 
der  Menighederne  at  tilhøre  noget  Kirkesamfund 
i  Amerika,  altsaa  ogsaa  den  danske  Kirke  i  Ameri¬ 
ka.  Dette  sidste  var  naturligvis  ikke  Hensigten, 
men  det  er  i  hvert  Fald  Ordenes  egentlige  Me¬ 
ning.  Efter  -at  vi  saaledes  har  set  baade  Grun¬ 
den  til  Splittelsen  af  den  danske  Mission  i  Ame¬ 
rika  og  tillige  set  dennes  Aabenbarelse,  er  det  i 
sin  Orden,  at  vi  vender  os  til  den  anden  Side  af 
Missionen  blandt  Danske  i  Amerika. 


To  danske  Præsteskoler  i  Amerika. 


Præsterne  i  „Kirkelig  Missionsforening  ”  og 
senere  „(Den  danske  evangelisk-lutherske  Kirke  i 
Amerika”  har  ingen  Sinde  været  de  eneste  danske 
Præster  i  den  lutherske  Kirke  i  Amerika,  skønt 
de  gjorde  næsten  alt  muligt  for  at  anses  derfor. 
Derimod  vægrede  de  sig  ved  at  kaldes  grundtvi¬ 
gianske,  og  naar  denne  Beskyldning  slyngedes 
imod  dem,  afviste  de  den  gerne  med  den  Paa¬ 
stand,  at  de  stod  paa  den  danske  Folkekirkes  eller 
Moderkirkens  Grund  og  glædede  sig  ved  det  Lys, 
Herren  der  havde  ladet  oprinde.  Jeg  taler  her  ud 
fra,  hvad  der  udtaltes  offentlig  i  „Kirkelig  Sam¬ 
ler”.  Og  i  Modsætning  til  den  Strid  og  Splid,  der 
var  i  de  norske  Kirkesamfund,  holdt  de  meget  af 
at  henvise  til  Moderkirken  i  Danmark,  som  et  ly¬ 
sende  Modbillede  hertil.  „Slaget  ved  Katekismen” 
vidnede  jo  rigtignok  om,  at  ogsaa  i  Moderkirken 
kunde  Præsterne  støde  sammen.  Men  „Kirkelig 
8amler”  var  omhyggelig  med  at  paa  vise,  hvor 
mange  der  var  i  Danmark,  som  mente,  at  Prof. 
Clausen  og  Præsterne  Frimodt  og  Biædel  egent¬ 
lig  havde  baaret  sig  uforskammet  ad.  Jeg  har  skre¬ 
vet  over  dette  Stykke:  To  danske  Præsteskoler  i 
Amerika,  men  maa  skynde  mig  med  at  sige,  at 
Skolerne  var  norske,  men  blandt  deres  Elever  var 
der  ogsaa  Danske.  Der  var  saaledes  den  norske 

Synodes  Præsteskole,  først  i  St.  Louis,  Mo.,  sidert 
i  Miadison,  Wis.,  og  Minneapolis  og  St.  Paul,  Minn. 
Paa  alle  de  nævnte  Steder  har  nævnte  Skole  haft 
danske  Studenter,  endog  danske  Seminarister  fra 
Jelling  og  danske  Højskoleelever,  f.  Eks.  fra  Rød¬ 
kilde  paa  Møen.  To  af  Eleverne  fra  Synodens  Se¬ 
minarium,  nemlig  Dianskerne  M.  Fr.  Wiese  og  E. 
P.  Jensen,  var  endog  ordinerede  til  Præster  for 
danske  Menigheder  før  A.  S.  Nielsen,  nemlig  hen¬ 
holdsvis  i  1869  og  1871.  En  anden,  ligeledes  dansk¬ 
født  Mand,  H.  P.  Duborg,  var  Præst  i  den  norske 
Synode  fra  1861  til  1871,  da  han  igen  sluttede  sig 
til  den  tyske  Missouri-Synode.  Og  fra  senere  Aar 
kunde  nævnes  forholdsvis  mange  unge  Danske,, 
som  studerede  ved  Synodens  Seminarium  og  der¬ 
fra  ordineredes  til  Præster  for  danske  Menigheder 
i  Amerika.  I  Synoden  gaar  de  under  Betegnelsen 
„danske  Præster”.  Den  danske  Kirkes  Præster  af¬ 
færdigede  gerne  Talen  om  dem  med  den  haanlige 
Bemærkning,  at  de  var  „norske”.  Det  var  nu  rig¬ 
tignok  Past.  O.L.Kirkeberg  ogsaa,  men  da  han  til¬ 
hørte  den  danske  Kirke,  regnedes  han  for  god 
„dansk”  Præst  alligevel. 

Men  den  norske  Synodes  Seminarium  var  ikke 
den  enste  Skole,  der  uddannede  unge  dansko 
Mænd  til  Præster  blandt  deres  Landsmænd  i  Ame¬ 
rika,  heller  ikke  efter  at  de  første  Udsendinge  fra 
Udvalget  i  Danmark  var  kommen  her  til  Landet. 
Som  Eksempel  herpaa  kan  jeg  nævne  min  gamle 
Nabo  i  Luck,  Wis.,  nu  afdøde  Pastor  H.  N.  Tho- 
rup.  Thorup,  der  havde  taget  Navn  efter  sin  Fø¬ 
deby  paa  Sjælland,  kom  til  Amerika  i  1868  og 
holdt  til  at  begynde  med  Skole  for  Børn  i  Neenah, 
New  Denmark  og  Waupaca,  Wis.  Paa  sidstnævnte 

Sted  blev  han  af  Pastor  Mikkelsen  opfordret  til 
at  slutte  sig  til  den  norske  Synode,  hvilket  Tho- 
rup  ikke  vilde,  da  Synoden  efter  hans  Mening  før¬ 
te  falsk  Lære,  f.  Eks.  om  Slaveriet,  og  andet.  Der¬ 
imod  tog  han  paa  Augsburg  Seminarium,  Mar¬ 
skal!,  Wis.,  hvor  Pro.f.  A.  Weenaas  blev  hans  Læ¬ 
rer.  Her  fik  han  Kald  fra  en  dansk  Menighed  i 
Two  Rivers  (nu  Elmdale)  Minn.,  og  ordineredes 
9de  August  1872  af  Prof.  Weenaas  til  dens  Præst. 
Fra  Two  Rivers  kom  Thorup  i  1873  til  Hartland, 
Wis.,  hvor  han  var  Præst  til  1881,  da  han  kaldtes 
til  Polk  County,  Wis.  Her  opholdt  han  sig  under 
skiftende  Kaar  til  sin  Død  i  Vinteren  1909,  til¬ 
hørende  først  Konferencen  og  siden  den  forenede 
norske  Kirke.  I  første  Aargang  af  „Kirkelig  Sam¬ 
ler”  Nr.  9  skrev  Pastor  Thorup  en  Prædiken  med 
Overskrift  „Far  ud  paa  Dybet”,  som  nævnte  Blads 
Redaktør  forsynede  med  en  lidet  hæderlig  Efter¬ 
skrift,  hvori  man  oplyses  om,  at  Pastor  Thorup 
har  taget  det  meste  af  sin  Prædiken  fra  „Indre 
Missions  Tidende”,  samt  at  han  ikke  var  Grundt¬ 
vigianer  !  Samme  Efterskrift  maa  være  falden 
nogle  af  Bladets  Læsere  for  Brystet,  hvilket  oply¬ 
ses  i  et  senere  Nr.  af  Bladet,  hvor  der  ogsaa  fin¬ 
des  en  Efterskrift.  Der  var  vist  flere,  der  skrev 
Prædikener  til  Bladet,  som  brugte  andres  Ord. 
Pastor  Thorup  var  altsaa  i  Amerika  forud  for 
Udvalgets  Udsendinge.  Men  ogsaa  efter  at  baade 
disse  var  komne  til  Amerika,  og  at  Udvalget,  som 
vi  siden  skal  se,  havde  oprettet  to  andre  Præst  e- 
skoler  i  Danmark,  kom  der  unge  Mænd  til 
Amerika  fra  Danmark  for  at  søge  Uddannelse  her 
i  Landet  til  at  kunne  virke  som  Præster  blandt 
deres  Landsmænd,  ja  endog  med  Anbefaling  fra 

Præster  i  Danmark  til  de  norske  Professorer.  Som 
Eksempel  herpaa  kan  nævnes  Pastor  A.  M.  Ander¬ 
sen,  nuværende  Redaktør  af  Bladet  „Danskeren”. 
Pastor  Andersen,  der  er  født  1847,  og  opvokset 
fra  sin  tidligste  Barndom  i  de  vakte  Kredse  paa 
Vejle-Egnen,  kom  i  1870  som  Elev  til  Ryslinge 
Højskole.  Her,  hvor  han  blev  godt  kendt  med 
Pastor  Joh.  Clausen,  fik  Andersen  den  Tanke,  at 
han  maaske  kunde  bruges  som  Børnelærer  i  dan¬ 
ske  Kredse  i  Amerika,  ligesom  i  sin  Tid  C.  L. 
Clausen,  der  jo  ogsaa  kom  til  Amerika  i  den  Tan¬ 
ke.  Da  Andersen  efter  sit  Ophold  paa  Højskolen 
blev  Lærer  for  Børn  paa  sin  Hjemegn,  henvendte 
han  sig  til  Provst  Vabl,  der  dengang  var  Sogne¬ 
præst  i  Øster-Snede,  og  bad  ham  om  Raad  an- 
gaaende  Amerika.  Efter  at  Andersen  havde  skre¬ 
vet  flere  Afhandlinger  for  Provsten,  mente  denne, 
-at  det  var  bedst,  at  Andersen  søgte  Uddannelse 
som  Præst  og  raadede  ham  til  at  søge  denne  Ud¬ 
dannelse  ved  AugsburgSeminarium  i  Marshall,  Wis., 
til  hvis  Lærere  han  medgav  ham  et  Anbefalings¬ 
brev.  Ved  Afskeden  sagde  Provsten  til  Andersen: 
„Dersom  De  nu  ikke  kan  blive  optaget  paa  Augs- 
burg,  vil  jeg  raade  Dem  til  at  henvende  Dem  til 
den  episkopale  Kirke;  der  er  jeg  vis  paa,  at  man 
vil  tage  imod  Dem.” 

Som  allerede  nævnt,  var  Provst  Vahl  en  af 
de  Præster  i  Danmark,  der  tidligst  henledte  den 
danske  Kirkes  Opmærksomhed  paa  Nødvendighe¬ 
den  af  at  missionere  blandt  Danske  i  Udlandet, 
ligesom  vi  ved,  at  det  var  ham  der  søg¬ 
te  og  fik  Oplysning  om  den  kirkelige  Til¬ 
stand  blandt  Danske  i  Amerika.  Hvorfor 
blev  denne  Mand  ikke  Medlem  af  „Ud- 

valget  til  Evangeliets  Fremme  i  Nord-Am  erika’’, 
ja  hvorfor  dog  ikke? — Og  hvorfor  henviste  Provst 
Vahl  ikke  den,  der  søgte  Raad  hos  ham  angaaende 
Amerika,  til  dette  Udvalg?  Af  Uvidenhed  om  dets 
Tilværelse  kan  det  ikke  have  været.  —  A.  M. 
Andersen  rejste  til  Amerika  i  Forsommeren  1872 
og  fik  Arbejde  paa  Rock  Prairie,  Wis.  Om  Efter- 
aaret  1872,  blev  han  optaget  paa  Augsburg  Se¬ 
minarium,  der  fra  nu  af  havde  sit  Hjem  i  Minne¬ 
apolis,  Minn.  En  af  Præsterne  i  den  danske  Kir¬ 
ke  havde  raadet  ham  fra  at  rejse  til  Augsburg 
Skole.  Fra  en  anden  af  samme  Kirkes  Præster 
fik  han,  mens  han  studerede  ved  Seminariet,  Brev, 
at  naar  han  var  færdig,  havde  man.  Plads  for  ham 
i  den  danske  Kirke.  Han  fulgte  imidlertid  ingen 
af  disse  Vink.  A.  M.  Andersen  var  dog  hverken 
den  første  eller  eneste  danske  Student  ved  Augs¬ 
burg.  Vi  har  allerede  nævnt  R.  Andersen  og  H. 
N.  Thor.up  som  Studenter  ved  denne  Skole,  me¬ 
dens  den  var  i  Marshall,  Wis.  En  anden  dansk 
Mand,  der  senere  en  Tid  blev  Præst  i  den  danske 
Kirke,  S.  C.  Madsen,  havde  vist  ogsaa  en  Tid 
studeret  ved  Augsburg  Seminarium,  mens  Sko¬ 
len  var  i  Marshall,  Wis.  Foruden  disse  kan  næv¬ 
nes  som  Studenter  baade  fra  Marshall  og  Minne¬ 
apolis  Hans  Hansen  (født  1848)  fra  Præstø-Egnen 
paa  Sjælland.  H.  Hansen  kom  til  Amerika 
i  1865,  til  Minnesota,  hvor  en  Broder,  Niels 
Hansen,  boede  i  Minneapolis.  Hans  Han¬ 
sen  tog  ivrigt  fat  paa  Arbejdet,  tjente 
godt,  og  var  allerede  Ejer  af  et  Stykke  Land  i 
Minnesota  samt  en  Sum  Penge.  Ved  et  Besøg  hos 
sin  Broder  i  Minneapolis  fik  dennes  Hustru  ham 
med  i  Kirke  hos  Pastor  O.  Poulsen,  den  Mand, 

det  nok  særlig  skyldes,  at  Augsburg  Seminarium 
kom  til  Minneapolis.  Ved  Pastor  Poulsens  Præ¬ 
diken  blev  H.  Hansen  alvorlig  kristelig  vakt  og 
besluttede  nu  at  uddanne  sig  til  Præst.  22  Aar 
gammel  tog  han  saa  til  Augsburg  Seminarium, 
hvor  han  studerede  i  4  Aar,  til  han  i  1874  blev 
ordineret.  H.  Hansen  har  vist  ogsaa  studeret  en 
Tid  ved  „University  of  Minnesota”  i  Minneapolis. 

Samtidig  med  H.  Hansen  og  A.  M.  Andersen 
studerede  Niels  Madsen  (født  1843)  fra  Møen  — 
paa  Augsburg  Seminarium,  først  i  Marshall,  si¬ 
den  i  Minneapolis. 

Foruden  H.  Hansen,  Niels  Madsen  og  A.  M. 
Andersen  kom  der  i  Efteraaret  1872  en  fjerde  ung 
dansk  Mand  til  Augsburg  Seminarium,  nemlig 
H.  P.  Berthelsen  fra  Falster  (født  1846),  der  kom 
hertil  fra  Sheffield,  111. ,  en  af  de  danske  Nybyg¬ 
der,  hvor  C.  L.  Clausen  prædikede  for  sine  Lands¬ 
mænd.  I  1873  kom  en  femte  dansk  ung  Mand  til 
Augsburg  Seminarium,  nemlig  M.  C.  Hansen 
Rohe  fra  Pastor  R.  Andersens  Hjemegn  paa  Fyn 
og  fra  en  vakt  Kreds  der. 

Det  anførte,  som  vi  siden  skal  komme  tilbage 
til  i  en  anden  Sammenhæng,  er  mer  end  tilstræk¬ 
kelig  til  at  vise,  at  der  var  fuldt  saa  mange  danske 
Præster  og  Menigheder  uden  for  „Kirkelig  Mis¬ 
sionsforening”  og  dennes  Afløser  „Den  danske 
evang.-luth.  Kirke  i  Amerika”,  som  der  var  inden 
for  og  i  Forbindelse  med  denne.  Ud  fra  denne 
Kendsgerning  er  det  et  noget  underligt  Lys,  der 
falder  over  Mødet  i  Racine,  Wis.,  i  Juni  1874, 
hvor  nogle  faa  Præster,  af  hvilke  nogle  næppe  var 
kommen  til  Amerika,  førend  de  uden  videre  kal¬ 
der  sig  selv  „Den  danske  Kirke  i  Amerika”.  Men 

der  er  ogsaa  noget  andet,  der  falder  Lys  over, 
idet  vi  ser  de  forholdsvis  mange  unge  danske 
Mænd  som  Studenter  ved  Augsburg  Seminarium, 
og  det  er,  at  det  var  saa  langt  fra,  at  Konferencen 
(godvillig  vilde  opgive  Missionen  blandt  Danske, 
at  den  endog  nu  som  aldrig  før  rustede  sig  til  den, 
trods  alle  Udvalg,  Protester  osv.  i  og  fra  Danmark. 
Forskellen  fra  Missionen  i  Fortiden  er  kun  den, 
at  fra  nu  af  skal  Missionen  blandt  Danske  særlig 
drives  af  danske  Præster,  som  ikke  blot  er  ud¬ 
dannede  og  ordinerede  i  Konferencen,  men  ogsaa 
istaar  i  denne  som  Medlemmer.  Men  det,  som  det 
særlig  er  os  om  at  gøre  her,  er  at  vise,  at  der 
saaledes  fra  begge  Sider  er  sørget  for,  at  Splittel¬ 
sen  i  den  danske  Mission  i  Amerika  skal  blive  ved 
og  strække  sig  saa  dybt  som  muligt  og  saa  vidt 
som  muligt.  Og  det  sørgeligste  ved  Sagen,  set  fra 
den  Side,  er,  at  det  er  danske  Kristne,  der  ar¬ 
bejder  paa  begge  Sider,  ikke  for  at  se,  hvor  me¬ 
get,  de,  trods  al  Forskellighed  i  mange  og  vigtige 
Stykker,  har  til  Fælles,  men  derimod  ensidig  fæ¬ 
ster  Blikket  paa  det,  der  skiller  dem  ad.  Fra  en 
anden  Side  set  kan  den  lutherske  Kristen  kun  glæ¬ 
de  sig  over,  at  Konferencen  —  som  vi  jo  her  sær¬ 
lig  har  med  at  gøre  —  holdt  ubrødeligt  fast  ved 
det  lutherske  Skriftprincip  og  den  bibelske  Sa¬ 
liggørelsens  Orden  og  trofast  indpræntede  disse  i 
unge  Mænd,  der  uddannes  til  Præster.  Thi  det 
skal  nok  vise  sig,  hvordan  man  end  vil  ende  og 
vende  det,  at  med  den  hellige  Skrift,  agtet  og 
brugt  som  hellig  Skrift,  staar  og  falder  ikke  blot 
den  kristne  Bekendelse,  men  ogsaa  den  kristne 
Tro  og  Kirke.  Og  man  kan  kun  beklage  den  Kort¬ 
synethed  og  Uforstand,  som  ikke  kunde  og  vilde 

se  dette.  Og  Skylden  herfor  maa  ganske  særlig 
falde  paa  dem,  der  stod  som  Ledere  paa  Missi¬ 
onsmarken  —  og  ikke  i  Folkekirken  i  Danmark, 
som  de  talte  saa  meget  om. 

Nu,  men  for  at  se,  at  det  var  fra  begge  Si¬ 
der,  at  man  sørgede  for,  at  Splittelsens  Arbejde 
kunde  blive  fortsat,  maa  vi  gøre  en  Afstikker  til 
Danmark. 


X. 

To  Skoler  for  amerikanske  Præster 
i  Danmark. 

De  to  første  af  Udvalgets  Udsendinge  til  Ame¬ 
rika  havde,  som  vi  alt  har  set,  besøgt  danske  Høj¬ 
skoler,  idet  A.  S.  Nielsen  en  Tid  havde  været 
Elev  paa  Testrup  Højskole  ved  Aarhus,  men  el¬ 
lers  faaet  sin  Uddannelse  i  Livets  Skole  og  ad 
praktisk  Vej.  R.Andersen  havde  været  Elev  paa  Høj¬ 
skolen  i  Ryslinge,  der  til  en  Tid  gik  i  Indre  Missions 
Retning,  og  for  Joh.  Clausens  -Skyld  fik  ikke  faa 
Elever  fra  Indre  Missions  Kredse  i  Landet ;  men 
efterhaanden  gik  Højskolen  saavel  som  Pastor 
Clausen  mere  i  grundtvigsk  Retning.  Men  R.  An¬ 
dersen  gik  ikke  blot  paa  Højskolen  i  Ryslinge  men 
iblev  i  et  Par  Aars  Tid  undervist  af  Pastor  Clau¬ 
sen  med  det  Formaal  for  Øje :  at  gaa  ud  som  Mis¬ 
sionær  blandt  Hedningerne,  indtil  saa  Spørgs- 
maalet  om  at  sende  Mænd  til  Amerika  som  Præ¬ 
ster  kom  op,  og  han  mente,  at  det  var  den  Vej, 
han  burde  gaa. 

Men  ogsaa  efter  Andersens  Bortrejse  var  der 
unge  Mænd,  der  fik  theologisk  Undervisning  ved 
Skolen  i  Ryslinge  og  siden  kom  til  Amerika  som 
Præster  i  den  danske  Kirke  i  Amerika,  Af  saa- 
danne  kan  her  nævnes  J.  P.  Lillesø,  der  kom  til 
Amerika  i  Efteraaret  1874,  samt  H.  J.  Pedersen* 

1875.  Begge  blev  Præster  i  Michigan,  Lillesø  i 
Muskegon  og  Pedersen  i  Gowen.  Ryslinge  blev 
imidlertid  ikke,  som  man  maaske  havde  ventet, 
den  amerikanske  Præsteskole  i  Danmark.  Med 
Pastor  Glansens  Forflyttelse  til  Nørre-Lyndelse  i 
1877,  sluttede  dens  Virksomhed. 

Derimod  var  der  en  anden  Højskole  i  Dan¬ 
mark,  der  gennem  ikke  saa  faa  Aar  tillige  var 
amerikansk  Præsteskole,  nemlig  Askov  ved  Vejen 
Station,  Jylland,  Fortsættelsen  af  Rødding  Høj¬ 
skole,  den  første  Højskole  i  Danmark  (fra  1844). 
Det  sagte  maa  dog  forstaas  derhen,  at  Askov  Høj¬ 
skole  for  en  Tid  gav  Plads  for  unge  Mænd,  som 
tænkte  paa  at  gaa  til  Amerika  som  Præster.  Saa 
vidt  jeg  har  kunnet  udfinde,  skyldes  det  særlig 
„Udvalget ”s  Formand,  Dr.  L.  Helveg  i  Odense, 
at  der  fra  og  med  Efteraaret  1872,  Grundtvigs 
Dødsaar,  oprettedes  en  saadan  Skole  i  Askov.  Det 
var  naturligvis  saa  Hensigten,  at  de  amerikanske 
Præste-Emner  paa  Højskolen  skulde  paavirkes  i 
folkelig  Retning  samtidig  med  deres  særlige  Ud¬ 
dannelse  til  Præster.  Skolen  begyndte  med  den 
unge  theologiske  Kandidat  P.  Riemann  som  Præ- 
stelærer  og  Jens  Pedersen  fra  Sjælland  samt  O. 
L.  Kirkeberg  fra  Valders,  Norge,  som  Studenter. 
Skolen  fortsattes  med  Riemann  som  Lærer  i  to 
Aar,  til  de  nævnte  Kandidater,  som  tidligere  om¬ 
talt,  udsendtes  til  Amerika,  hvor  J.  Pedersen  blev 
ordineret  til  Præst  i  Luck,  Wis.,  og  O.  L.  Kirke¬ 
berg  til  Indianapolis,  Ind.  Saa  vidt  jeg  ved,  er  P. 
Riemann  den  eneste  særlige  Lærer,  Præsteskolen  i 
Askov  hiar  haft,  senere  besørgedes  Undervisningen 
af  Højskolens  Lærere,  Schrøder  og  Nutzhorn,  der 
begge  var  theologiske  Kandidater.  Fra  1872  til 


102 


1887,  da  Præsteskolen  i  West  Denmark,  Wis.,  be¬ 
gyndte  sin  Virksomhed,  har  Skolen  i  Askov  haft 
ea.  18  Præsteelever,  som  senere  kom  til  Amerika. 
Der  var  nok  nogle  flere,  men  de  blev  trætte,  før 
de  blev  færdige.  Nogle  af  disse  18  fik  dog  en  be¬ 
tydelig  Del  af  deres  Uddannelse  i  København,  hvor 
det  senere  Udvalg  tik  theologiske  Kandidater  til  at 
være  Lærere  for  vordende  amerikanske  Præster. 
Mange  af  Askov-Præsterne  var  naturligvis  tidligere 
Højskoleelever,  enten  fra  Danmark  eller  Amerika. 
Da  Undervisningen  senere  for  det  meste  blev  i 
København,  var  der  ikke  saa  faa  unge  Mænd  fra 
Indre  Missions  Kredse,  som  blev  uddannet  til  Præ¬ 
ster  i  Amerika. 

Angaaende  selve  Uddannelsen,  som  nævnte 
Skole  kunde  yde,  skal  jeg  ikke  nærmere  udtale 
mig,  men  kun  gøre  den  almindelige  Bemærkning, 
at  den  var  og  maatte  være  saa  vidt  mulig  fjernet 
fra  amerikanske  Forhold,  hvorunder  de  vordende 
Præster  siden  skulde  arbejde,  og  det  var  naturlig¬ 
vis  en  slem  Fejl.  Derimod  vilde  det  være  urigtigt 
at  paastaa,  at  den  gik  i  ensidig  grundtvigsk  Ret¬ 
ning,  saa  vidt  jeg  kender  til  den. 

En  tredie  Præsteskole  i  Danmark,  der  burde 
være  gaaet  i  Spidsen  med  at  uddanne  og  udsende 
Arbejdere  til  den  danske  Missionsmark  i  Ame¬ 
rika,  nemlig  Københavns  Universitet,  holdt  sig 
fornemt  tilbage.  Af  dens  Professorer  var  H.  N. 
Clausen  med  til  at  give  sit  Votum  angaaende 
Grundtvigianismens  Forhold  til  den  danske  Fol¬ 
kekirke,  som  alt  nævnt.  Senere  blev  Professorerne 
P.  Madsen  og  Fr.  Nielsen  Medlemmer  af  det  kø¬ 
benhavnske  Udvalg,  som  afløste  det  fynske.  Af 
theologiske  Kandidater  fra  Universitetet  var  der. 

saa  vidt  jeg  har  kunnet  udfinde,  fra  1873  til  1893 
kun  6,  siger  og  skriver  seks,  der  fandt  Vej  til 
Amerika  som  Præster  i  den  danske  Kirke,  og  de 
fleste  af  disse  blev  her  kun  de  fordrede  5  Aar.  Den, 
der  blev  her  længst,  Th.  Helveg,  blev  i  14  Aar. 

Dette  er  meget  beklageligt  forekommer  det  mig, 
maaske  mest  for  deres  egen  Skyld.  Selv  om  de 
var  nok  saa  dygtige  og  virksomme  Mænd,  arbej¬ 
dede  de  dog  altid  med  Danmark  i  Biaghaanden, 
og  nogle  af  dem  lod  ikke  være  med  at  udtale  dette 
ved  Lejlighed.  Og  om  nogle,  eller  da  enkelte  af 
dem,  var  med  til  at  drive  det  lille  danske  Sam¬ 
fund  stærkt  frem  i  grundtvigsk  Retning,  som  de 
vistnok  var,  saa  blev  de  ikke  i  Amerika  og  tog 
Følgerne  deraf. 

Men  alt  i  alt  var  de  theologiske  Kandidater, 
som  var  i  Amerika  før  1893,  dygtige  og  elskelige 
Mænd.  Og  deres  Nærværelse  i  Amerika  bidrog 
svært  til  at  afstive  den  Illusion,  som  mange  levede 
sig  ind  i  fra.  1874,  at  den  danske  Kirke  i  Amerika, 
var  Moderkirkens  ægte  Datter,  medens  Sandheden 
dog  vel  er  den,  at  en  dansk  theologisk  Kandidat 
lige  saa  vel  kunde  rejse  ud  som  Missionær  blandt 
Tyrkerne  —  som  en  af  dem  jo  i  sin  Tid  gjorde  — 
uden  enten  at  tabe  sin  Anerkendelse  som  theolo¬ 
gisk  Kandidat,  eller  hans  dermed  følgende  Ancien¬ 
nitet,  og  uden  at  dermed  Missionen  blandt  Tyr¬ 
kerne  var  anerkendt  som  en  ægte  Datter  af  den 
danske  Folkekirke. 

Foruden  de  Elever,  som  kom  fra  de  nævnte 
Præsteskoler  i  Danmark,  var  der,  efter  at  de  theo¬ 
logiske  Kandidater  kom  her  over  til  Amerika,  en¬ 
kelte  unge  Mænd,  som  fik  deres  Uddannelse  til 
Præst  hos  dem,  saaledes  f.  Eks.  hos  Rosenstand 

—  Lars  Hansen,  og  hos  J.  A.  Hejberg  —  -Jens 
Jensen.  Ligeledes  har  enkelte  gaaet  i  Skole  hos 
Pastor  N.  Thomsen  og  endnu  senere  paa  Højsko¬ 
len  i  Elk  Horn,  la.  Men  sin  væsentligste  Tilfør¬ 
sel  af  Arbejdere  fik  den  danske  Kirke  fra  Dan¬ 
mark.  Kun  forholdsvis  faa  af  dens  Arbejdere 
havde  gaaet  paa  norske  (og  tyske)  Skoler  i  Ame¬ 
rika.  Man  ønskede  kun  saadanne  Arbejdere,  som 
var  kendt  med  „dansk  Aandsliv”,  som  man  ud¬ 
trykte  sig,  og  dette  Udtryk  forstod  man  naturlig¬ 
vis  paa  sin  egen  Maade,  nemlig  det  grundtvigske 
Højskole-  og  Kirkeliv  i  Danmark. 

DEN  FØRSTE  SKOLE  I  ELK  HORN. 


XI. 

De  danske  Præster  i  Konferencen. 

Som  vi  tidligere  gentagende  har  bemærket^ 
var  det  de  norsk-lutherske  Præster,  baade  i  Sy¬ 
noden  og  Konferencen,  der  fra  først  laf  tog  sig  af 
Missionen  blandt  de  indvandrede  Danske,  som  ikke 
enten  var  Baptister  eller  Methodister.  Og  navnlig 
var  det  Konferencens  Præster,  som  baade  skrev 
til  Danmark  efter  danske  Arbejdere,  og  som  vel¬ 
villig  oplod  deres  danske  Menigheder  for  disse, 
da  de  endelig  kom  til  Amerika.  At  de  norske 
Præsters  Forhold  til  de  danske  Arbejdere  blev  et 
andet,  da  disse  tydeligt  havde  vist,  at  de  hældede 
til  den  grundtvigske  Anskuelse  kan  man,  ifølge 
Sagens  Natur,  kun  finde  baade  rimeligt  og  for¬ 
klarligt.  Og  at  det  ingenlunde  var  de  norske  Præ¬ 
sters  Hensigt,  godvilligt  at  overlade  Missionen 
blandt  Danske  i  Amerika  til  den  danske  Kirke, 
kan  man  kun  finde  i  sin  Orden,  selv  om  den  dan¬ 
ske  Kirkes  Præster  ansaa  det  for  en  selvfølgelig 
Sag,  at  de  havde  Eneret  til  denne  Mission,  og  det 
gjorde  de.  De  danske  Præster  var  villige  til  at 
indrømme,  at  de  norske  Præster  var  de  første  lu¬ 
therske  Missionærer  blandt  Danske  her  i  Landet. 

I  „Kirkelig  Samler”  6te  Aarg.  Side  377,  siger  de 
danske  Præster  Hejberg,  Dan  og  Holm:  „De  første, 
som  tog  sig  af  vore  Landsmænds  aandelige  Nød, 

var  norske  lutherske  Præster,  —  og  det  skal  de 
have  Tak  for;  meget  kunde  de  ikke  magte  ved 
Siden  af  deres  egen,  ofte  meget  besværlige  Ger¬ 
ning,  men  hvad  de  udrettede,  blev  udrettet  i  god 
Tro  og  ud  af  en  ærlig  Vilje  efter  at  hjælpe  Bro¬ 
derfolket  i  dets  Kirkenød.”  De  anførte  Ord  af 
den  danske  Kirkes  Organ  staar  som  Indledning  til 
en  dokumenteret  Anklage  imod  den  norske  Konfe¬ 
rence,  og  da  ganske  særlig  imod  Pastor  Vilh.  Beck, 
fordi  han  ved  at  sende  unge  Mænd  med  Anbefaling 
til  Konferencens  Skole  og  ved  sine  Breve  til  Kon¬ 
ferencens  Præster  havde  modarbejdet  den  danske 
Mission  i  Amerika.  Med  andre  Ord:  Det  var  slemt 
nok,  at  Konferencen,  som  de  mente,  modarbejdede 
dem,  men  dobbelt  galt,  at  de  heri  fik  Støtte  fra 
Indre  Mission  i  Danmark. 

Som  vi  har  set,  havde  Provst  Vahl  jo  allerede 
tidligere  gjort  sig  skyldig  i  den  Brøde  at  sende 
unge  Mænd  til  Amerika,  uden  om  Udvalget. 

Sagen  er  den,  at  efterhaanden  som  det  viste 
sig,  at  de,  der  i  Danmark  søgte  Uddannelse  til  at 
blive  amerikanske  Præster,  blev  henviste  til  en 
grundtvigsk  Højskole  og  udsat  for  grundtvigsk 
Paa virkning  udelukkende,  tog  man  fra  Indre  Mis¬ 
sions  Side  Ordet  for,  at  det  ikke  var  Ret  at  over¬ 
lade  Missionen  i  Amerika  til  Grundtvigianerne, 
da  det  jo  vitterligt  var  fra  Indre  Missions  Side, 
der  først  blev  blæst  til  Lyd  for  denne  Sag.  Al¬ 
lerede  i  1874  tog  „Monitor”,  som  vi  jo  kender  fra 
tidligere  Tid,  i  „Indre  Missions  Tidende”  Ordet 
for,  at  man  ikke  skulde  lade  Grundtvigianerne 
være  ene  om  denne  vigtige  Sag.  Dette  førte  saa 
til,  at  man  fra  Indre  Missions  Side  gjorde  følgende. 
I  1875  blev  Lærer  N.  M.  Hansen  („Monitor”)  sendt 

som  Præst  og  Skolelærer  til  en  Kreds  af  Indre  Mis¬ 
sions  Folk  i  Denmark,  New  Brunswick,  Canada, 
hvor  han,  efter  at  være  bleven  ordineret  af  Epi- 
skopalkirken,  arbejdede  blandt  sine  Landsmænd 
i  mange  Aar.  Pastor  Joh.  Clausen,  der  paa  Grund 
af  sin  Hælden  til  den  grundtvigske  Retning  var 
bleven  noget  skilt  fra  sin  Ungdomsven,  Vilh. 
Beck,  henvendte  sig  sammen  med  en  anden  af  Ud¬ 
valgets  Medlemmer,  Pastor  Strøm,  i  Marslev,  til 
Beck  med  Spørgsmaal  om :  om  ikke  Udvalget  og 
Indre  Mission  kunde  arbejde  sammen  i  den  ameri¬ 
kanske  Missions  Sag.  Pastor  Vilh.  Beck  erklærede 
sig  villig  til  at  forhandle  med  Udvalget  herom, 
og  paa  et  senere  Møde  i  Odense  medPast.  Joh.Olausen 
Pastor  Joh.  Møller  og  Dr.  Ludvig  Helveg  erklæ¬ 
rede  Vilh.  Beck,  at  han  vilde  gaa  ind  paa  fælles 
Arbejde  mellem  Indre  Mission  og  Udvalget  paa 
følgende  to  Betingelser:  1)  At  Udvalget  gik  ind 
paa,  at  ogsaa  Ikke-Grundtvigianere  skulde  kunne 
udsendes  som  Præster  til  Amerika,  og  2)  At  Ud¬ 
valget  skulde  forøges  med  to  nye  Medlemmer,  af 
hvilke  Vilh.  Beck  skulde  være  den  ene.  Og  navn¬ 
lig  skulde  Udvalget  offentliggøre  Punkt  1  i  „Indre 
Missions  Tidende”.  Præsterne  Joh.  Clausen  og 
Joh.  Møller  var  villig  til  at  £aa  ind  paa  de  nævnte 
Betingelser,  som  Vilh.  Beck  fastholdt  som  de 
eneste,  hvorpaa  det  var  muligt  at  faa  Indre  Mis¬ 
sion  med  sig  ind  i  denne  Sag.  Men  Dr.  Helveg 
vilde  ikke  gaa  med  paa  dem.  Vilh.  Beck  slutter 
denne  Del  af  sin  Beretning  med  at  sige :  „Altsaa 
er  den  Vej  lukket  for  de  Mænd,  som  den  indre 
Mission  vil  sende  til  vore  Landsmænd  i  Amerika ; 
saa  valgte  jeg  den  anden,  at  gaa  gennem  de  dansk- 
norske  Præster,  hvor  jeg  vidste,  at  Vejen  var  helt 

<og  fuldt  aaben.”  (Anført  efter  „Kirkelig  Samler”, 
7de  Aarg.  Side  142). 

Men  altsa'a:  den  norsk-danske  Konference  vil¬ 
de  og  kunde  ikke  overlade  Missionen  blandt  Dan¬ 
ske  til  Præsterne  i  den  danske  Kirke,  og  Indre 
(Mission  i  Danmark  var  uvillig  til  at  lade  Ud¬ 
valget  være  ene  om  at  sende  danske  Præster  til 
Amerika.  Unge  Mænd  fra  den  Side,  som  attraaede 
sat  blive  Præster  blandt  deres  Landsmænd  i  Ameri¬ 
ka,  gik  derfor  ind  paa  Augsburg  Seminarium  som 
Studenter.  Efter  fuldendt  Uddannelse  og  Ordina¬ 
tion  sluttede  de  sig  saa  som  Præster  til  Konfe¬ 
rencen,  i  hvis  Blade  og  Aarsberetninger  de  omta¬ 
les  som  „de  danske  Brødre”. 

Saa  vidt  man  kan  se  af  Kilderne,  var  der  fra 
1872,  da  „Kirkelig  Missionsforening”  stiftedes,  til 
1884,  da  „det  danske  evangelisk-lutherske  Kirke¬ 
samfund”  dannedes,  ialt  10  unge  danske  Mænd, 
der  udgik  som  Graduenter  fra  Augsburg  Semina¬ 
rium  og  ordineredes  til  Præster  i  den  norsk-dan¬ 
ske  Konference.  Disse  anføres  her  efter  det  Aar, 
•de  ordineredes: 

1872:  II.  N.  Thorup. 

1874:  Niels  Madsen. 

1874:  H.  Hansen. 

1874:  A.  M.  Andersen. 

I  1877 :  M.  C.  Hansen  Rohe. 

1879:  H.  P.  Berthelsen. 

1881 :  G.  B.  Christiansen. 

1882 :  A.  Rasmussen. 

1883 :  Fr.  Jensen  Møller. 

1884 :  P.  J.  Øistergaard. 

De  blev  alle  Præster  i  danske  Menigheder.. 
Nogle  af  dem  havde  4 — 5  saadanne  at  betjene,,, 
enkelte  endog  flere.  Disse  Menigheder,  som  nu  ud¬ 
gør  nogle  af  den  forenede  danske  Kirkes  Me¬ 
nigheder,  fandtes  i  Staterne  Wisconsin,  Minneso¬ 
ta,  Iowa,  Nebraska  og  K ansas.  De  fleste  af  Menig¬ 
hederne  tilhørte  dog  ikke  Konferencen,  men  stod 
uafhængig  af  noget  Kirkesamfund.  Som  Regel 
sendtes  de  danske  Studenter  fra  Augsburg  Semi¬ 
narium  ud  at  prædike  i  danske  Settlementer  i 
Ferierne,  og  det  endte  gerne  med,  at  Kredsene- 
kaldte  dem  til  Præster,  saa  de  ofte  maatte  afbry¬ 
de  deres  Studier  før  Tiden  og  lade  sig  ordinere,, 
da  der  var  en  <stor  Arbejdsmark,  men  kun  faa  Ar¬ 
bejdere. 

Som  man  kunde  tænke,  vilde  Præsterne  i  den 
danske  Kirke  ikke  se  med  milde  Blikke  paa  disse 
Medarbejdere  paa  den  danske  Missionsmark  i 
Amerika.  Det  kneb  da  navnlig  for  Pastor  Jakob 
Holm,  Redaktør  af  „Kirkelig  Samler  7  1876 — 81,. 
at  indrømme,  at  den,  der  stod  uden  Forbindelse 
med  den  danske  Kirke  i  Amerika,  kunde  være 
„dansk  Præst.”  Hans  Mening  desangaaende  kommer 
temmelig  tydeligt  frem  i  følgende  Udtalelse,  som 
findes  i  „Kirkelig  Samler”  1879,  Side  377 :  „Det 
er  nemlig  i  mine  Øjne  en  grov  Tilsnigelse,  ja  en 
ligefrem  Usandhed,  naar  en  Mand  kalder  sig^ 
„Dansk  Præst”,  blot  fordi  han  er  født  i  Danmark, 
men  ellers  ikke  staar  i  nogen  levende  Forbindelse 
med  Den  Danske  Menighed,  er  hverken  anerkendt 
eller  udsendt  af  den;  selv  om  ogsaa  Vedkommen¬ 
de  har  kirkelig  Anerkendelse  af  en  anden  Afde¬ 
ling  af  den  Evang.  Luth.  Kirke,  saa  klarer  det 
heller  ikke  Sagen,  naar  dette  Samfund  heller  ikke 


110 


staar  i  Forbindelse  med  vor  Moderkirke,  endsige 
har  nogen  som  helst  Anerkendelse  af  den,  og  det 
har  som  bekendt  hverken  den  norske  Synode  eller 
Konferentse  her  i  Landet,  og  ville  næppe  faa  en 
saadan,  om  de  søgte  derom,  ikke  engang  den  Nor¬ 
ske  Statskirke  har  givet  disse  Samfund  nogen  kir¬ 
kelig  Anerkendelse.  Og  det,  at  en  saadan  Mand 
lader  sig  kalde  til  at  betjene  Danske  Folk,  gør 
heller  ikke  til  Dansk  Præst,  især  naar  man  ser, 
hvorledes  den  Slags  Præster,  som  Synoden  og 
Konferentsen  byder  vort  Folk,  ligefrem  lægger 
an  paa  at  rive  dem  løis  fra  den  levende  Forbindel¬ 
se  med  deres  Moderkirke  ”. 

Som  man  heraf  vil  se,  har  Navneforandringen 
af  27de  Juni  1874  baaret  Frugt,  saa  det  forslaar 
noget !  Det  vil  dog  vist  forekomme  en  Nutidslæser 
af  de  anførte  Ord,  at  det  er  deres  Forfatter,  der 
gør  sig  skyldig  i  “grov  Tilsnigelse  ”,  idet  han 
uden  videre  gaar  ud  fra,  at  den  danske  Kirke  i 
Amerika  er  „den  levende  Forbindelse  med  Moder- 
kirken”,  hvori  alle  maa  staa,  der  vil  have  Ad¬ 
komst  til  med  nogen  Ret  at  hedde  og  være  „Dansk 
Præst”.  Medens  Sandheden  jo  dog  er  den,  at  „vor 
Moderkirke”,  „den  danske  Folkekirke”,  som  saa¬ 
dan  ikke  havde  det  allerfjærneste  med  den  danske 
Kirke  i  Amerika  at  gøre,  og  vistnok  meget  vilde 
frabede  sig  at  have  det.  Det  ser  næsten  ud  som  en 
Skæbnens  Ironi  over  Pastor  Jak.  Holm,  hvad  der 
staar  at  læse  i  et  Omrids  af  hans  Levnet  i  den  ny¬ 
este  danske  Præstehistorie :  „Entlediget  16.  Juni 

1876  for  at  blive  Præst  for  St.  Stephans  og  St. 
Michaels  Menigheder  i  Chieago.  Erholdt  20.  Juli 

1877  kongelig  Anerkendelse  som  Præst  i  Folkekir¬ 
ken.”  (Se  Hauch-Fausbøll :  „Danmarks  Præstehi- 


111 

storie”  1884 — 1911,  2det  Bind,  Side  314).  Men  alt- 
saa:  Pastor  Jakob  Piolm  kunde  ikke  være  Præst  i 
Chicago  for  den  danske  Kirkes  Menigheder  og 
samtidig  være  Præst  i  den  danske  Folkekirke  — 
uden  speciel  kongelig  Anerkendelse!  Og  følgelig 
var  det  hin  kongelige  Tilladelse,  der  for  hans  Ved¬ 
kommende  var  den  „levende  Forbindelse”  med 
Folkekirken  i  Danmark. 

Idet  vi  nu  vender  tilbage  til  de  danske  Præ¬ 
ster  i  Konferencen,  maa  vi  dvæle  lidt  ved  et  af 
deres  Fællesforetagender. 


XII. 


Dansk  luthersk  Kirkeblad  1877. 


Oktober  1872  udkom  det  første  Nummer  af 
„Kirkelig  Samler  —  til  kristelig  og  folke¬ 
lig  Oplysning  og  Opbyggelse  paa  Troens 
Grund”  —  Udgivet  af  „Kirkelig  Missions¬ 
forening”  —  Redigeret  af  Adam  Dan.  Bladet  var 
trykt  i  „Amerikas”  Trykkeri  i  Chicago. 

August  1877  udkom  første  Nummer  af  „Dansk 
luthersk  Kirkeblad”.  Udgivet  af  De  danske  Præ¬ 
ster  i  Konferencen  for  den  norsk-danske  evange¬ 
lisk  lutherske  Kirke  i  Amerika.  Redigeret  af  Pa¬ 
stor  A.  M.  Andersen,  Racine,  Wis.  Bladet  var 
trykt  i  „Folkets  Avis”s  Trykkeri,  Raeine,  Wis. 
Der  er  ingen  Tvivl  om,  at  der  er  en  vis  Forbindel¬ 
se  mellem  disse  to  Kirkeblade  ogsaa  ud  over  dette, 
at  de  begge  blev  udgivne  af  en  Forening 
af  danske  Præster,  og  at  Bladenes  Redak¬ 
tører  var  danske  Præster  i  den  samme  By. 
Det  er  aabenbart,  at  det  er  „Kirkelig  Sam¬ 
ler”,  der  har  fremkaldt  „Dansk  luthersk 
Kirkeblad”,  og  det  sidste  er  altsaa  paa  sin  Maa- 
de  et  Vidnesbyrd  om  det  førstes  Betydning  i  den 
danske  Mission  i  Amerika.  Det  er  mig  ikke  be¬ 
kendt,  at  der  gik  nogen  lang  Raadslagning  forud 
for  „Kirkelig  Samlers”  Fremkomst,  eller  at  Ud¬ 
valget  havde  tilskyndet  til  at  udgive  et  saadant 

Blad.  Initiativet  dertil  fremkom  ganske  vist  i  Ame¬ 
rika.  Derimod  fremkom  „Dansk  luthersk  Kirke- 
blad”  ifølge  Raadslagning  inden  for  Konferencen 
og  med  dette  Samfunds  Sanktion.  Ifølge  Konferen¬ 
cens  Aarsberetning  for  1877  blev  der  ved  dets 
Aarsmøde  indgivet  og  bifaldet  følgende  Andragen¬ 
de  angaaende  denne  Sag:  „I  Erkendelse  af  den 
store  Fare,  der  truer  vore  danske  Brødre  fra  den 
om  sig  gribende  Grundtvigianisme,  som  gennem 
kirkelige  Skrifter  og  Præsternes  offentlige  Praxis 
stræber  at  indsmugle  i  Folket  den  Forestilling, 
at  dens  Talemaader  er  den  dansk  lutherske  Fol¬ 
kekirkes  Lære,  og  tillige  i  Betragtning  af  den  for- 
haanden  værende  Trang  til  et  dansk  luthersk 
Opbyggelsesblad  —  andrager  den  østlige  Distrikts- 
konference,  som  nu  tæller  de  fleste  danske  Præ¬ 
ster  og  Menigheder,  den  ærværdige  Konference 
om,  at  der  maa  træffes  Fortøjning  til  Grundlæggel¬ 
sen  af  et  Organ,  hvori  Samfundets  Præster  og 
Menigheder  kunde  modarbejde  de  grundtvigian¬ 
ske  Indflydelser,  dels  gennem  opbyggelige  Be¬ 
tragtninger  og  dels  gennem  kritiske  Bedømmel¬ 
ser.”  Dette  Andragende  bevilgedes  paa  den  Be¬ 
tingelse,  at  det  paatænkte  danske  Blads  Redak¬ 
tør  skulde  være  ansvarlig  for  Bladets  Indhold  over 
for  Konferencen.  „Dansk  luthersk  Kirkeblad”  ud¬ 
kom,  som  sagt,  i  August  1877.  Det  indledes  med 
et  temmelig  udførligt  Stykke  „Til  Læserne”,  hvori 
der  gøres  Rede  for  Bladets  Hensigt  og  Formaal. 
paa  en  rolig  og  besindig  Maade.  Sidst  i  Redegø¬ 
relsen  nævnes  “Kirkelig  Samler”.  Til  dem,  som 
maatte  mene,  at  det  var  et  luthersk  Kirkeblad,  vil 
Forfatteren  svare  ved  at  udtale  som  vor  Overbe¬ 
visning,  at  den  Aand  og  Retning,  som  hidtil  har 

raadet  i  „Kl.  Smi.”,  er  vel  dansk,  men  ikke  lu¬ 
thersk,  den  er  grundtvigsk;  og  derfor  kunne  vi, 
der  i  Grundtvigianismen  se  en  farlig  Afvigelse 
fra  den  lutherske  Kirke,  ikke  benytte  dette  Blad 
til  at  stille  den  Trang  til  et  dansk  luthersk  Kir¬ 
keblad,  som  findes  blandt  disse  vore  Landsmænd, 
som  Herren  har  betroet  os  til  at  virke  iblandt.” 

At  den  danske  Kirkes  Præster  skulde  være 
tilfredse  med  det  Billede  af  dem  og  deres  Færd, 
som  var  tegnet  i  ovenanførte  Andragende,  og  af 
„Kirkelig  Samler”  i  „Kirkebladets”  Forord,  var 
naturligvis  mer  end  man  med-  Rimelighed  kunde 
vente.  Og  at  den  Mand,  som  vel  havde  været 
virksom  ved  dette  Billedes  Udarbejdelse  samt 
skrevet  nævnte  Forord,  vilde  blive  taget  piaa  med 
bløde  Hænder,  var  næsten  utænkeligt. 

For  det  første  laa  der  nu,  mente  den  danske 
Kirkes  Præster,  en  særlig  Udfordring  deri,  at  Re¬ 
daktøren  for  „B.  1.  Kirkeblad”  var  Præst  for 
den  Menighed  i  Racine,  der  var  traadt  ud  fra 
Pastor  Dans  Menighed  og  erklæret,  at  han  førte 
falsk,  uluthersk  Lære.  (Se  K.  S.  6te  Aargang,  Si¬ 
de  379). 

Da  første  Nummer  af  „D.  1.  Kirkeblad”  var 
udkommet,  greb  Pastor  A.  S.  Nielsen  i  Cedar  Fails, 
der  ellers  ikke  var  meget  skrivende,  Pennen,  og 
skrev  „Et  Fredsord  til  den  norske  Konferences 
Præster  og  Lægfolk”  (Se  K.lS.5te  Aarg.,  Side  201 
—205),  et  venligt  og  godt  Ord,  hvori  han  søger  at 
vise,  iat  i  Virkeligheden  er  der  ingen  Grund  til 
Strid,  da  den  danske  Kirkes  Præster  og  Konferen¬ 
cen  har  samme  Bibel,  samme  Bekendelse,  samme 
Da  ab  og  Nadvere,  samme  Lære  om  Synd,  Forløs¬ 
ning  og  Forsoning,  osv.  Han  mener,  at  de,  som 

bekæmper  den  grundtvigske  Anskuelse  om  Troens 
Ord,  lider  af  Forgørelse.  Det  er  aabenbart  aldrig 
falden  Pastor  Nielsen  ind,  at  idet  han  opregner 
Ide  mange  og  grundvæsentlige  Ting,  hvori  han  er 
enig  med  Konferencen,  skriver  han  lige  saa  mange 
Anklager  imod  sig  selv,  at  han  undlod  at  slutte 
sig  til  det  Samfund,  hvori  han  i  1871  blev  ordine¬ 
ret.  At  han  ikke  gjorde  dette,  har  aabenbart  for¬ 
andret  den  danske  Missions  Historie  og  var  den 
indirekte  Aarsag  til,  at  bl.  a.  „Dansk  luthersk 
Krkeblad”  fremkom.  Men  han  kunde  ikke  se  det. 
At  Red.  af  „Kirkelig  Samler”  tog  anderledes  flot 
paa  den  Sag  end  Pastor  Nielsen,  kan  ses  af  hans 
Efterskrift  til  Nielsens  Stykke  i  „K.  S.”  Her  kom 
han  for  Skade  at  citere  lidt  forkert,  idet  han  an- 
anførte,  hvad  „D.  1.  K.”  havde  sagt  i  sit  Forord 
om  „K.  S.  ”  .  Han  maatte  i  et  andet  Nr.  rette  paa 
det.  For  at  vise,  at  der  slet  ingen  Trang  var  til  et 
saadant  Blad  som  „D.I.K.”,  roser  han  for  en  Gangs 
■Skyld  „Lutheraneren”  som  „et  meget  godt  Blad, 
det  vil  sige  for  dem,  som  deler  Konferencens  An¬ 
skuelser,  hvortil  jeg  ganske  vist  ikke  hører,  og 
hvad  Navnet  Dansk  angaar,  saa  er  det  kun  no¬ 
get,  Danskerne  skal  smøres  om  Munden  med,  osv., 
osv.”  For  Pastor  Holm  er  det  en  given  Sag,  at 
Dansk  og  Grundvigiansk  staar  og  falder  med  hin¬ 
anden. 

Det  er  ikke  Meningen  her  at  dvæle  udførligt 
ved,  hvad  de  to  Blade  i  Tidens  Løb  havde  at  sige 
om  hinanden;  det  vilde  blive  alt  for  vidtløftigt. 
Derimod  er  der  noget  andet  ved  dem,  som  vi  maa 
dvæle  ved,  og  det  er  deres  sammenholdende  Betyd¬ 
ning.  Skønt  Grundtvig  og  hans  Tilhængere  theo- 
retisk  gjorde  en  næsten  himmelvid  Forskel  paa 

det  mundtlige  og  det  skrevne  Ord,  saa  har  de  dog 
praktisk  forstaaet  at  bruge  det  skrevne  Ord  til 
at  gaa  deres  Ærinde.  Og  i  saa  Henseende  har 
„Kirkelig  Samler’”,  særlig  i  den  første  Tid,  haft 
en  meget  stor  Betydning,  og  var  nok  ellers  ikke1 
bleven  saa  meget  omtalt,  som  det  blev.  Og,  deres 
Theori  utro,  gav  den  danske  Kirkes  grundtvigske 
Præster  „Dansk  luthersk  Kirkeblad”  det  samme 
Vidnesbyrd  lige  fra  Begyndelsen  af. 

„D.  1.  K.”  fremhæver  i  sit  Forord,  at  der  er 
Trang  til  et  dansk  Kirkeblad,  og  aflægger  der¬ 
med,  skønt  maaske  ufrivilligt,  Vidnesbyrd  om,  at 
bortset  fra  Grundtvigianismen,  er  der  en  Forskel 
paa  dansk  og  norsk  Kristendomsopfattelse,  ogsaa 
blandt  dem,  der  er  enige  i  det  væsentlige,  og  at 
man  ikke  ukrænket  kan  lade  denne  Forskel  ude 
af  Betragtning.  Set  fra  denne  Side  er  „D.  1.  K.”' 
et  Vidnesbyrd  om  dansk  Selvstændighed,  der  er  al 
Ære  Værd,  selv  om  Konferencen  fra  først  af  vist¬ 
nok  saa  Sagen  fra  en  helt  anden  Side.  Dette  lille 
Blad  har  bevaret  de  danske  Præster  fra  at  blive 
norske  i  daarlig  Forstand  og  skærpet  Menighe¬ 
dernes  Bevidsthed  om,  at  de  var  danske. 

Og  set  fra  den  danske  Folkekirkes  Stand¬ 
punkt  forekommer  de/t  mig,  at  „D.  1.  Kirkeblad”' 
i  dets  første  Dage  var  en  mere  moderat  Repræsen¬ 
tant  for  Indre  Missions  Retning  end  f.  Eks.  „Kir¬ 
kelig  Samler”  for  den  mere  grundtvigske  Ret¬ 
ning  derhjemme.  Saadan  ser  det  ud  paa  Afstand. 


XIII. 


Konferencens  danske  Mission.  „Den  danske 
Missions-Komite." 


Medens  „Dansk  luthersk  Kirkeblad”  søgte  at 
holde  de  norske  Stridigheder  ude  af  Bladet,  lagde 
det  saa  meget  mere  Vægt  paa  den  danske  Mission, 
og  lagde  Eftertryk  paa  den  Kendsgerning,  at 
Konferencen  lige  fra  først  af  havde  optaget  „norsk¬ 
dansk”  i  sit  Navn  og  sat  Missionen  ogsaa  blandt 
Danske  paa  sit  Program.  Allerede  i  1875,  saa  vidt 
jeg  kan  se,  valgte  Konferencen  en  „dansk  Mis¬ 
sions-Komite”,  der  særlig  skulde  tage  sig  af  den 
danske  Mission,  samle  Bidrag  til  den  og  sørge  for 
Arbejdere  paa  nye  Pladser.  I  1877  bestod  denne 
Komite  af  følgende  Medlemmer:  Pastor  H.  Han¬ 
sen,  Omaha,  Kasserer ;  Hr.  M.  P.  Hansen,  Two 
Rivers,  Minn. ;  og  Pastor  A.  M.  Andersen,  For¬ 
mand.  Allerede  i  Nr.  3  af  „D.  1.  Kirkeblad”  mel¬ 
des  der,  at  den  danske  Mission  har  faaet  en  ny 
Arbejder  at  sende  til  Nebraska,  nemlig  Hr.  A. 
Jensen,  der  i  sin  Tid  studerede  ved  Augsburg  Se¬ 
minarium  uden  dog  at  opnaa  Ordination.  I  sam¬ 
me  Nr.  af  Bladet  berettes  om  M.  C.  Hansen  Rohes 
Ordination  til  Præst  for  to  danske  Menigheder  i 
Polk  Co.,  Wis.,  hvor  han  blev  Nabo  til  Past.  J.  Pe¬ 
dersen  af  den  danske  Kirke,  noget,  som  denne 
slet  ikke  var  saa  glad  ved.  (Se  „K.  Samler”  7de 
Aarg.,  Side  36  flg.).  Bidragene,  der  kom  ind  til 

den  danske  Mission,  blev  der  kvitteret  for  i  „D. 
1.  Kirkeblad”.  I  Bladets  Nr.  7  kvitterer  Pastor 

H.  Hansen  for  modtagne  $45.30.  De  fleste  Bidrag¬ 
ydere  var  fra  Nebraska.  I  Bladets  Nr.  10  kvit¬ 
teres  for  $61.53,  i  Nr.  11  for  $39.27  osv.,  osv.  Disse 
Bidrag  fra  fattige  Steder —  de  fleste  var  fra  Ne¬ 
braska  —  vidner  om,  at  Folket  havde  Hjerte  til 
at  yde,  selv  om  Græshopperne,  som  i  flere  Aar 
høstede,  hvad  Farmerne  saaede,  nylig  havde  væ¬ 
ret  slemme  ved  dem.  Saa  vidt  jeg  kan  se  af  Bla¬ 
det,  var  det  næsten  udelukkende  fra  Danske,  at 
Bidragene  til  den  danske  Mission  indkom.  (I  „D. 

I.  Kirkeblad”  for  5te  Aug.,  Side  46 — 47,  findes 
Redegørelse  for,  hvad  der  indkom  til  den  danske 
Mission  1877 — 80).  Den  danske  Mission  blev  ikke 
drevet  for  norske  Penge.  Derimod  gav  de  danske 
Menigheder  deres  Bidrag  til  Professorløn,  og  Bi¬ 
drag  til  trængende  danske  Studenter  ved  Augs- 
burg  Seminarium;  ogsaia  derom  bærer  „D.  1.  Kir¬ 
keblad”  Vidnesbyrd.  Der  findes  i  „D.  1.  Kirke¬ 
blad”,  2den  Aarg.,  Side  52,  en  lille  Note  under 
Teksten,  hvori  det  hedder :  „En  dansk  luthersk  Me¬ 
nighed  i  Nebraska  henvendte  sig  dengang  (d:  Græs- 
hoppeaarene)  til  det  fynske  Udvalg  om  Hjælp.  Men 
Udvalget  svarede,  at  det  havde  nok  med  at  hjælpe 
sine  egne.”  —  Hvilken  Menighed  i  Nebraska  her  er 
Tale  om,  ved  jeg  ikke,  og  det  kan  ogsaa  være  det 
samme. 

Det  er  nu  paa  Tide,  at  vi  hører  noget  om  Ar¬ 
bejderne  i  denne  danske  Mission.  Da  „Dansk  lu¬ 
thersk  Kirkeblad”  udkom  (August  1877),  var  der 
kun  4  danske  Præster  i  Konferencen  (C.  L.  Clau¬ 
sen  fraregnet.  Han  var  jo  ikke  af  de  nyere  dan¬ 
ske  Præster)  :  H.  Hansen  i  Omaha,  N.  Madsen  i 


119 


New  Denmark,  Wis.,  H.  N.  Thorup  i  H artland, 
Wis.,  og  A.  M.  Andersen  i  Raeine,  Wis.  Den  Ilte 
Oktober  1877  blev  M.  C.  Hansen  Robe  ordineret 
og  fik  Virkeplads  i  Polk  Co.,  Wis.  Foruden  disse 
5  ordinerede  Arbejdere  var  der  Lægmanden  A. 
Jensen.  „Han  arbejder  sammen  med  Pastor  H. 
Hansen  og  er  en  meget  dygtig  Mand,  men  noget 
modfalden  af  og  til”  —  siger  M.  C.  II.  Rohe  om 
ham.  (Se  Pastor  Rohes  Mindetavle  Side  31). 

Ved  Slutningen  af  1878  beretter  „D.  1.  Kirke¬ 
blad”,  at  der  var  „6  danske  Studenter  paa  vor 
Skole”  (o:  i  Minneapolis).  Studenterne  blev  som 
Regel  sendt  ud  paa  Missionsarbejde  i  Ferierne. 
I  August  1879  omtaler  Redaktøren  af  „D.  1.  Kir¬ 
keblad”,  at  han  har  stiftet  Bekendtskab  med  en 
Hr.  A.  V.  Clausen  fra  København,  som  i  flere  Aar 
har  taget  Del  i  Indre  Missionsarbejde  der,  men 
som  var  kommen  til  Amerika  med  det  Formaal  at 
arbejde  blandt  sine  Landsmænd.  Han  havde  gode 
Anbefalinger,  særlig  fra  Pastor  R.  Frimodt,  og  blev 
anvist  en  Missionsgerning  i  Nebraska.  Ham  hø¬ 
rer  man  intet  mere  om.  I  Juni  1879  ordineredes 
H.  P.  Berthelsen  til  II.  Hansens  Hjælpepræst  i 
Nebraska,  og  de  ordinerede  Arbejderes  Tal  i  Mis¬ 
sionen  blev  altsaa  6.  I  1880  blev  A.  Fr.  Andersen, 
der  tidligere  havde  arbejdet  i  den  danske  Kirke, 
antaget  af  Konferencen  som  Arbejder  i  Nebraska. 
(Se  „D.  1.  Kirkebi.”  1880,  Side  307). 

Som  man  af  anførte  vil  se,  arbejdedes  der 
særlig  i  Wisconsin  og  Nebraska ;  efterhaanden  to¬ 
ges  Arbejdet  op  ogsaa  i  Minnesota  og  Kansas. 
Men  i  Wisconsin  var  de  fleste  Danske,  og  de  dan¬ 
ske  Nybyggere  strømmede  i  store  Skarer  til  Ne- 
braiska  og  Kansas,  særlig  i  Tiaaret  1870 — 80  og 

særlig  til  Nebraska,  hvor  Svenskerne  og  Danskerne 
var  de  Norske  langt  overlegne  i  Antal.  Missions- 
marken  var  stor,  men  Arbejderne  var  kun  faa, 
men  af  Hindringer  og  Bryderier  var  der  desto 
flere.  Der  var  ikke  blot  Baptister  og  Adventister, 
som  missionerede  blandt  de  danske  Nybyggere ; 
„Privatmissionær  Lang”,  som  „Kirkelig  Samler ” 
kalder  ham,  var  ogsaa  paa  Færde  i  Nebraska  først 
i  Halvf  jerserne,  baade  i  Omaha,  Fremont,  Grand 
Island  o.  a.  St.  Mormonprædikanter  forsøgte  og¬ 
saa  deres  Lykke,  hvor  de  kunde  komme  til.  Og 
den  danske  Kirke  gennem  dens  Præster  tog  in¬ 
tet  Hensyn  til,  at  en  Præst  af  Konferencen  var 
kaldet  af  en  dansk  Menighed  som  dens  Præst. 

Det  var  dog  ikke  alle  Præster  i  den  danske 
Kirke,  der  saa  med  umilde  Øjne  paa  de  danske 
Præster  i  Konferencen  eller  betragtede  dem  som 
Modstandere.  Pastor  R.  Andersen,  der  altid  har 
været  en  Fredens  Mand,  holdt  Forbindelse  med 
dem.  I  „Kirkelig  Samler”,  1878,  Side  122,  foreslog 
han  at  indbyde  de  danske  Præster  i  Konferencen 
til  det  .forest  aa  ende  Kirkemøde  i  Neenah,  Wis. 
Pastor  Holm,  Redaktør  af  „Kirkelig  Samler”,  har 
intet  at  sige  derimod;  kun  mener  han,  at  Præste¬ 
skabets  Formand  Pastor  Hejberg  ikke  paa  egen 
Haand  kan  indbyde  dem,  men  derimod  kan  Pastor 
Thomsen  og  hans  Menighed  (i  Neenah)  gøre  det, 
„om  de  vil”.  Pastor  H.  J.  Pedersen  i  Gowen,  Mich., 
understøttede  Pastor  R.  Andersens  Forslag,  og  hav¬ 
de  opfordret  Pastor  Thomsen  til  at  indbyde  dem. 
Pastor  Thomsen  mente  ikke,  det  tilkom  ham, 
„skønt  han  inderlig  ønskede  det”  („K.  S.”  1878, 
158).  De  blev  ikke  indbudte.  Pastor  J.  P.  Lillesø 
sendte  et  lille  Digt  til  „Dansk  Luth.  Kirkeblad”: 


PAST.  KR.  ANKER. 


PAST.  H.  HANSEN. 

„Fredshilsen  til  Herrens  Stridsmænd”  (1879,  Nr. 
3).  Pastor  II.  J.  Pedersen  sendte  ligeledes  et  Digt 
„Mit  Hjem”  til  Bladet  (1879,  Nr.  18).  I  et  Brev, 
der  ledsagede  Sangen,  siger  lian:  „Min  Hensigt 
dermed  er  nærmest  at  vise  baade  vore  egne  og 
Deres  Folk,  at  jeg  vil  Fred,  saa  vidt  som  den  kan 
være  sand”.  I  1881  stillede  Pastor  Lillesø  paa  den 
danske  Kirkes  Aarsmøde  Forslag  om  at  sende  en 
Delegat  til  Konferencens  Aarsmøde,  men  det  blev 
nedstemt.  Pastor  A.  M.  Andersen  foreslog  Komi¬ 
teen  for  „Frikonferencen”  (1881)  at  indbyde  og- 
saa.  „Den  danske  Kirke”.  Pastor  R. Andersen  skrev  i 
„Dansk  luthersk  Kirkeblad”,  1882,  Nr.  5:  „En 
Fredstanke  paa  luthersk  Grund”,  hvor  han  tager 
Ordet  for  Fællessammenkomster,  som  kunde  lede 
til  bedre  Kendskab  og  Forstaaelse.  Redaktøren  af 
„D.  1.  Kirkeblad”  ledsagede  R.  Andersens  Artikel 
med  et  „Forslag”,  som  gik  i  lignende  Retning,  me¬ 
ner  dog,  at  der  er  saa  meget,  der  hindrer  en  saa- 
dan  Tankes  Virkeliggørelse.  Men  var  der  end  saa- 
ledes  Røster  fra  begge  Sider,  der  lød  over  Skille- 
muren,  saa  lød  de  i  det  store  og  hele  taget  som 
i  en  Ørken.  Der  skulde  længere  Tid  og  andre  Ting 
til,  før  de  kunde  høres. 


XIV. 


1 

Den  danske  Professor.  —  Højskolen. 


Ikke  alt  inden  for  Konferencen  var,  som  det 
skulde  være,  heller  ikke  som  de  danske  Præster 
mente,  det  burde  være.  Det  var  ikke  blot  den  dan¬ 
ske  Kirke,  der  fik  theologiske  Kandidater  fra  Eu¬ 
ropa,  af  hvilke  særlig  en  holdt  det  grundtvigske 
Lys  brændende.  Konferencen  fik  ogsaa  Kandidater 
fra  Norge,  af  baade  „Gammel-”  og  „Ny-Retning”, 
som  det  hedder  i  norsk-amerikansk  Kirkesprog. 
Men  medens  de  theologiske  Kandidater  i  den  dan¬ 
ske  Kirke  straks  indrømmedes  en  ledende  Stilling, 
Pastor  J.  A.  Hejberg  som  „Præsteskabets  For¬ 
mand”  og  Jakob  Holm  som  Redaktør  af  „Kirkelig 
Samler”,  gik  det  knap  saa  let  for  de  norske  theo¬ 
logiske  Kandidater  at  indtage  en  ledende  Stilling 
inden  for  Konferencen ;  og  medens  de  danske  theo¬ 
logiske  Kandidater  som  Regel  kun  blev  i  Amerika 
et  vist  Aarsmaal  (5 — 6  Aar),  saa  var  der  i  Konfe¬ 
rencen  flere,  der  blev  i  Amerika  til  deres  Død,  og 
medens  de  danske  theologiske  Kandidater  som  Re¬ 
gel  stod  sammen,  mens  de  var  i  Amerika  —  Lyng¬ 
by  og  Helveg  gjorde  det  dog  ikke  —  saa  var  det 
ikke  saa  lidt  anderledes  med  de  norske.  Ogsaa  de 
var  Talsmænd  for  hver  sin  Retning.  Hvad  man 
blandt  de  Norske  kalder  „den  gamle  Retning” 
inden  for  Konferencen,  har  sit  Udspring  fra  Chri- 

stianias  Universitets  theologiske  Fakultet,  og 
navnlig  fra  den  bekendte  Professor  Gisle  Johnsen, 
hvis  Standpunkt  kan  betegnes  som  „ortodoks  pie¬ 
tistisk”,  der  vilde  den  inderligste  Forening  af  ren 
Lære  og  kristeligt  Liv.  Denne  Retnings  Talsmænd 
i  Konferencen  var  Prof.  Johnsens  Disciple  August 
Weenaas,  Svend  Rud  Gunnerson  og  Past.  B.  Gjeld- 
aker,  af  hvilke  A.  Weenaas  er  den  mest  bekendte, 
saa  vel  som  den  ældste  her  i  Landet.  „Den  nye 
Retning”  kom  til  Amerika  og  ind  i  Konferencen 
med  de  theologiske  Kandidater,  senere  saa  bekend¬ 
te  Professorer  ved  Augshurg  Seminarium,  Sven 
Oftedal  og  Georg  Sverdrup.  Paa  dens  Program 
•stod  skrevet  med  store  Typer  „levende  Forening  af 
Humanisme  og  Kristendom  i  Overensstemmelse 
med  Børnelærdommen”.  Den  var  en  Fjende  af  al 
Lærestrid,  som  den  ikke  betænkte  sig  paa  ved 
Lejlighed  at  sætte  i  Gabestokken  og  „drive  Gjøn 
med,”  som  Norskeren  siger,  som  et  Spøgelse  fra  Or- 
thodoksismens  Periode,  man  vilde  genoplive  i  det 
19de  Aarh undrede,  og  som  kun  kunde  føre  til 
Kirkens  Fordærvelse.  Efterhaanden  forstod  den 
nye  Retning  at  rage  hele  Magten  til  sig  inden  for 
Konferencen,  eller  i  hvert  Fald  alle  de  ledende 
Stillinger,  baade  i  det  theologiske  Fakultet,  i  Sam¬ 
fundets  Styrelse  og  i  Pressen.  Ikke  mindre  end 
tre  theologiske  Professorer  af  „den  gamle  Ret¬ 
ning”,  nemlig  A.  Weenaas,  S.  R.  Gunnerson  og  B. 
Gjeldaker  resignerede  fra  deres  Poster.  Den  from¬ 
me  Pastor  J.  Olsen,  Konferencens  Formand,  maat- 
te  ligeledes  fortrække  osv.,  osv.  Ved  sin  folkelige 
Veltalenhed  bragte  Oftedal  blandt  de  norske  Far¬ 
mere  et  Professorfond  i  Stand,  som  gjorde  Augs- 
burg  Seminarium  til  en  uafhængig  Institution,  hvis 

-„Board  of  Trustees”,  hvori  han  var  Formand, 
viste  sig  at  være  enevældigt.  Det  anførte  maa  væ¬ 
re  nok  til  at  vise,  at  det  var  saa  langt  fra,  at  hver 
Mand  inden  for  Konferencen  sad  med  Fred  under 
sit  Figentræ.  Alle  de  ældre  danske  Præster  i  Kon¬ 
ferencen  tilhørte  „den  gamle  Retning”,  f.  Eks.  H. 
N.  Thorup,  H.  Hansen,  N.  Madsen,  A.  M.  Ander¬ 
sen,  M.  C.  H.  Rohe  og  H.  P.  Berthelsen.  Af  de  yn¬ 
gre  var  der  vel  ingen,  der  helt  ud  sluttede  sig  til 
den  nye  Retning.  Alle  var  enige  om  at  indrømme 
Prof.  Geo.  Sverdrups  eminente  Begavelse  som  theo- 
logisk  Lærer.  At  „Dansk  luthersk  Kirkeblad” 
stod  helt  ud  paa  den  gamle  Retnings  Standpunkt, 
ses  bl.  a.  Ogsaa  deraf,  at  Prof.  Weenaas  og  Prof. 
iS.  R.  Gunnerson  var  Bidragsydere  til  Bladet. 

Til  Konferencens  Aarsmøde  i  1881  i  Rock 
iCreek,  Iowa,  havde  de  tre  theologiske  Professorer 
ved  Augsburg,  Sverdrup,  Oftedal  og  Gunnerson, 
indgivet  deres  Resignation.  Man  stod  altsaa  over 
for  nyt  Professorvalg.  Til  den  Komite,  som  havde 
med  den  Sag  at  gøre,  var  der,  vistnok  af  Pastor 
H.  Hansen,  indgivet  Forsla'g  om  Valg  af  en  dansk 
Professor  ved  Augsburg.  Den  gamle  Retning,  me¬ 
ner  „D.  1.  Kirkeblad,”,  hilsede  Tanken  med  Glæ¬ 
de,  men  den  nye  Retning  gjorde  alt  for  at  hindre 
den.  „Den  danske  Professor”  blev  imidlertid  lagt 
paa  Bordet  —  og  der  blev  han  liggende.  Prof. 
Gunnerson  Og  Formand  J.  Olsen  ofredes  paa  Fre¬ 
dens  Alter.  De  Herrer  Ofte  dal  og  Sverdrup  gik 
fra  Rock  Cneek  som  Sejrherrer.  (Se  J.  A.  Bergh: 
Den  norsk-luth.  Kirkes  Hist.  i  Amerika,  Side  278 
— 81).  „Men  efterat  man  har  set  det  endelige  Ud¬ 
fald  af  Professorvalget  i  Aar,  ønsker  vist  hverken 
Danskerne  i  Konferencen  eller  deres  Venner  at  se 

en  dansk  Professor  ansat  ved  Augsburg  Seminar- 
ved  Siden  af  de  to  Mænd,  som  ingen  af  deres  eg¬ 
ne  Landsmænd  kan  have  ved  deres  Side”  —  siger 
Redaktøren  af  „D.  1.  Kirkeblad”  angaaende  den¬ 
ne  Sag.  Den  Vej  var  altsaa  lukket  for  Danskerne. 
De  gik  saa  en  anden,  der  fra  nu  af  kommer  mer 
og  mer  frem  i  „D.  1.  Kirkeblad”:  Tanken  om  en 
dansk  Højskole.  Ligesom  det  vistnok  ikke  var 
uden  Hensyn  til  „Kirkelig  Samler”,  at  „Dansk 
luthersk  Kirkeblad”  fremkom,  saaledes  var  det 
vistnok  heller  ikke  uden  Hensyn  til  den  danske 
Højskole  i  Elk  Horn,  Iowa,  at  Tanken  om  en 
dansk  Højskole  kom  frem  blandt  de  danske  Præ¬ 
ster  i  Konferencen.  Det  være  nu  hermed,  som 
det  vil:  Tanken  kom  frem  iblandt  dem  og  kom 
til  Orde  baade  ved  Møder  og  i  deres  Kirkeblad. 

I  Efteraaret  1878  begyndte  Højskolen  i  Elk 
Horn,  Iowa,  sin  Virksomhed  med  Pastor  O.  L.. 
Kirkeberg  som  Forstander.  Hbjskolesagen  havde 
længe  staaet  paa  Dagsordenen  i  den  danske  Kir¬ 
ke,  og  mange,  baade  Præster  og  Lægmænd,  havde- 
talt  og  skrevet  om  den  store  Betydning  af  en  saa~ 
dan  Skole  i  Amerika.  Navnlig  var  Pastor  Jak_ 
Holm,  Redaktør  af  „Kirkelig  Samler”,  en  begej¬ 
stret  Talsmand  for  denne  Sag.  „Den  danske  Pio¬ 
neer”  aabnede  villig  sine  Spalter  for  Artikler  om 
Højskolen,  indtil  Pastor  Kirkeberg  fik  den  Ide  at 
kalde  Skolen  „Leif  Eriksens  Minde”.  Da  vendte' 
„Pioneeren”,  som  vilde  have  en  dansk  Højskoler 
sig  imod  baade  Skolen  og  Præsterne.  Men  Højsko¬ 
len  var  bleven  en  Virkelighed  alligevel,  og  Høj¬ 
skoletanken  kom,  som  sagt,  ogsaa  frem  blandt  dfr 
danske  Præster  i  Konferencen  og  afløste  Tanken. 
,om  en  dansk  Professor  ved  Angsburg. 

Saavidt  jeg  kan  udfinde,  er  det  nuværende 
Pastor  S.  Johnson  i  Fresno,  Calif.,  der  først  tager 
Ordet  i  „Dansk  luthersk  Kirkeblad”  for  en  dansk 
Højskole  i  Nebraska  (Se  ,,D.  1.  K. ”  1882,  Side  35 
flg.).  Redaktøren  af  „D.  1.  Kirkeblad  ”  støtter  i  en 
Efterskrift  S.  Johnsons  Tanke.  Og  Højskolen  drøf¬ 
tedes  ved  Kreds-  og  Missionsmøder  i  Fremont  og 
Minden,  Nebr.,  og  andre  Steder,  og  baade  Præ¬ 
ster  og  Lægmænd  talte  varmt  for  Sagen.  Allerede 
ved  Mødet  i  Fremont,  3die  til  5te  Marts  1882,  blev 
der  Tale  om,  hvor  Skolen  helst  skulde  startes,  en¬ 
ten  i  det  mere  vestlige  eller  i  det  østlige  Nebra¬ 
ska.  Imidlertid  gik  Tanken  om  en  dansk  Højskole 
mere  og  mere  sammen  med  og  op  i  en  anden  og 
større  Sag,  Spørgsmaalet :  Om  det  i  Længden  var 
raadeligt  for  de  danske  Præister  at  blive  staaende  i 
Konferencen,  ikke  særlig  for  deres  egen,  men  for 
deres  Menigheders  og  deres  Gernings  Skyld? 

For  at  danne  os  en  Forestilling  om  disse  Præ¬ 
sters  Virksomhed,  saa  vidt  Tal  kan  give  en  saadan, 
skal  her  anføres  (efter  „D.  L.  Kirkeblad”)  følgende 
Uddrag  af  Konferencens  P a r o chial-Rappo rt  for 
1882:  De  danske  Præster  betjener  21  Menigheder, 
hvis  Sjæleantal  er  2286.  Der  er  døbt  187,  konfirme¬ 
ret  28,  har  været  913  Altergæster  og  461  Gudstje¬ 
nester  (D.  1.  K.  1882,  Side  335).  De  allerfleste  af 
disse  Menigheder  stod  ikke  i  Konferencen  og  var 
imod  at  slutte  sig  til  et  norsk  Kirkesamfund. 


Udtrædelse  af  Konferencen. 


Det  forekommer  mig,  at  „Den  danske  Missions- 
komite”,  „Dansk  luthersk  Kirkeblad”,  „Den  dan¬ 
ske  Professor  ved  Augsburg”  og  „En  dansk  Høj¬ 
skole”  med  Rette  kan  betragtes  som  Skridt  frem- 
•ad  mod  det  samme  Maal :  Et  selvstændigt  dansk 
Kirkesamfund,  og  Virkeligheden  har  vist,  at  de 
var  det.  De  nævnte  Ting  var  i  hvert  Fald  ogsaa 
Vidnesbyrd  om,  at  de  danske  Præster  i  Konferen¬ 
cen  ikke  vilde  være  norske,  selv  om  de  paa  Grund 
af  Omstændighederne  havde  søgt  og  faaet  deres 
Uddannelse  ved  en  norsk  Skole  og  stod  som  Præster 
i  et  norsk  Kirkesamfund.  Trangen  til  et  dansk 
Kirkesamfund  havde  ikke  sin  Grund  i,  at  Præster¬ 
ne  for  deres  Vedkommende  savnede  Anerkendelse 
eller  var  Genstand  for  Tilsidesættelse  i  Konferen¬ 
cen;  tværtimod  lyder  det  som  et  enstemmigt  Vid¬ 
nesbyrd  fra  de  danske  Præster :  Vi  var  Brødre  og 
agtedes  fuldtud  som  Brødre  af  vore  norske  Medar¬ 
bejdere.  Alligevel,  Konferencen  var  norsk,  det 
overvældende  Flertal  af  dens  Præster  var  norske, 
og  den  norske  Mission  maatte  naturligt  blive  Sam¬ 
fundets  Hovedsag,  ligesom  Kampen  og  Forhand¬ 
lingerne  med  de  andre  norske  Samfund  i  Ameri¬ 
ka  stadig  stod  paa  Dagsordenen.  Det  var,  som  en 
laf  de  danske  Præster  engang  ved  et  Møde  udtryk- 

te  sig:  Konferencens  Navn  er  „den  norsk-danske”, 
men  det  norske  vokser  sig  saa  stort,  at  det  helt 
overskygger  det  danske.  Og  navnlig  hindredes  de 
danske  Præsters  Arbejde  blandt  deres.  Landsmænd 
ved,  at  de  tilhørte  et  norsk  Kirkesamfund.  Fra 
den  danske  Kirkes  Side  lød  det  stadig :  De  er  ikke 
danske  Præster,  de  er  norske  og  gaar  de  Nor¬ 
skes  Ærinde  i  vort  Folk.  Fra  de  fleste  af  deres 
egne  Menigheder  lød  det:  Vi  er  glade  ved  Kon¬ 
ferencen,  men  den  er  norsk,  og  vi  er  danske,  og 
vi  vil  ikke  staa  i  et  norsk  Kirkesamfund.  Og  sag¬ 
de  de  det  ikke  lige  ud,  saa  var  det  alligevel  Me¬ 
ningen.  Det  viste  sig  ogsaa  ved  Forhandlingerne 
om  denne  Sag.  Man  gik  nemlig  ikke  til  dette  vig¬ 
tige  Skridt  uden  nøje  Overvejelse.  Saa  vidt  jeg 
husker,  har  Pastor  S.  Johnson  i  Fresno,  Calif.,  for¬ 
talt  mig,  at  det  var  i  hans  Jordhytte  ved  Munson 
Creek,  Nebr.,  hvor  nogle  af  de  danske  Præster 
var  samlet,  at  Tanken  om  et  særskilt  dansk  Kir¬ 
kesamfund  blev  udtalt.  Det  var  i  Efteraaret  1882 
(Se  „Danske  i  Amerika”  I.,  2den  Afdeling,  Side 
118).  Men  der  blev  holdt  andre  Møder  om  samme 
Sag.  Omaha  Kreds  af  den  norsk-danske  Konferen¬ 
ce  holdt  sit  Kredsmøde  i  Hampton,  Nebr.,  Pastor 
H.  Hansens  Kald,  i  Oktober  1883.  Ved  Siden  af 
det  egentlige  Kredsmøde  holdtes  der  den  22de  Ok¬ 
tober  et  Møde  af  Præster  og  Lægmænd,  hvor  føl¬ 
gende  to  Punkter  var  til  Forhandling:  1)  Er  det 
nødvendigt  for  os  danske  Præster  i  den  norsk¬ 
danske  Konference  at  tage  vor  nuværende  Stilling 
under  Overvejelse?  2)  Bør  de  Menigheder,  vi  Præ¬ 
ster  betjener,  blive  staa  ende  enkeltvis,  som  de  nu 
staar,  eller  vilde  det  være  bedst  for  dem  at  slut¬ 
te  sig  sammen  til  et  Samfund?  I  Diskussionen 

over  disse  Punkter  deltog  Præsterne  H.  Hansen, 
A.  Rasmussen,  G.  B.  Christiansen,  M.  C.  H.  Rohe 
samt  Menighedsdelegaterne  P.  C.  T.  Munk,  Argo, 
William  Petersen,  Omaha,  A  Fred  Andersen,,  Min¬ 
den,  Niels  Berthelsen,  Hampton,  Lars  Jespersen, 
Ruskin,  P.  Henriksen,  Hampton,  samt  M.  Mad¬ 
sen,  Hampton.  Alle  var  enige  om,  at  den  nuværen¬ 
de  Stilling  var  uheldig  baade  for  Præster  og  Me¬ 
nigheder;  at  det  vilde  være  bedst  at  slutte  sig 
sammen  i  et  Samfund  og  søge  Forbindelse  med 
den  Indre  Mission  i  Danmark.  Paa  Forslag  af  Pa¬ 
stor  Rohe  enedes  man  om  at  vælge  en  Komite  paa 
tre  Medlemmer  til  at  forberede  den  omhandlede 
Sag.  Valgte  blev  Pnesterne  G.  B.  Christiansen  og 
M.  C.  H.  Rohe  samt  Mr.  P.  C.  T.  Munk.  Det  blev 
paalagt  den  valgte  Komite:  1)  At  skrive  til  „Den 
Indre  Missions”  Bestyrelse  i  Danmark  og  forklare 
den  vor  Stilling  og  Forehavende;  2)  At  udpege  en 
Mand  til  at  rejse  til  Danmark  for  at  tale  Sagen 
der;  og  3)  At  gøre  Udkast  til  en  Samfundsordning. 
Dermed  sluttede  Mødet  i  Hampton,  Nebr.,  i  1883. 
(Se  Pastor  Rohes  Mindetavle,  Side  31 — 38). 

Omaha  Kreds  af  den  norsk-danske  Konferen¬ 
ce,  som  bestod  udelukkende  af  danske  Præster, 
holdt  sit  næste  Kredsmøde  i  Omaha,  Nebr.,  fra 
28de  Febr.  til  2den  Marts  1884.  Kredsmødet  hold¬ 
tes  i  en  svensk-luthersk  Kirke  paa  Cass  Street. 
Det  var  bitterlig  koldt  i  de  Dage,  Mødet  holdtes, 
men  den  Sag,  man  særlig  drøftede,  gjorde  Hjerter¬ 
ne  varme.  Den  i  Hampton  nedsatte  Komite  frem- 
lagde  sin  Rapport  for  Kredsmødet  i  Omaha,  der 
i  alt  talte  28  Medlemmer,  deraf  5  Præster  og  De¬ 
legater  fra  de  danske  Menigheder  i  Omaha,  Coun- 
cil  Bluffs,  la.,  Biair,  Fremont,  Argo  og  Hampton, 

Neb.  Past.H.Hansen  var  Mødets  Dirigent.  Da  man  en 
Tid  havde  drøftet  Komiteens  Rapport,  spurgte 
H.  Hansen  Forsamlingen:  „Er  man  nu  helt  klar 
over,  hvad  der  foreligger?  Er  vi  os  fuldt  bevidste, 
hvad  vi  foretager  os?  Er  vi  rede  til  at  ofre  noget, 
til  at  ofre  alt  for  Herren?”  Forsamlingen  rejste 
sig  herpaa  og  svarede  enstemmigt  og  lydeligt 
„Ja”.  Derpaia  standsede  man  en  Stund  med  For¬ 
handlingen  og  holdt  Bøn.  Derefter  tog  Kredsmø¬ 
dets  Præster  og  Menighedsdelegater  følgende  Be¬ 
slutninger:  1)  At  udtræde  af  den  norsk-danske 
Konference.  2)  At  sende  en  Mand  til  Danmark  i 
Sommeren  1884,  som  skulde  overvære  Indre  Mis¬ 
sions  Sommermøde  i  Viborg  og  der  tale  med  dens 
Ledere  og  andre  indflydelsesrige  Mænd  i  Kirken 
om  Missionen  i  Amerika. 

Kredsmødet  i  Omaha  drøftede  ogsaa  følgende 
Spørgsmaal:  1)  Om  man  skulde  danne  en  Missions¬ 
forening  i  Tilslutning  til  Indre  Mission  i  Danmark, 
'eller  2)  Stifte  et  nyt  dansk  Kirkesamfund,  eller 
3)  Forsøge  Sammenslutning  med  „Den  danske 
Kirke”. 

Desangaaende  tog  man  ingen  afgørende  Be¬ 
stemmelse  men  nedsatte  en  Komite  til  at  overveje 
Sagen  og  fremlægge  sin  Betænkning  ved  et  Møde, 
som  man  bestemte,  skulde  afholdes  i  Argo,  Nebr., 
i  Efteraaret  1884.  I  Tilfælde  af,  at  nævnte  Komi¬ 
te  bestemte,  at  der  skulde  dannes  et  selvstændigt 
Kirkesamfund,  skulde  den  ved  samme  Møde  frem¬ 
lægge  Forslag  til  en  Samfunds-Konstitution. 

Bestemmelsen,  som  var  fattet  paa  Mødet  i 
Omaha  angaaende  Udtrædelse,  blev  fremlagt  paa 
Konferencens  Aarsmøde,  som  fuldtud  anerkendte 

de  Grunde,  Danskerne  angav  for  Udtrædelsen,  og 
ønskede  „de  danske  Brødre”  Guds  Velsignelse  til 
Arbejdet  blandt  deres  Landsmænd  i  Amerika.  Ved 
samme  Aarsmøde  besluttede  Konferencen  at  slette 
„dansk”  af  sit  Navn  og  hedder  fra  den  Tid  „Den 
norske  Konference.” 

Mødet  i  Omaha  valgte  A.  M.  Andersen  til 
at  rejse  til  Danmark  og  fremlægge  Udfaldet  af 
sin  Rejse  for  Mødet  i  Argo.  Hvis  Andersen  blev 
forhindret,  sala  han  ikke  kunde  rejse,  skulde  Pa¬ 
stor  G.  B.  Christiansen  gaa  i  hans  Sted.  I  „Kir¬ 
kelig  Samler”,  som  dengang  redigeredes  af  Pastor 
Th.  Lyngby,  Racine,  berettes  temmelig  udførligt 
om  Mødet  i  Omaha  (Se  „K.  S.”  1884,  Nr.  14),  og 
han  forundrer  sig  højligt  over,  at  de  danske  Kon¬ 
ference-Præster  kunde  finde  paa  at  søge  Støtte 
hos  Indre  Mission  i  Danmark ;  at  de  havde  Betæn¬ 
keligheder  ved  at  gaa  sammen  med  „Den  danske 
Kirke”,  som  dog  var  „Moderkirkens  ægte  Dat¬ 
ter”,  og  hvor  baade  Grundtvigianere  og  Indre 
Missions  Folk  arbejdede  Sammen  i  god  Forstavel¬ 
se,  fordi  de  var  enige  om  det  grundkristelige. 
Heri  er  der  fra  hans  Side  set  intet  mærkeligt.  Der¬ 
imod  er  det  værd  at  lægge  Mærke  til,  at  han  vist¬ 
nok  er  den  første,  der  bruger  Udtrykket  „de  Ud- 
traadte”,  der  fra  nu  af  bliver  den  danske  Kirkes 
staaende  Betegnelse  om  de  danske  Præster  og  Me¬ 
nigheder,  der  paa  Omaha-Mødet  paa  broderlig 
Vis  skilte  sig  fra  Konferencen  for  bedre  at  kun¬ 
ne  arbejde  blandt  deres  egne  Landsmænd,  men 
ønskede  at  staa  urokkelig  fast  paa  Guds  Ords  og 
•den  lutherske  Bekendelses  Grund.  Fra  de  Udtraad- 
tes  Side  taltes  stadig  om  „Grundtvigianerne”  og 
fra  den  danske  Kirkes  Side  om  „de  Udtraadte”. 


132 


Og  man  holdt  temmelig  skarpt  Øje  med  hinan¬ 
den. 

Fra  den  danske  Kirkes  Side  blev  der  gjort 
Forsøg  paa  at  forhandle  med  de  Udtraadte  om 
mulig  Sammenslutning,  og  Pastor  Th.  Helveg,  som 
dengang  var  den  danske  Kirkes  Formand,  indbød 
de  af  Konferencen  udtraadte  Præster  til  at  over¬ 
være  den  danske  Kirkes  Aarsmøde  i  Clinton, 
Iowa.  Pastor  A.  M.  Andersen,  som  var  Sekretær 
i  den  Komite,  som  Mødet  i  Omaha  havde  nedsat,, 
svarede,  at  man  fra  hans  Samfunds  Side  ikke  be¬ 
tragtede  den  danske  Kirkes  Aarsmøde  som  en  pas¬ 
sende  Lejlighed  til  at  forhandle  om  mulig  Sam¬ 
menslutning  osv.  Der  veksledes  flere  Breve  mel¬ 
lem  ham  og  Pastor  Helveg,  og  de  blev  alle  offent¬ 
liggjorte  i  „Kirkelig  Samler”,  men  der  skal  ikke 
meget  Skarpsind  til  at  læse  mellem  Linierne,  at 
man  hverken  fra  den  ene  eller  anden  Side  for  Al¬ 
vor  tænkte  paa  Forening.  Man  var  kun  efter  paa 
en  pæn  Maade  at  undgaa  at  sige  det  rent  ud.  Det 
er  i  hvert  Fald  det  Indtryk,  jeg  har  faaet  af  at  læ¬ 
se  den  omtalte  Korrespondance  igennem. 


Pastor  A.  M.  Andersens  Rejse  til  Danmark. 


Pastor  Lyngby  havde  spaaet  i  „Kirkelig  Sam¬ 
ler”,  at  Pastor  Andersen  ikke  vilde  opnaa  officiel 
Forbindelse  med  den  „Indre  Mission”  i  Danmark, 
og  det  viste  sig,  at  han  havde  spaaet  sandt  den 
Gang.  Dog  var  der  fra  de  udtraadte  Præsters  Si¬ 
de  god  Mening  i  at  antage,  at  saadant  kunde  lade 
sig  gøre.  Det  var  jo  nemlig  Indre  Missions  Folk, 
som  først  havde  udtalt  Tanken  om  Mission  blandt 
■de  til  Amerika  udvandrede  Danske.  Flere  af  de  fra 
Konferencen  udtraadte  Præster  var  kommen  fra 
Indre  Missions  Kredse  i  Danmark  og  var  kommen 
til  Amerika  og  til  Augsburg  Seminarium  med 
Anbefaling  fra  Præster,  der  tilhørte  Indre  Mis¬ 
sion,  som  tidligere  nævnt.  Men  derfra  og  til  offi¬ 
ciel  Anerkendelse  af  et  amerikansk  Missionsarbej¬ 
de  var  der  et  længere  Spring,  end  maaske  nogen 
af  Parterne  havde  beregnet,  før  det  kom  til  Styk¬ 
ket.  Og  lad  mig  sige  det  med  det  samme:  Det  var 
godt,  at  dette  Skridt  aldrig  blev  taget,  selv  om  det 
vel  nok  fra  først  af  føltes  som  en  Skuffelse  fra  de 
amerikanske  Missionsvenners  Side.  Det  vil  nemlig 
aldrig  kunne  lade  sig  gøre  at  drive  kirkelig  Mis¬ 
sion  i  Amerika  under  europæisk  Ledelse,  uden  at 
saadant  vil  afstedkomme  idelige  Rivninger,  da 
Forholdene,  Omstændighederne  og  Tankegangen 

er  saa  forskellige,  at  den,  der  aldrig  selv  bar  le¬ 
vet  og  arbejdet  under  amerikanske  Forhold,  ikke 
vil  kunne  lede  et  Missionsarbejde,  der  skal  fore- 
igaa  under  disse  Forhold.  Og  Tilslutning  til  og 
officiel  Anerkendelse  fra  Indre  Mission  vilde  jo 
være  utænkelig  uden  tilsvarende  Ledelse  fra  den 
Side,  især  da  saa  længe  Vilh.  Deck  levede. 

Hertil  kom,  at  Indre  Mission  i  Danmark  langt¬ 
fra  altid  sejlede  paa  rolige  Vande  og  derfor  maat- 
te  tage  Hensyn  til  bestaaende  Forhold  og  undgaa 
at  støde  an  imod  disse,  saa  meget  man  kunde.  Og 
nu  havde  man  jo  engang  „Udvalget”,  som  tog  sig 
af  Missionen  i  Amerika,  og  siden  Dr.  H elvegs  Død, 
i  1883,  var  der  flere  betydelige  Mænd  kommen 
ind  i  Udvalget,  som  ogsaa  Vilhelm  Beck  havde 
Agtelse  for,  bl.  a.  Dr.  Skat  Rørdam,  Prof.  P.  Mad¬ 
sen,  Pastor  Rimdom  o.  fl.,  ikke  at  forglemme  Past. 
J.  A.  Hejberg,  der  efter  sin  Hjemkomst  fra  Ame¬ 
rika  (i  1879)  var  ble  ven  Sognepræst  til  Aulum  og 
Hodsager  ved  Herning  samt  Provst  i  Hammerum 
Herred.  Han  var  dengang  Udvalgets  Formand  og 
som  saadan  selvskreven  Talsmand  for  den  dan¬ 
ske  Kirke  i  Amerika,  hvori  han  jo  i  sin  Tid  var 
„Præsteskabets  Formand”.  Hvad  kunde  vel  en 
ukendt  Mand  fra  det  fjerne  Vesten  udrette  under 
saadanne  Omstændigheder?  for  ikke  at  sige:  for¬ 
tvivlede  Omstændigheder?  Der  behøvedes  tilvisse 
hele  en  A.  M.  Andersens  Ro  og  Besindighed  og 
Tro  paa  Sagen  for  ikke  her  at  tabe  Balancen.  Pa¬ 
stor  Andersen  var  til  Stede  ved  Indre  Missions 
Sommermøde  i  Viborg,  hvor  han  lagde  den  ameri¬ 
kanske  Missions  Sag  frem  for  Indre  Missions  Be¬ 
styrelse.  Men  „Udvalget”«  Formand  Provst  Hej¬ 
berg  var  ogsaa  til  Stede  ved  Mødet  i  den  bestemte 

Hensigt  at  modarbejde  Andersen.  I  en  privat 
Samtale  mellem  Provsten  og  Pastor  Andersen, 
hævdede  denne,  at  han  og  hans  Embedsbrødre  var 
stærkt  inde  paa  Forening,  men  paa  den  Betin¬ 
gelse,  at  den  danske  Kirke  vilde  anerkende  Bi¬ 
belen  som  Guds  Ord  og  fuldtud  vedkende  sig  den 
lutherske  Bekendelse.  Provsten  mente,  at  disse 
var  rimelige  Betingelser,  og  at  de  Præster,  som 
ikke  vilde  gaa  ind  paa  dem,  burde  man  lade  sejle 
deres  egen  Sø.  Missionens  Bestyrelse  ind¬ 
rømmede,  at  Indre  Mission  først  havde  ta¬ 
get  Ordet  for  dansk  Mission  i  Amerika, 
at  den  var  enig  med  de  udtraadte  Præ¬ 
ster  i  deres  Grundsætninger  osv.,  men  man  havde 
Hænderne  saa  fulde  med  Arbejde  i  Danmark,  at 
man  ikke  turde  udstrække  sin  Virksomhed  ogsaa 
til  Amerika.  Kort  sagt :  Kunde  Præsterne  i  Ame¬ 
rika  klare  sig  selv,  saa  var  det  godt,  og  kunde 
de  ikke,  ja,  saa  blev  det  deres  Sag,  saadan  blev  i 
hvert  Fald  Meningen.  Pastor  Andersen  havde  en 
Samtale  med  daværende  Provst,  senere  Sjællands 
Biskop,  Skat  Rørdam,  som  mente,  at  Foreningen 
med  den  danske  Kirke  vilde  strande,  hvis  man 
stillede  Anerkendelsen  af  den  hellige  Skrift  som 
Guds  Ord  som  Betingelse. 

Pastor  Andersen  var  med  til  en  Del  Møder  i 
Indre  Missions  Kredse  baade  paa  Fyn  og  i  Jylland 
og  fik  alle  Vegne  den  bedste  Modtagelse;  man  op¬ 
tog  Kollekter  til  Missionen  i  Amerika  osv.  Over¬ 
alt  fik  han  den  bestemte  Følelse,  at  det  var  me¬ 
get  langt  fra,  at  Indre  Mission  og  de  grundvigske 
Kredse  nærmede  sig  hinanden  i  Danmark,  noget 
man  fra  den  danske  Kirkes  Side  forsøgte  at  give 
det  Udseende  af.  Var  Pastor  Andersens  Mission 

i  Danmark  da  mislykket4/  Herpaa  maa  svares  Nej. 
Vel  opnaaede  han  ikke,  hvad  vel  baade  han  og  de, 
der  sendte  ham,  havde  ha  ab  et :  at  faa  officiel 
Anerkendelse  af  Indre  Mission.  Men  han  opnaaede 
alligevel  at  faa  Forbindelse  med  Indre  Mission 
paa  den  Maade,  at  ikke  faa  unge  Mænd  fra  Indre 
Missions  Kredse  blev  uddannede  til  Præster  i  det 
i  1884  oprettede  nye  Kirkesamfund  i  Amerika. 
Dernæst  mente  han  med  temmelig  Vished  at  have 
fundet  en  ung  Theolog  i  Danmark,  som  var  villig 
til  at  komme  til  Amerika  og  blive  Lærer  ved  den 
Skole  for  vordende  Præster,  man  havde  i  Sinde 
at  oprette,  nemlig  daværende  Kapellan  i  Smid- 
strup  og  Skærup  ved  Vejle,  Pastor  H.  R.  Steffen¬ 
sen,  en  Mand,  som  Andersen  kom  til  at  synes  sær¬ 
deles  vel  om,  og  som  næsten  havde  givet  ham  Løf¬ 
te  om  at  komme  til  Amerika,  naar  man  udstedte 
Kald  til  ham,  hvilket  saa  alligevel  ikke  blev  til 
noget.  Pastor  Lyngby  lod  Læserne  af  „Kirkelig 
Samler”  vide,  at  han  gennem  Brev  fra  Danmark 
var  underrettet  om,  at  Pastor  A.  M.  Andersen  ik¬ 
ke  havde  opnaaet  Tilknytning  til  Indre  Mission  i 
Danmark  for  sit  og  Medbrødres  Vedkommende. 
Paa  Vejen  tilbage  til  Amerika  kom  Pastor  An¬ 
dersen  i  Følge  med  H.  J.  Dahlstrøm,  mangeaarig 
Arbejder  i  den  Indre  Mission  i  Danmark,  der  nu 
var  udsendt  af  Udvalget  som  Arbejder  i  den  dan¬ 
ske  Kirke  i  Amerika.  Dahlstrøm  ønskede  meget, 
at  baade  Andersen  og  de  andre  af  Konferencen 
udtraadte  Præster  vilde  søge  Sammenslutning  med 
den  danske  Kirke.  Og  husker  jeg  ikke  meget  fejl, 
var  Pastor  P.  C.  Trandberg,  der  havde  været  i 
Amerika  siden  Forsommeren  1882,  og  som  var  til 
Stede  paa  den  danske  Kirkes  Aarsmøde  i  Clin- 

ton  i  1884,  —  inde  paa  den  samme  Tankegang. 
Jeg  husker  bestemt,  at  han  udtalte  Ønskeligheden 
af,  at  Højskolen  i  Elk  Horn  maatte  gaa  over  til 
at  blive  Enkeltmands  Ejendom  og  ikke,  som  den¬ 
gang,  tilhøre  Samfundet,  da  saadant,  mente  han, 
vilde  gøre  Sammenslutningen  med  de  udtraadte 
Præster  lettere.  Senere  var  Trandberg  meget  langt 
fra  at  ønske  saadan  Sammenslutning.  (Angaaende 
Trandbergs  Ytringer  om  denne  Sag  ved  Mødet  i 
Clinton,  se  „Kirkelig  Samler’ ’  1884,  Side  500). 


„Det  danske  evangelisk-lutherske  Kirkesam¬ 
fund  i  Amerika“  —  1884. 


Der  gives  noget,  man  kalder  Afstands-Illusion, 
som  bestaar  deri,  at  en  Genstand,  set  paa  Afstand, 
ser  ud  til  at  være  baade  nærmere  ved  og  herligere, 
end  Virkeligheden  viser  den  at  være.  Den,  som 
kommer  fra  Sletten  til  Bjærglandskabet,  vil  Gang 
efter  Gang  komme  til  at  gøre  Bekendtskab  med 
denne  Art  af  Illusion.  Men  hvad  der  gælder  Af¬ 
stand  i  Rummet,  gælder  vistnok  ikke  mindre  Af¬ 
stand  i  Tid.  Det  menneskelige  Sind  har  Tilbøje¬ 
lighed  til  at  idealisere  det  fjerne,  det  tabte,  det, 
man  er  skilt  fra.  Næsten  alle  Emigranter  lider  af 
Afstands-Illusion,  der  fremtræder  under  forskel¬ 
lige  Former.  Det  tunge,  man  har  oplevet,  taber 
sin  Brod  med  Aarene.  „Tiden  læger  alle  Saar”, 
siger  Ordsproget.  Det  gode,  skønne  og  behagelige, 
man  har  oplevet,  vokser  derimod  med  Afstanden, 
fordi  det  idealiseres  af  Sindet.  De  fleste  Menne¬ 
sker  idealiserer  saaledes  deres  Barndomstid  og 
Barndomshjem.  De  fleste  Emigranter  idealiserer 
-det  Folk  og  Fædreland,  som  de  er  skilte  fra  i  Tid 
og  Rum,  de  lider  af  Afstands-Skuffelse.  Mange  af 
dem,  som  siden  gjorde  en  Rejse  tilbage  til  Hjem¬ 
landet,  har  derfor  gjort  den  Opdagelse,  at  det 
Fædreland,  de  bar  i  Erindringen,  og  saa  det,  der 

nu  mødte  dem,  var  saa  forskellige,  saa  det  gjorde 
ondt  at  se  det,  og  mange  vilde  ikke  se  det.  Naar 
saaledes  „Den  danske  Kirke”  i  Amerika  idelig  og 
altid  talte  om  den  danske  Folkekirke  som  „vor 
Moderkirke”,  hvor  de  forskellige  Retninger  i  bro¬ 
derlig  Enighed  søbede  af  det  samme  fulde  Fad, 
saa  er  det  Afstands-Illusion  og  Afstands-Idealisation 
saa  stærk,  at  man  kan  tage  og  føle  paa  dem.  Thi 
samme  Folkekirke  havde  kun  liden  Brug  for  den 
Slags  Idealister,  naar  de  kom  til  Danmark  og  søg¬ 
te  om  Kald  og  Brød.  Den  kunde  saa  udmærket 
klare  sine  Sager  uden  dem,  og  dens  ledende  Mænd 
havde  ikke  sjælden  et  skævt  Øje  til  „Amerikaner¬ 
ne”.  som  fik  Præstekald  i  Danmark,  især  naar 
disse  havde  Mod  til  at  tale  om,  hvorledes  man 
bar  sig  ad  i  Amerika. 

Og  naar  de  af  Konferencen  udtraadte  danske 
Præster  søgte  Tilslutning  hos  „Indre  Mission”  i 
Danmark,  saa  var  dette  en  Følge  af  Afstands- 
Illusion  :  Den  Retning,  vi  selv  er  udgaaet  fra,  som 
vi  af  Hjertet  slutter  os  til,  maa  og  vil  tage  sig 
af  os,  nu,  da  det  gælder  Missionen  i  Amerika  i 
Indre  Missions  Aand !  Saaledes  ræsonnerede  Ide¬ 
alisterne.  Men  Indre  Mission  havde  nok  at  bestille 
i  Danmark,  lød  Svaret  fra  den  anden  Side. 

Men  samme  „Indre  Mission”  havde  baade  Tid 
og  Raad  til  at  tage  sig  af  Missionen  blandt  Dan¬ 
ske  paa  New  Zealand.  Ved  Indre  Missions  Be¬ 
styrelsesmøde  i  Sorø  19de  og  20de  Juli  1883,  toges 
følgende  Beslutning:  „Arbejdet  for  Guds  Rige 
blandt  de  Danske  paa  New  Zealand,  som  forestaas 
af  Pastor  Sass,  skal  optages  under  den  Indre  Mis¬ 
sion,  og  der  udstedes  Dokument  til  Pastor  Sass 
for,  at  saa  længe  denne  Virksomhed  saaledes  som 

mu  har  vor  Tillid,  understøttes  den  med  et  aar- 
ligt  Bidrag  af  1800  Kroner,  fra  1ste  Maj  1883  at 
regne”.  Pastor  Georg  E.  Sass  fra  New  Zealand 
var  paa  Besøg  i  Danmark  i  Aaret  1883  og  talte 
sin  Missions  Sag,  altsaa  Aaret  før  A.  M.  An¬ 
dersen. 

Samme  Efteraar,  som  A.  M.  Andersen  om  Som¬ 
meren  havde  været  i  Danmark,  tog  Indre  Mission 
ved  sit  Møde  i  Odense  (1884)  den  Bestemmelse, 
at  der  dannes  et  særskilt  Udvalg  til  at  tage  sig 
laf  Missionen  paa  New  Zealand  og  skaffe  det  lovede 
a arlige  Bidrag  til  denne  Mission  til  Veje.  Indre 
Missions  Bestyrelse  udpegede  følgende  fem  Mænd 
til  dette  Udvalg:  Præsterne  H.  Budde-Lund,  Nid- 
løse,  Formand ;  P.  Chr.  Larsen,  Høve ;  A.  Busch, 
Ilorne;  Gaardejer  Niels  Jørgensen,  Aulby  ved  Mid¬ 
delfart;  Gaardejer  Anders  Stubkjær,  Bording  ved 
Holstebro.  (Angaaende  denne  Sag  se  Blauenfeldt: 
„Den  Indre  Missions  Historie”,  Side  209 — 211). 

Missionen  paa  New  Zealand,  hvis  videre  Hi¬ 
storie  vi  ikke  her  kan  indlade  os  paa,  kunde  og 
vilde  Indre  Mission  altsaa  nok  tage  sig  af,  men 
ikke  Missionen  i  Amerika.  Den  overlod  man  til 
„Udvalget”,  af  hvilket  selve  Vilh.  Beck  blev  Med¬ 
lem  i  1885!  De  af  Konferencen  udtraadte  Præster 
oplevede  dermed  en  lignende  Desillusion,  som  A. 
S.  Nielsen,  da  han  i  1871  rejste  tilbage  til  Dan¬ 
mark  med  et  Kaldsbrev  i  Lommen  fra  en  dansk 
Menighed,  som  bad  „Udvalget”  om  at  ordinere 
ham.  Der  var  ingen  i  Danmark,  der  havde  Mod  til 
'at  lægge  sine  Hænder  paa  ham  og  indvi  ham  til 
det  Embede,  han  var  kaldet  til;  thi  derved  resi- 
kere  vedkommende  sin  Stilling  i  den  danske  Fol¬ 
kekirke.  Og  i  1884  turde  Indre  Mission  ikke  ved- 

kende  sig  sine  egne  Børn  i  Amerika,  for  det  vilde 
skade  dens  Indflydelse  i  Danmark! 

Mødet  i  Argo,  Nebraska,  1884. 

I  „Nye  Meddelelser  om  den  dansk-amerikan¬ 
ske  Mission”  for  Juli  1884  skriver  Provst  J.  A^ 
Hejberg  bl.  a.  til  Missionens  Venner:  „De  danske 
Mænd,  der  hidtil  have  staaet  som  Præster  i  den 
saakaldte  dansk-norske  Konference,  have  nu  opda¬ 
get,  at  de  ikke  rigtig  passe  der,  og  have  udskilt 
sig  som  et  særligt  Samfund.  Man  besluttede  at 
henvende  sig  til  den  Indre  Missions  Bestyrelse  for 
at  faa  en  Slags  Anerkj endelse  som  ægte  luthersk. 
Vi  ere  imidlertid  forvissede  om,  at  denne  Aner- 
kjendelse  vil  de  udskilte  danske  Præster  ikke  faa 
hos  den  lutherske  Menighed  eller  dens  Præster  i 
Danmark,  hvor  et  af  Tidens  glædelige  Tegn  net¬ 
op  er,  at  de  troende  Præster  og  Lægfolk  af  for- 
skjellige  Retninger  indenfor  Folkekirken  nærmer 
sig  hinanden  i  kjærlig  Forstaaelse,  til  fælles  Ar¬ 
bejde  paa  Troens  Grund  og  til  Kamp  mod  Vantro 
og  Lunkenhed.  Vort  Raad  til  de  danske  Præster 
i  Amerika,  baade  de  i  den  danske  Kirke  og  de, 
som  stode  i  Conferentsen,  er  dette:  Begynd  med  at 
se  efter,  hvad  I  ere  enige  om,  saa  skal  nok  Skille¬ 
punkterne  svinde  ind  til  noget  lidt;  og  først  da^ 
naar  I  ophøre  at  kives  paa  Vejen,  vil  Menighe¬ 
dens  Herre  og  Mester  Jesus  kjendes  ved  Eders 
Arbejde  som  sit,  og  velsigne  det  med  Aandens' 
Kraft  og  Varme;  og  Herrens  Venner  herhjemme1 
vil  meget  bedre  kunne  bede  for  og  arbejde  med' 
paa  Gjerningen  derovre.  Gud  give,  at  det  Skilte 
raaa  bøje  sig  sammen  i  Jesu  Navn.”  Saaledes  lød' 
Provstens  Raad,  og  heri  var  vistnok  baade  Vilh.. 

Beck  og  den  øvrige  Bestyrelse  for  Indre  Mis¬ 
sion  enige  med  ham.  Den  danske  Kirke  i  Ame¬ 
rika  havde,  som  vi  saa,  gennem  sin  Formand  ind¬ 
budt  de  udtraadte  Præster  til  at  være  med  ved 
Aarsmødet,  og  Døren  stod  dem  aaben  ind  i  den 
danske  Kirke.  Og  der  kunde  være  meget,  der  talte 
for,  at  de  burde  gaa  ind  ad  denne  Dør,  baade 
naar  de  saa  hen  til  deres  egen  Faatallighed,  den 
Kamp,  som  vilde  paafølge,  om  de  ikke  gik  ind 
osv.,  osv.  Naar  de  saa  alligevel  ikke  gik  den  Vej, 
da  er  det  vist  i  sin  gode  Orden  at  lade  dem  selv 
fremføre  de  Grunde,  der  var  afgørende  for  dem, 
da  de  valgte  en  anden  Vej.  I  „Beretning  om  det 
danske  evang.-luth.  Kirkesamfunds  8de  Aarsmøde” 
(1891  i  Waupaca)  findes,  Side  41 — 48,  en  kort 
historisk  Redegørelse  for  Samfundets  Tilblivelse. 
Denne  Redegørelse,  der  er  undertegnet  „Forlags- 
komiteen”,  er  vistnok  skrevet  af  Pastor  A.  M. 
Andersen.  Han  siger:  „Naar  vi  saa  alligevel  valgte 
.at  stifte  eget  Samfund,  da  havde  det  sin  væsent¬ 
lige,  og  vel  saa  godt  som  sin  eneste  Grund  deri, 
at  vi  følte  os  bundne  i  vor  Samvittighed  til  at 
fordre  ikke  mindre  for  Sammenslutning,  end  ube¬ 
tinget  Anerkendelse  af  den  hellige  Skrift  som 
Guds  Ord  og  aaben  Tilslutning  til  den  danske  Kir¬ 
kes  symbolske  Bøger,  en  Fordring,  som  „Den  dan¬ 
ske  Kirke”  indtil  denne  Dag  ikke  har  kunnet  gaa 
ind  paa.  Saaledes  var  Omstændighederne,  da  Sam¬ 
fundets  Organisation  fandt  Sted  under  Mødet  i 
St.  Johannes  Menighed,  Burt  County,  Nebr.,  fra 
Ilte  til  14de  September  1884.  Saa  sandt  vi  vilde 
forblive  tro  imod  vor  Overbevisning  og  arbejde 
som  Danske  blandt  Danske  for  Sjæles  Frelse  og 
Guds  Riges  Fremme  paa  vor  lutherske  Bekendelses 

(Grund,  saa  var  det  den  eneste  Vej,  der  nu  stod 
os  aaben,  at  ordne  os  som  et  selvstændigt  Sam¬ 
fund.  „Den  danske  Kirke’ ’  havde  rigtignok  ladet 
os  forstaa,  at  den  vilde  tage  imod  os  og  lade  os 
virke  hver  efter  sin  Overbevisning,  og  det  var  jo 
meget  liberalt,  mere  saa  end  vi  ønskede  det.  Det 
var  vor  Overbevisning,  at  en  Unionisme  bygget 
paa  Tolerance  aldrig  kunde  blive  til  sand  Velsig¬ 
nelse  for  vort  Folk.  Derfor  og  ikke  af  anden 
Grund  •  valgte  vi  den  selvstændige  Stilling,  indtil 
om  vor  Herre  ved  sin  vise  og  underlige  Styrelse 
kunde  lede  til  Forening  blandt  danske  Luthera¬ 
nere  i  Amerika  paa  en  bedre  Grund,  end  der  nu 
var  til  Stede.  Der  skredes  da  i  Guds  Navn  til 
Samfundsdannelse  og  Vedtagelse  af  Forfatning”. 
(Anf.  Sted,  Side  44 — 45).  Ved  den  anførte  Be¬ 
grundelse  for,  hvad  der  skete  ved  Mødet  i  Argo, 
har  vi  allerede  forudgrebet  de  Ting,  som  vi  nu 
skal  høre  nærmere  om.  St.  Johannes  Menighed  var 
Pastor  A.  M.  Andersens  Kald,  og  en  af  de  faa 
danske  Menigheder,  der  formelt  havde  sluttet  sig 
til  Konferencen.  Som  Sekretær  for  de  udtraadte 
Præster  indvarslede  Andersen,  i  Overensstemmel¬ 
se  med  Omaha-Mødets  Bestemmelse  til  Møde  i 
Argo  fra  Ilte  til  14de  Sept.  1884.  Alle  de  af  Kon¬ 
ferencen  udtraadte  danske  Præster  gav  Møde ; 
A.  M.  Andersen,  H.  P.  Berthelsen,  G.  B.  Christi¬ 
ansen,  IJ.  Hansen,  A.  Rasmussen  og  M.  C.  Hansen 
Robe.  Hvor  mange  Menigheds-Delegater,  der  var 
til  Stede,  ved  jeg  ikke,  men  nogle  var  der  med. 
Den  ved  Omaha-Mødet  nedsatte  Komite  fremlagde 
Forslag  til  Samfundsdannelse  og  Konstitution. 
Efter  nogen  Forhandling  enedes  man  om  at  slutte 
sig  sammen  som  Kirkesamfund  under  Navnet  „Det 

danske  evangelisk  lutherske  Kirkesamfund  i  Ame¬ 
rika”.  Man  enedes  om  følgende  Bekendelsesbasis 
og  Formaal:  1)  Den  hellige  Skrift  som  et  fuld¬ 
komment  Indbegreb  af  Guds  aabenbarede  Ord  til 
Menneskers  Frelse  og  Salighed  og  derfor  øverste 
Dommer  over  Tro,  Lære  og  Liv.  2)  Som  et  kort 
og  sandt  Udtryk  for  Guds  Ords  Hovedlærdomme 
fastholder  og  bekender  vort  Kirkesamfund  sig  til 
den  danske  Moderkirkes  Bekendelsesskrifter:  a) 
de  gamle  Symboler,  det  apostoliske,  det  nikænske 
og  det  athanasianske,  b)  den  uforandrede  augs- 
burgske  Konfession  og  c)  Luthers  lille  Katekis¬ 
mus.”  3)  Angaaende  Formaalet  udtalte  Mødet: 
„Kirkesamfundet  erkender  med  Tak  til  Gud  det 
Arbejde,  han  har  betroet  det,  nemlig  at  udbrede 
Kristi  Kundskabs  Vellugt  blandt  vort  Folk.” 
„Vort  Formaal  er  paa  Grundlag  af  denne  vor  lu¬ 
therske  Bekendelse  at  arbejde  med  de  Midler, 
Herren  har  skænket  sin  Menighed,  og  med  de 
Evner  og  Kræfter,  han  giver  os,  for  Guds  Riges 
Udbredelse  og  Befæstelse,  særlig  iblandt  vore 
Landsmænd  i  Amerika.” 

Mødet  nedsatte  en  Komite  til  at  arbejde  for 
at  faa  en  Skole  for  vordende  Præster  sat  i  Gang 
snarest  muligt. 

Ved  samme  Møde  blev  Præsternes  Tal  forøget 
til  9,  idet  Nordmanden,  Seminarist  Joh.  Risdal 
blev  ordineret  til  Præst  for  Menigheden  i  Fre- 
mont,  Nebr.,  og  Kandidat  P.  Nielsen  til  Præst  for 
Menigheden  i  Hutchinson,  Minn.,  og  Pastor  J. 
Danielsen,  som  paa  uretfærdig  Vis  var  bleven 
udelukket  af  den  danske  Kirke  ved  Aarsmødet  i 
Cedar  Fails  i  1880,  blev  efter  Ansøgning  optaget 
i  det  nye  Samfund,  efter  at  man  hos  Pastor  A. 

S.  Nielsen  i  Chicago,  som  var  den  danske  Kir¬ 
kes  Formand,  da  Danielsen  blev  udelukket,  havde 
forhørt  sig  om  hans  Forhold,  og  intet  fundet  til 
Hinder  for  hans  Optagelse.  (Jeg  hørte  i  sin  Tid 
Past.  Kirkeberg,  som  nok  var  særlig  virksom  ved 
Danielsens  Udelukkelse, — sige,  at  hvis  han  nogen¬ 
sinde  igen  traf  D.,  vilde  han  bede  ham  hjertelig  om 
Forladelse,  fordi  han  havde  gjort  ham  Uret). 

Angaaende  Størrelsen  af  det  nye  Samfund 
siger  Pastor  Rohe :  „Samfundet  bestod  ved  dets 
Dannelse  af  9  Pra^ster,  19  Menigheder  og  15  Præ- 
dikepladser.”  (Se  Mindetavle  ved  Pastor  I.  M. 
Hansen,  Side  40).  Pastor  A.  M.  Andersen  siger, 
at  Samfundet  havde  5  Præstekald  i  Nebraska,  og 
1  i  Iowa,  1  i  K ansas  og  2  i  Minnesota ;  hvert  af 
disse  bestod  af  ca.  200  Sjæle,  af  hvilke  den  mindre 
Halvdel  var  konfirmeret.  (Se  Beretning,  8de  Aars- 
møde,'  Side  46).  Det  nye  Samfunds  første  For¬ 
mand  blev  Pastor  H.  Hansen,  dets  første  Sekre¬ 
tær  Pastor  A.  M.  Andersen  og  dets  første  Kasse¬ 
rer  Mr.  P.  Clausen.  Pastor  Rohe  siger:  „Det  nye 
Samfunds  Bestyrelse  kom  til  at  bestaa  af  5  Med¬ 
lemmer,  3  Præster  og  2  Lægmænd,  og  det  blev  dem 
paalagt  at  drive  indre  Mission  med  al  Kraft  og 
udsende  Lægmænd,  om  saadanne  findes,  til  og- 
saa  at  arbejde  for  Guds  Rige  blandt  vort  Folk” 
(Mindetavle  Side  40). 

Præsterne  Hansen  Rohe  og  A.  Rasmussen 
valgtes  til  Redaktører  af  „Dansk  luthersk  Kir¬ 
keblad  ”. 

Og  saaledes  var  et  nyt  dansk  Kirkesamfund 
i  Amerika  blevet  til,  en  logisk  Følge  af  det  Vink, 
Grove-Rasmussen  i  sin  Tid  havde  givet  Udvalget 
angaaende  de  kommende  danske  Præsters  Stil- 

ling  til  Konferencen,  og  den  Særstilling,  „Kirkelig 
Missionsforening”  og  senere  „Den  danske  Kirke 
i  Amerika  ”  indtog  baade  til  Guds  Ord  og  den  lu¬ 
therske  Bekendelse. 

Inden  vi  gaar  videre,  er  det  i  sin  Orden  at 
bemærke,  at  ikke  alle  danske  Præster  i  Konfe¬ 
rencen  sluttede  sig  til  det  nye  danske  Kirkesam¬ 
fund.  Pastor  H.  N.  Thorup  vedblev  at  staa  i  Kon¬ 
ferencen.  P.  J.  Østergaard,  som  blev  ordineret  i 
1884,  blev  ligeledes  •  staaende  i  Konferencen,  til 
han  i  1886  søgte  om  Optagelse  i  det  unge  danske 
Kirkesamfund  (Se  Kirkebladet,  Aargang  1886, 
Side  276).  Fr.  Jensen  Møller,  Seminarist  fra  Dan¬ 
mark  og  Kandidat  fra  Augsburg  Seminarium 
(hvor  han  gik  i  4  Aar)  1883,  sluttede  sig  heller 
dkke  til  det  nye  danske  Samfund  til  at  begynde 
med.  Fra  Begyndelsen  var  det  altsaa  i  Virkelig¬ 
heden  kun  %  (6)  af  de  danske  Præster  i  Kon¬ 
ferencen,  der  traadte  ud  i  1884.  H.  N.  Thorup  var 
imidlertid  den  eneste  danske  Præst  (foruden  C. 
L.  Clausen),  der  blev  staaende  i  Konferencen  og 
dennes  Afløser:  „Den  forenede  norske  Kirke’ ’  til 
sin  Død. 


XVIII. 


Det  unge  danske  Kirkesamfunds  Modtagelse. 


Det  er  en  gammel  Erfaring  i  Verden,  at  den, 
som  mener,  at  have  Eneret  paa  et  eller  andet  Om- 
raade,  bl.  a.  ogsaa  har  den  Egenskab,  at  han  ikke 
.gerne  ser  nogen  anden  ved  Siden  af  sig,  som  vil 
gøre  ham  Retten,  i  dette  Tilfælde  Eneretten  — 
stridig.  Kain  var,  som  bekendt,  den  ældste  Søn 
og  blev,  som  saadan,  misundelig  paa  Abel,  da 
Herren  saa  med  Velbehag  paa  dennes  Offer.  Ismael 
var  ligeledes  den  ældste  Søn,  og  der  fortælles,  at 
da  Isak  voksede  til,  spottede  han  denne,  og  den, 
som  kender  den  menneskelige  Natur,  kan  ikke 
være  i  Tvivl  om  Grunden  dertil.  Josef  var  ogsaa 
den  ældste  Søn,  nemlig  af  Rachel,  men  Leas  Søn¬ 
ner  var  ældre,  og  vi  har  hørt  om,  hvad  de  gjorde 
ved  Josef,  da  de  mærkede  Faderens  Kærlighed 
til  denne.  Og  vi  kender  Grunden  til  Farisæernes 
Had  til  den  Herre  Jesus:  Han  bestred  deres  Ene¬ 
ret  til  at  være  Lovens  Fortolkere  i  Israel. 

At  den  danske  Kirke  i  Amerika  mente  sig  at 
være  i  ubestridelig  Besiddelse  af  Eneretten  til  at 
drive  dansk  Mission  i  Amerika,  er  ikke  nogen 
Drøm  eller  Fantasibillede.  Derom  er  der  baade 
mange  og  stærke  Vidnesbyrd.  Af  disse  har  en  Del 

været  anført  tidligere  og  skal  ikke  her  gentages,, 
skønt  de  kunde  mangfoldig  forøges. 

At  man  som  Følge  heraf  fra  den  danske  Kir¬ 
kes  Side  ikke  saa  med  milde  Blikke  paa  den  Ny~ 
kommer,  som  var  landet  i  Nebraska  i  den  Hen¬ 
sigt  at  tage  Land  og  fæste  Bo,  siger  næsten  sig 
selv.  Inden  vi  hører  nærmere  herom,  vil  det  være' 
af  Interesse  at  vide 

Hvor  mange  Danske  var  der  i  Amerika  i  1884? 

Det  omtrentlige  Svar  herpaa  faar  man  af  Sta¬ 
tistikken  (De  for.  Staters)  som  siger,  at  fra  1820 
til  1884  var  der  indvandret  94,660  Danske  til  de 
forenede  Stater.  Her  er,  vel  at  mærke,  ikke  de  Dan¬ 
ske  talt  med,  som  landede  i  kanadiske  Havne  og 
derfra  rejste  til  Staterne.  Fraregner  man  de  døde, 
og  tæller  de  fødte  og  Sønderjyderne  med,  naar 
man  et  Tal,  der  gaar  betydeligt  op  over  100,000 
Danske  i  de  forenede  Stater  i  1884.  Den  store 
Hovedmasse  af  indvandrede  Danske  fandtes  i  Illi¬ 
nois,  Iowa,  Michigan,  Minnesota,  Nebraska  og 
"Wisconsin.  I  1880  stod  Wisconsin  højest  i  Antallet 
af  Danske  —  med  8,797.  I  1890  staar  Iowa  højest 
med  15,519  Danske,  Nebraska  kommer  næst  med 
14,335  Danske,  medens  Utah  er  sakket  bagud  med 
9,023  Danske.  Blandt  de  store  Byer  staar  Chicago  i 
1890  højest  i  Antallet  af  Danske  —  med  7,087.  Der¬ 
næst  kommer  Omaha  med  4,242  Danske.  Naar  man 
ser  paa  disse  Tal,  skulde  man  synes,  at  der  var  Mis- 
sionsmark  nok  at  arbejde  paa,  baade  for  dem, 
som  mente  at  have  Eneretten,  og  Nykommeren  af 
1884.  Dette  vil  formentlig  blive  endnu  klarere,, 
naar  vi  finder  ud : 

Hvor  stor  var  den  danske  Kirke  i  Amerika 
i  1884? 

Det  omtrentlige  Svar  herpaa  findes  i  R.  An¬ 
dersen:  „Emigrantmissionen,  kirkelig  Vejledning 
for  Udvandrere' ’  —  1884.  I  dette  fortjenstfulde 
Skrift  har  daværende  Formand  for  den  danske 
Kirke  Pastor  Th.  Helveg  (Side  87  til  92  anf.  Skr.) 
givet  en  „Oversigt  over  Arbejdsmarken  1883." 
Ved  at  sammenligne  denne  med  Statistikkens  Tal 
over  Danskerne  i  vedkommende  Stater,  kan  man 
faa  et  nogenlunde  klart  Begreb  baade  om  den  dan¬ 
ske  Kirkes  Størrelse,  men  ogsaa  om  Størrelsen  af 
den  Missionsmark,  den  ikke  havde  naaet.  Dette 
skal  her  forsøges.  Vi  følger  samme  Orden,  som 
Pastor  Helveg  i  sin  „Oversigt". 

1.  California. 

I  denne  store  Stat,  som  ifølge  Statistikken  i 
1880  talte  3,748  Danske  og  i  1890  7,764  Danske, 
havde  den  danske  Kirke  i  1883:  1  Præst,  4  Me¬ 
nigheder,  6 — 7  Prædikepladser  med  ca.  6 — 700 
Sjæle. 

2.  South  Dakota. 

Denne  Stat  havde,  siger  Statistikken,  i  1880, 
da  det  nuværende  North  og  South  Dakota  udgjor¬ 
de  et  Territorium,  1,447  Danske.  I  1890  havde 
North  Dakota  2,860,  og  South  Dakota  4,369  Dan¬ 
ske.  I  1883  havde  d.  d.  Kirke  i  South  Dakota  1 
Præst  og  6  Menigheder  med  et  Sjæleantal  af  440. 

3.  Iowa. 

Ifølge  Statistikken  var  her  i  1880:  6,901  og  i 
1890:  15,519  Danske.  I  1883  havde  d.  d.  Kirke  6 
Præster,  25  Menigheder  og  Prædikepladser  med  et 
omtrentligt  Sjæleantal  af  2,000. 

4.  Illinois. 

1880 :  6,029,  1890 :  12,044  Danske.  I  1883  hav¬ 
de  d.  d.  Kirke  her  4  Præster,  9  Menigheder  og 
Præ  dik  ©pladser  med  opgivet  Sjæleantal  1620. 

5.  Michigan. 

1880:  3,513,  1890:  6,335  Danske.  I  1883  hav¬ 
de  d.  d  Kirke  her  3  Præster,  11  Menigheder  og 
Prædikepladser  og  et  Sjæleantal  af  ca.  400. 

6.  Minnesota. 

Havde  i  1880:  6,071,  i  1890:  14,133  Danske. 
I  1883  havde  d.  d.  Kirke  i  denne  Stat:  2  Præster, 
5  Menigheder  og  Prædikepladser  med  ca.  350 
Sjæle. 

7.  Nebraska. 

Havde  i  1880:  4,511  og  i  1890:  14,345  Danske. 
I  1883  havde  d.  d.  Kirke  her  5  Præster,  11  Menig¬ 
heder  og  Prædikepladser  med  et  Sjæleantal  af 
mellem  7  og  800. 

8.  New  York,  New  Jersey  og  Connecticut. 

I  disse  Stater,  der  i  1880  havde  henholds¬ 
vis:  3,145,  1,264,  og  428  Danske,  og  i  1890,  ligele¬ 
des  henholdsvis :  6,238,  2,991  og  1,474  Danske,  hav¬ 
de  d.  d.  Kirke  i  1883  1  Præst,  der  besøgte  og  be¬ 
tjente  15 — 16  Menigheder,  der  næsten  alle  var 
ismaa. 

9.  Wisconsin. 

Wisconsin  havde  i  1880:  8,797  og  i  1890: 
13,885  Danske.  I  1883  havde  d.  d.  Kirke  6  Præster, 
21  Menigheder  og  Prædikepladser  med  2,590  Sjæle. 

10.  Kansas. 

Denne  Stat  havde  i  1880 :  1,838  og  i  1890 
3,136  Danske.  I  1883  havde  d.  d.  Kirke  (siden 
1874)  2  smaa  Menigheder  og  1  Prædik eplads  i 

Kansas.  I  1881  talte  de  2  Menigheder  tilsammen 
167  Sjæle  (Se  „Nye  Meddelelser’ ’  1882,  Side  84). 
Fra  denne  Stat  findes  ingen  Indberetning  i  Pa¬ 
stor  Helvegs  Oversigt  for  1883,  da  Menighederne 
dengang  var  uden  Præst. 

*  *  * 

Den  danske  Kirke  havde  i  1883 :  31  Præster, 
6  uordinerede  Kandidater,  og  Pastor  Helveg  siger 
i  sin  „Oversigt”:  „Den  danske  Kirke  har  optaget 
Evangeliets  Forkyndelse  i  12  Stater”. 

Tager  man  nu  Antallet  paa  Præster,  Menighe¬ 
der  og  Menighedsmedlemmer  og  sammenligner 
dem  med  Antallet  af  danske  Indvandrere  her  i 
Landet  paa  samme  Tid,  saa  ser  det  ikke  ud  til, 
at  der  mangledes  Arbejdsmark,  og  selv  om  nu  den 
danske  Kirke  havde  Eneretten  til  at  drive  dansk 
Mission  i  Amerika,  saa  havde  det  lange  Udsigter 
med  at  faa  den  udøvet. 

I  „Kirkelig  Samler”  for  26de  Oktober  1884 
findes  blandt  „Kirkelige  Efterretninger”  et  Styk¬ 
ke  med  Overskrift  „De  Udtraadite”.  Redaktøren 
begynder  med  at  minde  om  „Dansk  luthersk  Kir¬ 
keblad”,  der  blev  stiftet  med  det  specielle  Formaal 
at  bekæmpe  „Kirkelig  Samler”  og  den  danske 
Kirke  i  Amerika.  Nu  er  „D.  1.  Kirkeblad”  bleven 
til  „Kirke-bladet”,  Organ  for  „Det  danske  evamg. 
luth.  Kirkesamfund  i  Amerika”.  Altsaa  har  de  Ud- 
traadte  nu  dannet  et  nyt,  selvstændigt  Kirkesam¬ 
fund  med  et  nyt  Navn.  Angaaende  denne  Sag  be¬ 
mærker  Red.  af  „K.  S.”:  1)  Dannelsen  af  et  nyt 
Kirkesamfund  var  unødvendigt,  da  d.  d.  Kirke 
havde  rakt  vedkommende  en  ærlig  Broderhaand, 
med  Tilbud  om  al  ønskelig  Frihed  i  Præstegernin¬ 
gen  og  Samfundsarbejdet,  „baade  theoretisk  og 

praktisk,  baade  i  Læren  og  Livet.”  2)  „Det  nye 
Navn  paa  de  udtraadtes  Kirkesamfund  er  en  stor¬ 
artet  Tilsnigelse”  (med  meget  fede  Typer).  Man 
kalder  sig:  Det  danske  øvang.  luth.  Kirkesamfund 
i  Amerika,  i  hvilken  Betegnelse  selvfølgelig  skal 
ligge  en  Paastand  om  at  være  det  eneste  virkelige 
dansk-lutherske  Kirkesamfund  herovre ;  og  i  hvert 
Fald  har  man  forst  aa  et  at  forme  Navnet  saaledes, 
at  enhver  Dansk,  som  kommer  herover  fra  Fæ¬ 
drelandet,  og  ej  ved  Besked  om  Sagernes  Sam¬ 
menhæng,  maa  tænke,  at  han  i  „de  Udtraadte” 
vil  finde  Moderkirkens  Datter,  medens  Sandheden 
er,  at  disse  har  selv  opfundet  og  lavet  sig  et  nyt 
Samfund,  uden  Udsendelse  eller  Anerkendelse  af 
Moderkirken,  uden  Støtte  eller  Forbindelse  med 
nogen  Retning  inden  for  den  danske  Folkekirke.” 
3)  „Stillingen  er  klar.  Hine  har  gjort  Valget,  brudt 
med  os,  brudt  med  Moderkirken  og  ophøjet  sig 
selv  paa  et  Dommersæde,  hvortil  de  ingen  anden 
Adkomst  har  end  den,  som  Snæversyn  og  Ufor¬ 
dragelighed  giver;  saa  faar  de  finde  sig  i,  at  vi 
arbejder  videre  ad  vor  egen  Vej  uden  videre  Hen¬ 
syn  til  det  nylavede  Samfund.  Saa  længe  man 
fastholder  Beskyldningen  for  Kætteri,  er  Samvir¬ 
ken  umulig;  ja,  det  siger  sig  selv,  at  hine  maa 
føle  sig  opfordret  til  at  modvirke  os.”  —  Saa 
-langt  „Kirkelig  Samler”;  hvad  der  senere  frem¬ 
kom  i  Bladet,  gik  i  alt  væsentligt  paa  samme  To¬ 
ne:  Den  danske  Kirkes  Eneberettigelse  til  at  drive 
Mission  i  Amerika.  Vi  mener,  at  Kommentar  til 
dette  er  overflødig. 

Saaledes  var  der  altsaa  fra  1884  to  danske  lu¬ 
therske  Kirkesamfund  i  Amerika,  som  hvert  for 
sig  skød  Skylden  paa  det  andet  for,  at  de  var  to, 

og  hvert  for  sig  forsikrede,  at  de  ønskede  kirkelig 
Forening  paa  luthersk  Grund !  Saa  underligt  som 
dette  maaske  lyder,  er  der  dog  vist  ingen  Grund 
til  at  tvivle  om,  at  ikke  faa  fra  begge  Sider  men¬ 
te  det  heltud  ærligt.  For  at  kunne  forstaa  dette 
er  det  nødvendigt  at  lægge  vel  Mærke  til  de  to 
Parters  forskellige  Opdragelse  og  Stilling  baade 
til  Danmark  og  Amerika,  og  navnlig  da  for  de 
ledende  Mænds  Vedkommende  paa  begge  Sider. 

Som  vi  alt  har  set,  var  de  ledende  Hænd  fra  den 
danske  Kirkes  Side  ved  denne  Lejlighed  de  unge 
Præster  Th.  Lyngby  og  Th.  Helveg.  De  var  begge 
kun  i  Amerika  paa  Besøg,  og  naar  de  talte  om 
den  lutherske  Kirke,  mente  de  den  danske  Folke¬ 
kirke,  hvori  de  ventede  at  faa  deres  Fremtidsar¬ 
bejde,  som  de  ogsaa  fik,  den  ene  før,  den  anden 
senere.  Det  siger  næsten  sig  selv,  at  de  maatte 
tale  dens  Sag,  mens  de  var  i  Amerika,  og  de  ikke- 
theologiske  Kandidater  blandt  den  danske  Kirkes 
Præster  mente  naturligvis,  at  naar  de  lignede 
„Moderkirken”,  saa  vidt  muligt,  saa  kunde  der  ik¬ 
ke  med  Rette  forlanges  mere  af  dem  her  i  „Ud¬ 
lændigheden”.  Samtidig  lukkede  de  Øjnene  for, 
at  Forholdene  og  Omstændighederne,  baade  udad 
og  indad,  her  i  Landet  er  saa  forskellige  som  vel 
muligt  fra,  hvad  de  var  og  er  i  Danmark,  at  det 
er  aldeles  hen  i  Vejret  at  ville  danne  „Folkekirke” 
her  for  dem,  som  agter  at  blive  i  Landet,  selv  om 
det  nok:  kunde  lade  sig  gøre  for  dem,  som  kun 
blev  her  nogle  faa  Aar  og  saa  gik  deres  Vej.  Men 
fra  dette  Standpunkt  maatte  det  naturligvis  se 
ud  som  Snæversyn  og  Egensindighed,  at  nogen 
kunde  falde  paa  at  forlange  Anerkendelse  af  den 
hellige  Skrift  som  Guds  Ord  og  ubetinget  Tilslut- 

ning  til  den  danske  lutherske  Kirkes  Bekendel¬ 
sesskrifter  som  Betingelse  for  Sammenslutning. 
De  ledende  Mænd  paa  den  anden  Side  derimod 
havde  faaet  deres  Uddannelse  i  en  luthersk  Fri¬ 
kirkes  Skole  og  efter  Skoletiden  blandt  Præster, 
af  hvilke  nogle  var  bleven  gamle  i  en  Frikirke,  og 
ikke  ansaa  det  for  nogen  særlig  Dyd  at  arbejde 
efter  folkekirkelig  Model,  hvad  Lære  og  Praksis  an- 
gaar.  De  havde  arbejdet  blandt  Landsmænd,  der 
var  kommen  til  Amerika  for  at  blive.  Og  en 
luthersk  Frikirke  uden  absolut  Hævdelse  af  Skrif¬ 
ten  som  Guds  Ord  og  ubetinget  Anerkendelse  af 
den  lutherske  Kirkes  Bekendelse  maatte,  fra  et 
saadant  Standpunkt  betragtet,  se  ud  som  en  Selv¬ 
modsigelse  ;  thi  i  samme  Maal  som  den  gav  efter 
paa  disse  Punkter,  vilde  den  ophøre  at  være  lu¬ 
thersk,  det  samme  som  en  Nation  uden  Nationali¬ 
tet,  et  Folk,  der  ikke  talte  sit  eget  Sprog. 

Holder  man  dette  forskellige  Syn  paa  Sagen 
for  Øje,  vil  det  ikke  være  saa  vanskeligt  at  for¬ 
staa,  hvorfor  der  maatte  blive  to  Samfund  i  1884, 
og  for  Nutidens  Vedkommende  vil  det  for  For- 
staaelsens  Skyld  ikke  være  uden  Betydning  at 
mærke  sig  denne  forskellige  Synsmaade.  Og  af 
den  Grund  er  her  dvælet  saa  udførligt  ved  det, 
der  allerede  nu  ligger  en  Menneskealder  tilbage  i 
Tiden.  Principper  er  stærkere  end  Personer, 
de  virker,  ogsaa  naar  de  Personer,  der  var  deres 
Talsmænd,  er  døde,  og  for  at  forstaa  Personernes 
Strid,  maa  man  først  forstaa  de  Principper,  de 
var  Talsmænd  for. 


TILLÆG. 


I. 

Pastor  Niels  Madsen  (1842-1881). 


Da  denne  Mand  baade  var  en  af  de  første 
Danske,  der  studerede  ved  Augsburg  Seminarium, 
først  i  Marshall,  Wis.,  og  siden  i  Minneapolis,  — 
og  tillige  er  den  første  danske  lutherske  Præst 
i  Amerika,  som  døde,  antager  jeg,  det  vil  være 
i  sin  Orden,  at  nogle  Mindeord  om  ham  finder 
Plads  i  dette  Kapitel  af  den  forenede  Kirkes  For¬ 
historie.  I  „Dansk  luthersk  Kirkeblad”  Nr.  8  for 
1881  har  hans  Studiefælle  fra  Augsburg  og  se¬ 
nere  Medarbejder  i  den  danske  Mission,  Pastor 
H.  Hansen,  givet  et  Omrids  af  hans  Livsførelse, 
af  hvilket  her  det  vigtigste  skal  meddeles. 

Niels  Madsen  var  født  i  Lille  Damme,  Fane- 
fjord  Sogn  paa  Møen  den  21de  August  1842.  Hans 
Forældre  var  Bondefolk,  der  selv  havde  en  mindre 
Landejendom.  Sin  Barndom  tilbragte  han  i  Hjem¬ 
met  og  i  Skolen.  Den  5te  Oktober  1856  blev  han 
konfirmeret  i  Fanefjord  Kirke  af  Sognepræst  P. 
F.  Obel.  Som  Møenbo  var  N.  Madsen  vokset  op  i 
Havets  Nærhed,  og  Lysten  til  at  blive  Sømand  laa 
ham  i  Blodet,  men  hans  Forældre  var  meget  imod 
-at  lade  ham  følge  denne  sin  Lyst.  Han  blev  ved 
at  bede  dem  derom,  men  først  ved  en  Farbroders 

Hjælp  fik  han  dem  til  omsider  at  give  deres  Sam¬ 
tykke.  Han  forlod  sit  Hjem,  da  han  var  15  Aar 
gammel,  og  blev  Sømand.  En  Sømands  Liv  er 
fuldt  af  Farer,  og  mer  end  en  Hang  blev  han  red¬ 
det  ud  af  den  største  Livsfare;  men  den  Haand, 
som  reddede  ham,  kendte  han  ikke  og  søgte  han 
ikke.  Niels  Madsen  var  af  et  stille,  besindigt 
Væsen,  og  som  saadan  smagte  Sømandslivet  med 
dets  Raahed  ham  i  Længden  ikke.  Nok  er  det,  han 
forlod  det  og  begav  sig,  i  1863,  paa  Vejen  til 
Amerika,  Straks  han  var  landet  i  New  York, 
blev  han  lagt  paa  et  haardt  Sygeleje  og  laa  ene, 
fremmed  og  syg  blandt  fremmede,  og  maatte  sav¬ 
ne  den  Pleje,  som  Venner  vilde  have  givet  ham, 
om  han  var  bleven  blandt  dem.  Men  Sygdommen 
var  ikke  til  Døden;  tvertimod:  han  fik  nu  en  le¬ 
vende  Følelse  af,  at  der  var  en  levende  Gud,  som 
havde  Bud  efter  ham.  Efter  at  være  kommen  sig 
rejste  N.  Madsen  til  Moline,  111.,  hvor  allerede 
flere  af  hans  Landsmænd  var.  Her  sluttede  han 
sig  til  den  svensk  lutherske  Menighed,  hvilket 
blev  af  den  største  Betydning  for  ham,  idet  han 
nu  lærte  at  kende  sig  selv  som  en  hjælpeløs  Syn¬ 
der,  men  ogsaa  Jesus  som  den,  der  frelser  Syndere, 
der  tager  deres  Tilflugt  til  ham.  Med  andre  Ord: 
Ndels  Madsen  blev  nu  en  bevidst  Kristen,  der  følte 
sig  hjemme  blandt  Guds  Børn  som  sine  Slægtninge 
og  fattede  Kærlighed  til  sine  Medmennesker  som 
Medsyndere,  for  hvilke  ogsaa  Guds  Naade  var  be¬ 
redt.  Efter  at  han  saaledes  var  bleven  et  tro- 
onde  Menneske,  tænkte  han  imidlertid  ikke  paa 
at  blive  Præst,  da  han  ansaa  sig  selv  for  uskikket 
til  at  udføre  en  saa  ansvarsfuld  Gerning.  Men  saa 
kom  han  til  et  Missionsmøde,  hvor  den  aandelige 

Nød  blandt  Skandinaver  i  Amerika  blev  skildret 
med  levende  Farver.  Niels  Madsen  følte  sig  gre¬ 
ben  deraf  og  tog  den  Beslutning,  at  gøre  alt,  han 
kunde,  for  at  afhjælpe  Nøden  og  søge  Uddannelse 
til,  om  muligt,  at  blive  en  Ordets  Forkynder  blandt 
sine  Landsmænd  i  Amerika.  I  den  Hensigt  søgte 
han  om  Optagelse  paa  Konferencens  Læreanstalt 
i  Marshall,  Wis.  Hans  Ansøgning  blev  bevilget,  og 
efter  Juleferien  1871  indtraadte  han  som  stude¬ 
rende  ved  nævnte  Skole.  Han  gjorde  flittig  Brug 
af  sin  Tid  og  sine  Evner,  opførte  sig  som  en  kri¬ 
sten  Student  og  vandt  sine  Læreres  og  medstude¬ 
rendes  Agtelse.  Efter  at  have  studeret  ved  Augs- 
burg  i  næsten  4  Aar  tog  han  i  Foraaret  1874  Af-^ 
gangseksamen,  og  paa  Kald  fra  New  Denmark  og 
annekterede  Menigheder  i  Brown  County,  Wis., 
.blev  han  den  14de  Juni  1874  ordineret  til  Præst 
paa  Konferencens  Aarsmøde  i  Fort  Howard,  Wis., 
og  tiltraadte  sit  Embede  straks  efter.  Madsen 
var  en  stille,  bramfri  Natur,  men  en  inderlig  Bøn¬ 
nens  Mand  og  flittig  til  at  studere,  udarbejdede 
sine  Prædikener  med  Omhu  og  var  samvittigheds¬ 
fuld  i  hele  sin  Embedsførelse.  Det  var  hans  Maal 
selv  at  leve  for  Herren  og  drage  Sjæle  til  hans 
Samfund.  Men  inden  længe  svækkedes  hans  ikke 
stærke  Helbred  ved  hans  vidtløftige  Virkekreds, 
Hans  Taleorganer  angrebes,  han  fik  stærke  Hoste¬ 
anfald  og  følte  sig  mat  og  kraftesløs  over  hele 
sit  Legem,  saa  han  kun  med  den  største  Anstren¬ 
gelse  kunde  røgte  sin  Gerning.  Han  søgte  flere 
Læger,  men  ingen  kunde  hjælpe  ham,  saa  han  al¬ 
lerede  i  1880  saa  sig  nødt  til,  paa  Grund  af  svæk¬ 
ket  Helbred,  at  nedlægge  sin  Præstegerning  for 
om  muligt  at  genvinde  sit  Helbred. 

Da  flere  Læger  havde  tilraadet  ham  at  søge 
hen  til  et  mildere  Klima,  besluttede  han  sig  til  at 
gaa  til  Nebraska  og  forsøge,  om  det  kunde  hjæl¬ 
pe.  Midt  i  Juli  1880  rejste  han  fra  Wisconsin  til 
Pastor  A.  M.  Andersen  i  Argo,  Nebr.,  hvor  han 
blev  i  3  Maaneder  og  syntes  at  blive  betydelig 
bedre.  I  Oktober  Maaned  rejste  han  ud  til  en  an¬ 
den  af  sine  Kammerater  fra  Augsburg  Semina¬ 
rium,  Pastor  H.  Hansen  i  Hamilton  County,  Nebr. 
Ogsaia  her  følte  han  sig  nogenlunde,  saalænge  han 
kunde  færdes  ude  i  det  frie;  men  da  Kulden  blev 
strengere,  og  han  maatfee  holde  sig  inden  Døre,  tog 
Svagheden  kendelig  til  fra  Dag  til  Dag,  saa  han 
kun  med  Besvær  kunde  gaa  til  Kirken,  der  kun  lig¬ 
ger  faa  Skridt  fra  Præsteboligen,  og  Søndag  efter 
Nytaar  1881  var  han  i  Kirken  sidste  G-ang.  Midt 
i  Januar  tog  hans  Sygdom  en  Vending  til  det  vær¬ 
re.  Efter  at  han  om  Aftenen  var  gaaet  i  Seng, 
kaldte  han  paa  Mrs.  H.  Hansen  —  Præsten  var 
bortrejst  —  og  sagde  til  hende,  at  han  ventede, 
denne  Nat  vilde  blive  hans  sidste,  men  tillige,  at 
han  følte  sig  meget  anfægtet,  hvorfor  han  bad 
hende  læse  Guds  Ord  og  bede  for  ham.  Han  var 
i  3  Dage  i  den  forfærdeligste  Anfægtelse.  „I  seks 
Aar  har  jeg  talt  Guds  Ord  og  trøstet  andre,” 
sagde  han,  „nu  er  jeg  selv  uden  Trøst”.  Ofte  ud¬ 
brød  han:  „Det  er  vanskeligt  for  en  Præst  at  bli¬ 
ve  salig.”  Stadig  bad  han  de  omstaaende  læse 
Guds  Ord  for  sig  og  bede.  Omsider  svandt  Mør¬ 
ket,  og  Naadens  Sol  brød  frem  gennem  den  mørke 
Sky,  saa  han  kunde  tilegne  sig  den  uforskyldte 
Naade  i  Jesus  Kristus  og  give  sig  hen  i  Guds 
Villie,  om  han  skulde  leve  eller  dø.  I  denne  Til¬ 
stand  levede  han  endnu  18  Dage,  blev  stadig  sva- 

gere,  men  klagede  kun  over  Smerter  i  Halsen  og 
saa,  at  han  var  træt.  Nogle  Timer  om  Dagen 
kunde  han  sidde  oppe  paa  en  Stol.  Den  30te  Ja¬ 
nuar,  som  var  en  Søndag,  da  han  mærkede  Dø¬ 
den  nærme  sig,  vilde  han  nedskrive  sin  sidste 
Villie,  men  var  saa  svag,  at  han  ikke  kunde,  men 
traf  saa  mundtlig  Bestemmelse  angaaende  sit  Gods 
og  sin  Begravelse.  Dagen  efter  var  han  til  Alters, 
og  om  Tirsdagen  bad  han  Vennerne  bede,  at  han 
snart  maatte  blive  udløst.  Om  Fredagen  mistede 
han  Mælet,  saa  han  ikke  mere  kunde  tale,  men 
lagde  Mærke  til,  hvad  der  foregik  omkring  ham. 
En  Time  før  han  sov  ind  i  Døden,  tog  han  Del  i 
Aftenandagten,  som  Vennerne  holdt  ved  hans 
Seng,  og  til  alles  Forundring  svarede  han,  da  Jesu 
Spørgsmaal  til  Martha,  i  Joh.  11,  26  blev  læst,  et 
lydeligt:  Ja.  Pastor  Hansens  Spørgsmaal:  om  han 
nu  kunde  forlade  sig  paa  sin  Frelser  og  være  vis 
paa  at  komme  hjem  til  ham?  besvarede  han  lige¬ 
ledes  med  et  lydeligt  „Ja”. 

En  Time  efter,  den  4de  Februar  1881,  Kl. 
9,45  Aften  sov  han  stille  ind.  Den  7de  Febr., 
som  var  en  streng  Vinterdag  med  Kulde  og  Sne¬ 
fog,  stedtes  hans  Støv  til  Hvile  paa  den  danske 
Kirkegaard  ved  Hampton,  Nebr.  Trods  det  haarde 
Vejr  fulgte  de  fleste  af  Menighedens  Medlemmer 
ham  til  Graven,  hvor  nu  en  Mindestøtte  staar, 
rejst  af  hans  Venner. 

Pastor  Rohe,  en  af  Pastor  Madsens  medstu¬ 
derende  ved  Augsburg,  siger  om  ham:  „Hgm  er  en 
sjælden  stille  Mand,  med  et  Hjerte,  der  længes 
efter  Sjæles  Frelse.  Vi  studerede  et  Aar  sammen. 
Han  bor  i  Brown  Co.,  Wis.,  hvor  han  er  Præst 

for  flere  Menigheder.”  (Se  Robes  Mindetavle, 
Side  30). 

New  Denmark,  hvor  Pastor  Madsen  virkede, 
var  dengang  en  temmelig  haard  Plads  at  arbejde 
paa.  Vi  har  tidligere  set,  at  Baptisterne  her  fik 
en  af  deres  første  Menigheder  i  Amerika  (1859). 
Adventismens  danske  Apostel  Johan  Gotlieb  Ma- 
thiasen  (John  G.  Matheson)  var  som  nng  Mand 
•kommen  til  New  Denmark  med  sine  Forældre. 
Efter  at  han  var  bleven  Adventist,  prædikede 
han  dette  nye  Evangelium  for  sine  Landsmænd 
her  og  fik  nogle  af  de  ældre  Settlere  og  deres 
Børn  med  sig.  De,  der  ikke  blev  Baptister  eller 
Adventister,  sluttede  sig  enten  til  de  norske  lu¬ 
therske  Præster,  af  hvilke  Konferencens  senere 
Formand,  Pastor  Johan  Olsen,  har  arbejdet  i  New 
Denmark,  eller  ogsaa  blev  de  Fritænkere,  som  de 
holdt  af  at  kalde  sig  selv.  Forud  for  Konferen¬ 
cens  Præster  —  eller  rettere  Augustana  Synodens 
—  havde  der  været  en,  vistnok  norskfødt  Præst 
af  General-Synoden,  Geo.  Olsen,  som  nok  ikke 
var  af  Moders  bedste  Børn,  og  siden  blev  Fritæn¬ 
ker.  Pastor  Madsen,  som  afløste  den  norske  Præst 
af  Konferencen,  fik  altsaa  ikke  Lov  til  at  være 
ene  om  Arbejdet  i  den  ældste  danske  Ny  bygd  i 
Amerika.  Mens  han  var  Præst  her,  blev  der,  vist¬ 
nok  særlig  ved  Jens  Jensens,  en  af  den  danske 
Kirkes  Lægprædikanters  Hjælp,  dannet  en  lille 
dansk  Menighed,  som  søgte  Betjening  fra  den 
danske  Kirke,  og  fik  Pastor  N.  Thomsen  til  at 
prædike  i  New  Denmark.  Da  Pastor  Madsen  i 
1880  flyttede  fra  New  Denmark  sluttede  hans 
og  den  danske  Kirkes  Folk  sig  sammen  og  fik 
R.  Nielsen  af  den  danske  Kirke  til  Præst.  Denne 

giver  Pastor  Madsen  følgende  smukke  Vidnes¬ 
byrd  :  „Den  sidste  Præst,  som  var  bosat  her,  var 
en  dansk  Mand  (Pastor  Madsen)  af  Konferencen, 
han  omtales  i  Almindelighed  som  en  hjertelig  tro¬ 
ende  Mand,  der  gerne  vilde  tjene  Vorherres  Sag 
og  drage  Menneskene  fra  Syndens  til  Sandhedens 
Vej,  og  søgte  derfor  at  sætte  sig  imod  den  fritæn¬ 
keriske  Strømning,  der  havde  faaet  Indgang  i  Fol¬ 
ket,  men  magtede  ikke  at  stoppe  Munden  paa  de 
glade  Voltairianere,  der  havde  nogle  faste  Arne- 
og  Fristeder  i  Drikkehuse  og  i  de  saakaldte 
„Shanty  ^-Skovhuse,  hvor  en  stor  Del  af  de  kraf¬ 
tigere  Mænd  og  Karle  havde  Vinterarbejde,  og 
hvor  ikke  blot  de  frygtede  Kopper  krævede  de¬ 
res  Ofre,  men  Raahed  og  Drukkenskab  endnu  fle¬ 
re.  —  —  Intet  Under,  at  Pastor  Madsens  svage 
Røst  ikke  blev  hørt  eller  fulgt,  thi  det  store  Fler¬ 
tal  havde  ikke  Tid,  fordi  deres  Maal  ikke  var  at 
gøre  Guds  men  Verdens  Villie.  —  — ”  (Se  Ny 
Meddelelser”  1883,  Side  150—51). 

Pastor  Madsen  efterlod  sig  nogen  Formue. 
Muligvis  har  han  haft  Penge,  før  han  begyndte  at 
studere ;  thi  hans  Præsteløn  var  vistnok  aldrig 
stor,  og  skønt  han  var  nøjsom  og  altid  levede 
ugift,  kunde  han  vist  ikke  samle  Penge  som  Præst 
i  New  Denmark  i  de  Dage.  Det  være  nu  hermed, 
som  det  vil.  Hvor  meget  han  efterlod  sig,  ved  jeg 
ikke,  men  i  „Dansk  luthersk  Kirkeblad”  Nr.  12, 
1882,  ses,  at  der  er  skænket  til  Konferencens  dan¬ 
ske  Mission  „ved  L.  C.  Madsen,  af  Pastor  N.  Mad¬ 
sens  efterladte  Penge  til  velgørende  Øjemed  150 
Dollars.”  I  samme  Blad  Nr.  14  er  der  givet:  „Til 
Konferencens  danske  Mission :  ved  L.  C.  Madsen  af 
Pastor  N.  Madsens  efterladte  Penge  100  Dollars, 

.Samme  Blad  Nr.  6,  1882:  til  samme  Øjemed:  Fra 

L.  C.  Madsen,  New  Windsor,  111:  40  Dollars.  Af 
„Dansk  luthersk  Kirkeblad”  1883,  Nr.  9,  ses,  at 
i  1882  har  Pastor  Madsens  Broder  L.  C.  Madsen 
i  New  Windsor,  111.,  af  sin  afdøde  Broders  Penge 
skænket  500  Dollars  til  Konferencens  Skolefond. 

Den  sidste  Efterretning  fremkommer  Pastor  A. 

M.  Andersen  med  i  et  „Gensvar  ”  til  „Lutherane¬ 
rens”  Redaktør,  der,  i  Anledning  af  Andersens 
Forslag  om  en  dansk  Professor  ved  Augsburg, 
havde  sagt,  at  saadant  kunde  der  kun  være  Tale 
om,  „saasnart  de  danske  Menigheder  havde  sam¬ 
let  et  tilstrækkeligt  Fond  til  at  lønne  en  Profes¬ 
sor.”  Andersen  minder  da  om,  at  de  Danske  alt 
har  givet  deres  Bidrag  til  det  norske  Professor- 
fond,  isamt  at  de  danske  Menigheder  hvert  Aar 
giver  deres  Bidrag  til  Lærer  lønskassen.  Da  jeg 
desværre  ikke  har  et  fuldstændigt  Sæt  af  „Dansk 
luthersk  Kirkeblad”,  er  det  muligt,  at  Pastor 
Madsen  har  skænket  endnu  flere  Penge  til  velgø¬ 
rende  Øjemed.  Men  det  anførte  er  nok  til  at  vise, 
at  han  isærlig  betænkte  den  Skole,  hvor  han  havde 
faaet  sin  Uddannelse  til  Præst,  samt  den  Mission, 
hvori  han  saa  trofast  havde  arbejdet,  da  han 
traf  Bestemmelse  om  Anvendelsen  af  hans  Ejen¬ 
dom  efter  hans  Død.  Ogsaa  som  Præst  ses  han  at 
have  været  en  flittig  Bidragsyder  til  de  forskel¬ 
lige  Missionskasser. 

Derimod  findes  der  kun  faa  skriftlige  Bidrag 
fra  hans  Haand  i  „Dansk  luth.  Kirkeblad”,  og  de 
samme  er  meget  korte. 


II. 


Den  danske  Kirkes  Menigheds-  og  Samfunds- 
Konstitution,  samt  Præsteløfte. 


„Denne  grundtvigianske  Menighed  har 
sin  Confession,  sin  Katekismus,  nu  ogsaa  sin 
Alterbog  og  sit  Ritual,  ialt  længe  sin  Salme¬ 
bog  rede ;  men  det  er  i  Askov  den  første 
Gang,  den  træder  frem  som  handlende,  og 
det  saaledes,  at  der  ikke  mere  skal  være 
Tvivl  om  dens  Existens”. 

Biskop  O.  Laub  i  Brev  til  Biskop  Marten- 
sen  af  20de  Oktober  1874. 

(Se  Biskop  Otto  Laubs  Levnet  —  ved 
Mynster  og  Schepelern  II,  Side  361). 

Det,  Biskop  Laub  her  siger,  gælder  for  Dan¬ 
marks  men  ikke  for  Amerikas  Vedkommende. 
Som  det  følgende  vil  vise,  var  den  danske  Kirke  i 
Amerika  i  saa  Henseende  adskillige  Aar  forud 
for  Mødet  i  Askov,  som  holdtes  2den  til  4de  Au¬ 
gust  1881,  men  naar  der  i  ovenanførte  Brev  tales 
om  det,  der  skete  i  Askov  (1874),  sigtes  hermed 
til  Højskoleforstander  Appels  Ordination  til  Præst. 
Den  'grundtvigianske  Menighed  i  Amerika  havde 
sin  Menigheds-Konstitution  færdig,  ogsaa  før  1874. 

Menigheds-Konstitution. 

Den  for  alle  den  danske  Kirkes  Menigheder 
fælles  Konstitution  lyder  saaledes: 

Par.  1.  Menigheden  kalder  sig  „Den  danske 

evangelisk  lutherske  Menighed  i . Den 

vedtager  at  blive  uden  Forbindelse  med  Synoder 
eller  amerikanske  Kirkesamfund,  men  vil  altid 
slutte  sig  saa  nær  til  den  lutherske  Kirke  i  Dan¬ 
mark,  som  muligt. 

Par.  2.  Den  hellige  almindelige  Kirkes  Tro: 
Den  apostoliske  Trosbekendelse,  tager  vi  som  den 
eneste  ufejlbare  Grund,  Kilde  og  Regel  for  vor 
Tro  og  vort  Levnet.  Anm. :  Hin  Kirkens  Bekendel¬ 
se  er  vor  Daabspagt :  Forsagelsen  og  Troen. 

Par.  3.  I  den  inderligste  Overensstemmelse' 
med  Kirkens  Tro  (Par.  2)  er  den  hellige  Skrift,, 
den  gamle  saavel  som  den  nye  Pagts  Bøger,  som 
vi  derfor  erkende  og  antage  som  indeholdende 
Visdom  til  Salighed  for  Troens  Husfæller,  og  er 
saaledes  vor  Oplysnings-  og  Opbyggelsesbog  paa 
Troens  Grund  (Par.  2). 

Par.  4.  Som  en  synlig  og  klar  Bekendelse  af 
den  guddommelige  Sandhed  antage  vi  og  bekende 
vi  os  til  den  danske  og  norske  Kirkes  Bekendelses- 
Skrifter,  eller  bestemtere :  „Den  augsburgske  Be¬ 
kendelse”  og  „Luthers  Katekismus”. 

Par.  5.  De  hellige  Sakramenters  Forvaltning 
samt  øvrige  gudstjenstlige  Handlinger  skulle  i 
denne  Menighed  udføres  i  Overensstemmelse  med 
den  danske  Kirkes  Alterbog  og  Ritual. 

Par.  6.  Prædikeembedet  med  Sakramenternes 
Forvaltning  skal  her  i  Menigheden  alene  udføres 
af  rettelig  kaldede  og  ordinerede  lutherske  Præ¬ 
ster. 

Par.  7.  Menigheden  erkender  det  for  sin  Kri¬ 
stenpligt  at  drage  Omsorg  efter  bedste  Evne  for 
de  den  anbetroede  Børns  og  Ungdoms  menneske- 

•lige  og  kristelige  Oplysning  samt  staa  de  i  Menig¬ 
heden  trængende  bi  med  Raad  og  Daad.” 

Samfunds-Konstitution, 

Af  Samfunds-Konstitutioner  har  den  danske 
Kirke  haft  en  hel  Række,  som  det  her  vilde  blive 
alt  for  vidtløftigt  at  anføre.  Den  første  Konstitu¬ 
tion  blev  vedtaget  ved  Mødet  i  Neenah  i  1878  og 
bestod  ligesom  Menigheds-Konstitutionen  af  7  Pa¬ 
ragrafer.  Hvad  Bekendelse  angaar,  siger  Par.  1 : 
,yDe  paa  Kirkemødet  i  Neenah  forsamlede  Præster 
og  Menigheders  Udsendinge  erklære  sig  at  være 
„Den  danske  evangelisk  lutherske  Kirke  i  Ame¬ 
rika”,  der  vil  staa  paa  Moderkirkens  Tros-Grund, 
og  beslutte  som  Samfund  at  bære  dette  Navn  over 
for  Staten.” 

Anmærkning :  Den  danske  Kirke  regner  sin 
Tilværelse  fra  1872  (eller  1871)  men  fik  først  sin 
Konstitution  i  1878.  Der  blev  ligeledes  vedtaget 
en  ny  Forfatning  i  1884,  1888  og  i  1898  ikke  min¬ 
dre  end  to.  I  første  Artikel  i  Forfatningen  af 
1888  hedder  det:  „Samfundets  Navn  er  „Den  dan¬ 
ske  evangelisk  lutherske  Kirke  i  Amerika”,  og  som 
saadan  staar  det  paa  den  hellige  almindelige  Kir¬ 
kes  Trosgrund  og  erkender  sig  at  være  i  Over¬ 
ensstemmelse  med  den  hellige  Skrift  og  Moder- 
kirkens  symbolske  Bøger”. 

Præsteløfte. 

Jeg .  som  lovligen  er  kaldet 

til  Præst  for  den  danske  evangelisk-lutherske  Me¬ 
nighed  i . ,  og  som  i  min  Samvit¬ 

tighed  ved  mig  fri,  at  jeg  ikke  har  benyttet  noget 

uhæderligt  Middel  for  at  indkomme  i  dette  Em¬ 
bede,  —  lover  for  den  alvidende  Guds  Aasyn: 

Først,  at  jeg  vil  beflitte  mig  paa  at  forkynde 
Guds  Ord  rent  og  purt,  saaledes  som  det  findes 
beskrevet  i  de  profetiske  og  apostoliske  Skrifter 
og  i  vor  danske  evangelisk-lutherske  Kirkes  sym¬ 
bolske  Bøger,  —  med  al  Ærefrygt  og  Sømmelighed 
forvalte  de  hellige  Sakramenter  efter  Kristi  Indstif¬ 
telse,  og  saavel  her  som  ved  de  øvrige  hellige  Hand¬ 
linger  udføre  alt  i  Overensstemmelse  med  de  for 
den  danske  evangelisk-lutherske  Kirke  gældende 
Forskrifter. 

Fremdeles,  at  jeg  efter  Evne  vil  modarbejde 
Misbrug  af  Naadens  hellige  Midler  og  bekæmpe 
saadanne  Lærdomme,  som  stride  mod  Kirkens 
Trosbekendelse ;  samt  at  jeg  troligen  vil  arbejde 
for  Ungdommens  kristelige  Oplysning  og  Vejled¬ 
ning. 

Endelig,  at  jeg  vil  stræbe  efter,  ved  flittig 
og  alvorlig  Granskning  af  Guds  Ord  og  Troens 
hellige  Lærdomme,  altid  fuldkomnere  at  danne 
og  dueliggøre  mig  til  dette  hellige  Embede  og  be¬ 
flitte  mig  paa,  som  det  sømmer  sig  en  Ordets  Tje¬ 
ner,  at  foregaa  Menigheden  med  et  godt  Eksempel; 
saa  og  under  Udførelsen  af  min  Tjeneste  i  dennes 
forskellige  Dele  med  al  skyldig  Lydighed  rette 
mig  efter  de  kirkelige  Love  og  Anordninger  og 
mod  Foresatte  og  Embedsbrødre  udvise  et  saa- 
dant  Forthold,  at  der  ikke  med  Grund  skal  kunne 
føres  Klage  over  mig. 

Alt  dette  lover  jeg  med  Regnskabsdagen  for 
Øje  samvittighedsfuldt  at  ville  holde,  efter  den 
Naade,  som  Gud  mig  dertil  vil  forlene. 


Afsluttende  Bemærkninger. 


Idet  vi  nu  har  naaet  det  Tidspunkt,  som  vi 
satte  som  Maalet  for  vor  Udvikling,  nemlig  1884, 
da  det  danske  evangelisk  lutherske  Kirkesamfund 
i  Amerika  blev  dannet  i  Argo,  Nebr.,  vil  det  vist¬ 
nok  være  i  sin  gode  Orden,  at  vi  kaster  et  Blik 
tilbage  og  tænker  os  om,  besinder  os  paa,  hvad  det 
har  lært  os.  Og  da  er  der  flere  Ting,  som  maa 
falde  enhver  betænksom  Betragter  stærkt  i  Øj¬ 
nene.  Som  den  første  af  disse  skal  jeg  tillade  mig 
at  nævne : 

r 

Ben  store  og  betydningsfulde  Forandring 

der  er  indtraadt  blandt  de  danske  Udvandrere  i 
Amerika  i  kirkelig  Henseende.  Længe  —  kun  alt 
for  længe  saa  det  ud*  til,  at  Missionen  blandt  Dan¬ 
ske  i  Amerika,  hvis  Antal  tiltog  for  hvert  Aar,, 
skulde  være  overladt  til  Meth odister,  Baptister  og 
Adventister,  der  med  Understøttelse  af  deres  re¬ 
spektive  amerikanske  Trosbrødre  arbejdede  af 
Hjertens  Lyst  blandt  de  danske  lutherske  Ind¬ 
vandrere  og  fik,  som  vi  har  set,  stiftet  nogle  af 
de  første  Menigheder  blandt  Danske  i  Amerika,  af 
hvilke  nu  en  Del  har  ophørt  at  eksistere,  og  deres 
Kirkebygninger  er  solgte.  Der  er,  siden  den  dan¬ 
ske  Mission  i  Amerika  kom  i  Arbejde,  kun  grumme 

faa  Danske,  der  er  gaaet  over  til  de  nævnte  Aands¬ 
retninger,  og  der  er  givet  historisk  og  praktisk  Be¬ 
vis  for,  at  sakramentløs  Religiøsitet  vil  det  store 
Flertal  af  Danske,  ogsaa  i  Amerika,  ikke  have  med 
tat  gøre.  Naade  uden  Naademidler  er  en  Selvmod¬ 
sigelse,  og  Naade  for  alle  uden  Naademidler  for 
alle  er  meningsløs. 

Til  en  Tid  blev  der  arbejdet  en  Del  paa  at 
faa  Missionen  blandt  Danske  i  Amerika  drevet  fra 
den  amerikanske  episkopale  Kirkes  Side.  Den  sta¬ 
dig  virksomme  Rasmus  Sørensen  var  en  Tid  „lay 
reader”  i  denne  Kirke  i  Wisconsin,  og  hans  Søn, 
Martin  Fr.  Sørensen,  var  Præst  i  samme  Sam¬ 
fund.  Senere  gjorde  en  amerikansk  Biskop  en  Rej¬ 
se  til  de  nordiske  Lande  for  at  finde  Mænd  til  at 
drive  dansk  Mission  i  Bispekirkens  Navn,  men  der 
fandtes  ingen,  og  der  findes  kun  forholdvis  faa 
Danske  som  Medlemmer  af  nævnte  Samfund,  der 
imidlertid  har  ikke  fiaa  danskfødte  Præster  og 
endnu  flere,  som  er  af  dansk  Afstamning.  At  For¬ 
andringen,  vi  her  taler  om,  ikke  blev  endnu  større, 
har  sin  Grund  i  flere  Ting,  og  da  blandt  andet 
deri,  at  der  lige  fra  først  af  har  været  baade  for 
faa  Arbejdere  og  for  smaa  Midler  at  arbejde  med. 
Dog  maa  vi  ikke  herover  glemme,  at  vi  alle  staar 
i  Taknemlighedsgæld  til  de  Mænd,  baade  i  Dan¬ 
mark  og  her  i  Landet,  som  vovede  at  tage  fat 
paa  det  store  Arbejde :  At  løfte  den  Opgave  iat  faa 
Evangeliet  forkyndt  for  udvandrede  Landsmænd 
i  Amerika.  Af  disse  er  nu  de  fleste  døde,  og 
andre  er  bleven  gamle  under  Dagens  Byrde  og 
Hede.  Det  var  godt,  om  vi  kunde  skønne  lidt 
mere  paa  dem,  vi  endnu  har  iblandt  os,  som  brød 
Bygd  der,  hvor  vi  nu  kan  bo  og  bygge,  at  deres 

Livs  Aften  ikke  skulde  blive  mørk,  men  mild  og 
venlig. 

Og  vi  skylder  en  stor  Tak  til  de  mange,  Mænd 
og  Kvinder  i  Danmark,  som  var  med  i  Arbejdet 
her  baade  med  deres  Bønner  og  Gaver.  Deres 
Tal  er  stort,  og  deres  Gaver  løber  op  til  store 
Summer  allerede  i  det  Tidsrum,  vi  her  særlig  har 
haft  for  os.  Og  ligeledes  skylder  vi  de  Mænd 
Tak,  som  gennem  Tale  og  Skrift  bragte  den  ame¬ 
rikanske  Missions  Sag  frem  i  Danmark  og  samlede 
de  Gaver,  der  blev  ydet  til  denne  Sag.  Det  er 
vistnok  et  berettiget  Spørgsmaal,  hvad  Missionen 
i  Amerika  vilde  være  bleven  til  uden  deres  trofa¬ 
ste  og  vedholdende  Medarbejde. 

Smaafclks  Trofasthed. 

Tidsrummet  1872 — 1884  ligger  nu  langt,  langt 
tilbage  i  Tiden,  især  da  hvis  Tiden  regnes  ikke 
blot  efter  Aar,  men  ogsaa  —  og  især  —  efter  hvad, 
der  sker  i  den.  Hvor  var  Amerika  baade  lille  og 
fattig  imod,  hvad  det  nu  er.  Og  hvor  var  ikke 
de  Danske  i  Amerika  baade  faa  og  fattige  imod, 
hvad  de  nu  er!  Kun  faa  af  dem,  der  vilde  have 
noget  med  Kirken  at  gøre,  havde  deres  eget 
Hjem,  især  da  i  Byerne.  De  fleste  af  dem  havde 
ikke  været  ret  længe  i  Landet,  og  Daglønnen  var 
kun  lille  imod,  hvad  den  nu  er.  De,  der  havde 
faaet  Hold  paa  et  Stykke  Land,  med  eller  uden 
Skov,  var  i  den  første  Begyndelse,  og  den  bar  væ¬ 
ret  tung  for  mange.  I  Skoven  var  der  Træ  nok  at 
bygge  Huse  af,  men  Jorden  maatte  vindes  ud,  saa 
at  sige  Tomme  for  Tomme,  og  kunde  Manden 
slippe  ud  paa  Høst-  eller  Jernbanearbejde  i  nogen 

Tid,  kunde  de  naa  at  faa  Skatterne  betalt  og  faa 
det  nødvendige  til  Føden,  men  rede  Penge  var 
faa  og  sjældne.  Og  de,  der  havde  taget  Land  paa 
Prærien,  var  endnu  værre  stillet,  især  midt  i  Halv- 
fjerserne,  da  Græshopperne  høstede,  hvad  Far¬ 
merne  havde  saaet,  Aar  efter  Aar.  Sandelig,  det 
var  haarde  Tider,  saa  det  sved.  Men  det  var  af  den 
Slags  Folk:  Haandværkere,  Daglejere  og  begyn¬ 
dende  Farmere,  at  de  første  danske  Menigheder 
blev  stiftede  i  Amerika.  Og  det  er  .glædeligt  at 
læse  i  de  smaa  danske  Kirkeblade,  at  ikke  blot 
byggedes  den  ene  Kirke  efter  den  anden  i  By  og 
paa  Land,  men  Mænd  og  Kvinder  indsendte  deres 
Gaver  til  Missionen,  baade  Indre-Mission  og  Hed¬ 
ningemission,  og  til  Hjælp  for  trængende  Lands¬ 
mænd.  I  en  Forstand  var  det  smaa  og  fattige  Me¬ 
nigheder,  men  hvor  var  de  rige  alligevel.  Og  'hvor 
gør  det  ikke  mange  af  os,  der  lever  nu,  til  Skam¬ 
me  i  den  som  i  anden  Henseende !  Det  har  vel  al¬ 
tid  været  saaledes  i  Verden,  at  den,  der. har  mindst, 
har  mest  at  undvære,  og  mon  det  ikke  er  i  Kir¬ 
ken  ligedan?  Ofte  har  den  fattige  Daglejer  mere 
at  undvære  end  den  rige  Forretningsdrivende. 
Men  derfor  ligger  der  ogsaa  en  Glans  over  disse 
første  Dage,  som  de,  der  oplevede  dem,  savner  nu 
i  det  kirkelige  Arbejde,  skønt  Midlerne  nu  er  gan¬ 
ske  anderledes  rigeligt  til  Stede;  for  der  er  altid 
Glæde  i  at  give,  naar  og  hvor  der  virkelig  gives. 

Arbejde  og  Modstand. 

Som  vi  har  set,  har  Arbejdet  i  kirkelig  For¬ 
stand  blandt  Danske  i  Amerika  lige  fra  Begyndel¬ 
sen  af  været  delt,  ikke  blot  mellem  reformerte  og 

lutherske  Samfund,  men  ogsaa  mellem  disse  ind¬ 
byrdes.  Med  andre  Ord  vil  det  sige,  at  der  har 
været  ikke  blot  Arbejde,  men  Modarbejde,  og  det 
vistnok  jkke  af  den  bedste  eller  glædeligste  Art. 
At  den  ene  Side  skød  Skylden  herfor  paa  den  an¬ 
den,  kan  man  kun  finde  i  sin  Orden,  saa  længe 
den  menneskelige  Natur  er,  hvad  den  er.  At  denne 
Splittelse  har  været  til  megen  Skade  for  Arbejdet, 
er  der  ingen  Tvivl  om;  at  det  har  holdt  mange 
fra  at  slutte  sig  til  Kirken,  er  der  vist  heller  in¬ 
gen  Tvivl  om.  Dog  er  dette  kun  den  ene  Side  af 
Sagen.  Modstandere  nødes  til  at  lære  af  hinanden, 
har  opdragende  Indflydelse  paa  hinanden,  vistnok 
mere  end  de  selv  holder  af  at  indrømme.  Ikke 
desto  mindre  er  det  saaledes.  Saaledes  er  det 
gaaet  i  Danmark  med  de  kirkelige  Partier  der,  og 
saaledes  er  det  gaaet  ogsaa  i  Amerika.  For  i  Virke¬ 
ligheden  er  det  jo  Modsætningerne  i  Danmark,  der 
er  overført  til  Amerika,  kun  med  den  Forskel,  at 
medens  de  i  Danmark  fandtes  —  og  findes  — 
inden  for  den  samme  folkekirkelige  Ramme,  saa 
staar  de  her  <under  frikirkelige  Forhold,  og  derfor 
hver  for  sig.  Den  danske  Kirke  har  jo  stadig 
slaaet  paa  den  Streng,  at  den  vilde  tillade  den 
samme  Frihed  og  Rummelighed  inden  for  sit  Om- 
raade,  som  fandtes  i  Folkekirken  i  Danmark.  Men 
i  Praksis  har  det  stadig  vist  sig  ugørligt,  fordi  vi 
her  i  Amerika  lever  under  helt  andre  Forhold  end 
i  Danmark.  Derimod  er  der  ingen  Tvivl  om,  at 
Splittelsen  i  den  danske  Mission  har  ogsaa  sine 
lysere  Sider  at  ses  fra,  og  at  den  har  bidraget  »sit 
til  at  holde  Folk  vaagne  og  i  Arbejde;  og  at  paa 
den  Maade  Folk  er  naaet,  som  ellers  ikke  vilde  væ¬ 
re  naaet,  synes  at  være  unægteligt.  Og  saaledes 


172 


or  det  vel  ogsaa  med  Hensyn  til  Splittelsen  i  Ar¬ 
bejdet  i  Missionen,  gaaet  som  det  efter  Forhol¬ 
dene  var  at  vente,  at  det  vilde  og  maatte  gaa,  om 
man  end  nok  saa  meget  kunde  have  ønsket  det 
anderledes.  Men  det  maa  haabes,  at  den  Dag  vil 
komme,  at  hver  af  Parterne,  maa  have  lært  af  Er¬ 
faring,  at  uden  Guds  Ord  og  Kirkens  Bekendelse 
opgiver  Kirken  sig  selv,  samt  at  det  ikke  gaar  an 
at  ombytte  disse  to,  saa  man  gør  Kirkens  Beken¬ 
delse  til  Guds  Ord  og  Guds  Ord  til  Kirkens  Be¬ 
kendelse;  thi  det  er  det  samme  som  at  sige,  at 
Solen  skal  rette  sig  efter  Uret,  og  som  af  gøre 
Kilden  afhængig  af  Floden. 

Guds  Ord  er  levende  og  kraftigt. 

Naar  man  fra  Nutidens  Standpunkt  ser  tilba¬ 
ge  paa  de  svundne  Dage  i  den  danske  Mission  i 
Amerika,  saa  er  der  ikke  blot  meget,  der  blev  for¬ 
sømt,  mens  det  kunde  have  været  gjort,  og  derfor 
ogsaa  meget  tabt,  som  kunde  været  bevaret;  ikke 
blot  meget  gjort,  som  man  kunde  ønske  var  gjort 
anderledes,  mange  Forsyndelser,  som  vort  Arbejde 
lider  under  den  Dag  i  Dag.  Men  der  er  frem  for 
alt  og  trods  alt  udført  et  Arbejde  for  Sjæles 
Frelse  og  den  lutherske  Kirkes  Forplantelse,  der 
maaske  ikke  endnu  kan  finde  den  Paaskønnelse, 
som  det  fortjener,  men  som  kommende  Slægter 
vil  se  tilbage  paa  som  et  Storværk,  udført  af 
Smaafolk,  med  smaa  Midler  og  under  vanskelige 
Forhold,  et  Storværk,  som,  naar  alt  kommer  til 
alt,  maaske  ikke  har  ret  mange  Sidestykker  i  den 
danske  Kirkes  Historie,  og  som  de,  der  særlig  var 
med  til  at  udføre  det,  ikke  behøver  at  være  skam- 

fulde  over,  selv  om  ingen  bedre  end  de  ved,  hvor 
mange  baade  Fejl  og  Forsømmelser,  og  Forsyn¬ 
delser,  der  er  ogsaa  i  det,  og  ingen  stærkere  end 
de 'kunde  ønske,  at  Arbejdet  havde  været  baade 
større  og  bedre. 

Missionen,  den  lutherske  Mission,  blandt  ud¬ 
vandrede  Danske  i  Amerika  er  vistnok  ikke  det, 
der  særlig  er  bleven  omtalt  af  Landsmænd,  der  har 
været  paa  Besøg  i  Amerika  og  givet  offentlige 
Beretninger  om  deres  Besøg  herovre,  er  derfor  hel¬ 
ler  ikke  ret  meget  kendt  i  Danmark  i  det  hele  og 
store,  og  maaske  heller  ikke  meget  regnet,  skønt 
der  i  nyere  Tid  er  indtraadt  en  glædelig  For¬ 
andring  i  saa  Henseende.  Alligevel  skal  det  nok 
vise  sig,  at  Missionen  og  dens  Arbejde,  trods  al 
Skrøbelighed,  har  været  en  mægtig  Faktor  til  Vel¬ 
signelse  for  det  danske  Folk  i  Amerika  i  det 
hele,  hvis  Virkninger,  baade  direkte  og  indirekte, 
er  af  uberegnelig  Værdi.  En  nærmere  Paavisning 
heraf  vilde  føre  os  altfor  langt  ud  fra  vort  egent¬ 
lige  Emne ;  derfor  kun  nogle  enkelte  Bemærknin¬ 
ger.  Der  har  »været  saa  megen  Tale  om  det  danske 
Sprogs  Bevarelse  og  Forplantning  i  Amerika.  Der 
er  ingen  anden  Faktor,  der  med  Hensyn  til  Ar¬ 
bejdet  for  denne  Sag  i  nogen  Maade  kan  sammen¬ 
lignes  med  Kirken,  der  indtil  nu  hovedsagelig 
har  brugt  og  bruger  vort  Mo»dersmaal  ved  sine* 
Gudstjenester  og  andre  Møder,  i  Søndags-  og  Fe¬ 
rieskoler,  samt  paa  Højskolerne  og  Seminarierne, 
saa  vel  som  i  sine  Blade,  Bøger  og  Tidsskrifter. 
Og  paa  den  tanden  Side  er  der  vel  ingen,  der  som 
Kirken  har  arbejdet  for  en  sund  Overgang  til 
Brugen  af  det  engelske  Sprog,  som  den  naturlige 
Udvikling  her  i  Landet  mer  og  mere  fører  med 

isig,  idet  den  i  sine  højere  Skoler  har  gjort  og 
gør  Brug  af  baade  det  danske  og  engelske  Sprog 
ved  Uddannelsen  af  Fremtidens  Arbejdere  i  Sko¬ 
len,  Kirken  og  det  borgerlige  Livs  mange  Forhold. 

Der  har  været  megen  Tale  om  at  bygge  Bro 
mellem  Fædrelandet  og  de  danske  Udvandrere  til 
gensidig  Berigelse,  og  Vigtigheden  heraf,  ikke 
mindst  for  Udvandrernes  Vedkommende,  kan  ikke 
med  Rette  bestrides.  Men  ogsaa  i  den  Henseende 
fortjener  Kirkens  Arbejde,  efter  min  Mening,  mere 
Paaskønnelse,  end  det  hidtil  har  faaet.  Ved  dens 
Arbejde  er,  for  blot  at  pege  paa  enkelte  Ting,  en 
Mængde  god  og  sund  dansk  Litteratur  bleven  ud¬ 
bredt  i  den  danske  Befolkning  i  Amerika ;  Blade 
og  Bøger  fra  Danmark  finder  gennem  Kirkens 
Boghandeler  Vej  til  mange  Hjem  i  Amerika.  Og 
ved  Kirkens  Mellemkomst  har  ikke  faa  danske 
Talere  og  Foredragsholdere  faaet  Anledning  til  at 
tale  til  store  Forsamlinger,  som  de  ellers  ikke 
vilde  have  naaet.  Uden  Kirkens  samlende  og  be¬ 
varende  Indflydelse  vilde  de  til  Amerika  udvandre¬ 
de  Danske  forlængst  være  forsvundne  i  den  store, 
blandede  Folkestrøm,  der  er  kommen  hertil  fra  den 
gamle  Verdens  overbefolkede  Lande.  Angaaende 
denne  Sag  behøver  vi  ikke  at  henholde  os  til  Gis¬ 
ninger  og  Formodninger,  men  henviser  trøstig  til 
den  Kendsgerning,  at  hvor  man  ikke  har  ment  at 
have  nogen  Brug  for  den  danske  Kirkes  Goder, 
der  har  man  som  Regel  heller  kun  liden  Brug  for 
det  danske  Sprog  og  for  danske  Sæder  og  Skikke, 
samt  dansk  Tankegang  i  det  hele.  De  mange  og 
glædelige  Undtagelser  fra  denne  Regel,  s,om  vit¬ 
terlig  findes  d  mangfoldige  danske  Hjem  i  Ame¬ 
rika,  tjener  desværre  kun  til  at  stadfæste  Regelen. 

Dog  er  Kirken  saa  langt  fra  at  være  en  blot  kon¬ 
servativ  Faktor  blandt  danske  Udvandrere  i  Ame¬ 
rika,  at  den  i  mer  end  en  Henseende  har  vist  sig 
at  være  en  progressiv  Faktor.  Vi  behøver  desan- 
gaaende  kun  at  henvise  til  de  ikke  faa  danske 
Nybygder  i  Amerika,  hvor,  ved  Kirkens  Mellem¬ 
komst,  en  Mængde  Danske  er  blevet  hjulpne  frem 
til  at  faa  deres  eget  Hjem  og  en  selvstændig  Stil¬ 
ling,  i  Stedet  for  at  slide  sig  selv  op  i  de  store 
Byer  og  for  en  saadan  Dagløn,  som  de  store  Kor¬ 
porationer  mener  at  kunne  afspise  deres  Arbejdere 
med.  Og  vi  er  ikke  bange  for  at  henvise  til  de 
mange  unge  Mænd  og  Kvinder  i  Amerika,  der  paa 
de  smaa  danske  Højskoler,  som  de  smaa  danske 
Kirkesamfund  har  holdt  i  Gang,  har  faaet  et 
Stød  fremad  mod  det  Liv,  som  ene  er  værd  at 
leve,  og  de  ikke  faa  Smaabørn,  som  paa  vore 
smaa  Børnehjem  er  bievne  sat  i  Stand  til  at  være 
noget  andet  og  bedre  end  Udskud  fra  det  menne¬ 
skelige  Samfund.  Og  saaledes  kunde  vi  blive  ved, 
men  det  behøves  ikke. 

Men  Kirkens  Kraft  ibaade  til  Bevarelse  og 
Fremskridt  er  ikke  den  store  Mængde,  talrige 
Midler  eller  Stormænd  i  Udvikling  og  Begavelse, 
skønt  Mangelen  af  saadanne  kun  altfor  ofte  og 
altfor  meget  har  hindret  Kirkens  Arbejde  haade  i 
den  ene  og  anden  Henseende,  ogsaa  blandt  Danske 
i  Amerika.  Nej,  Kirkens  Kraft  baade  til  Bevarelse 
og  Udvidelse  er  først  og  fremmest  Guds  Ord  og 
dettes  levende  Brug  i  Hjem,  Skole  og  Kirke.  I 
samme  Grad  som  Kirken  forsømmer  Guds  Ord, 
enten  ved  Fortielse,  ved  at  sætte  noget  tandet  i 
dets  Sted,  eller  ved  Siden  af  det,  i  samme  Grad 
vil  dens  Arbejde  hæmmes  og  svækkes.  Thi  Herren 

har  sat  sin  Kirke  til  sit  Ords  Bærer,  og  i  samme 
Grad  som  Kirken  er  tro  mod  denne  sin  Opgave,  i 
samme  Grad  vil  og  maa  Herren  velsigne  dens  Ar¬ 
bejde  —  og  har  gjort  det  indtil  nn  —  ogsaa  i  den 
danske  Mission  i  Amerika.  Det  kan  kun  den  und- 
gaia  at  se,  som  med  Villie  lukker  Øjnene. 

Og  derfor  er  den  danske  Mission  i  Amerika, 
hvis  Grundlæggelsestid  vi  har  søgt  at  give  en 
Fremstilling  af  i  dette  Skrift,  et  Bevis  baade  for 
Guds  Ords  Kraft  og  den  lutherske  Kirkes  Evne  til 
at  vinde  Indgang  i  en  Nybyggerbefolkning  i  frem¬ 
med  Land  og  forplante  sig  i  et  fremmed  Sprog. 

